
INTRODUCERE 


Cu adevărat fericit nu poți fi decât dacă ești perfect 
sănătos, iar sănătatea perfectă nu există fără o 
supraveghere atentă a apetitului. 
- Mahatma Gandhi 


Arta de a combina alimentele 


Combinarea alimentelor este procesul prin care ne 
stabilim mesele astfel încât stomacul nostru să rămână 
tânăr şi sănătos. Nimănui nu-i place să fie deranjat la 
stomac, iar o dietă neadecvată poate cu siguranță să vă 
strice ziua. Gaze, indigestie, balonări, arsuri la stomac, 
reflux gastro-esofagian, toate acestea sunt simptome 
frecvente in societatea modernă. Medicamentele 
destinate calmării acestor afecțiuni sunt printre cele mai 
bine vândute produse farmaceutice. 


Artă sau ştiinţă? 


Majoritatea oamenilor consideră combinarea ali- 
mentelor o ştiinţă guvernată de legile chimiei. Pentru 
digerarea proteinelor e nevoie de un mediu acid, di- 
gerarea amidonului necesită enzime alcaline, zaha- 
rurile precum lactoza au nevoie de enzime specifice 
cum ar fi lactaza ş.a.m.d. Dacă digestia ar fi fost doar 
o chestiune de combinaţii chimice, am fi putut rezolva 
toate problemele cu ajutorul unui grafic de combinare. 














Combinarea alimentelor şi digestia 


Într-adevăr, multi oameni umblă cu astfel de grafice 
în buzunare şi se chinuie cu ele la fiecare inghititura. 
Deşi purtăm un respect deosebit ştiinţei care susține 
combinarea alimentelor şi ne supunem chimiei, există 
şi alti factori, nestiintifici, care joacă un rol extrem de 
important în eforturile noastre de a îmbunătăţi digestia. 


Când vine vorba de digestie, totul contează. Stilul de 
viata, emoțiile, atitudinea, timpul, obiceiurile şi mediul, 
toate participă la „arta” combinării alimentelor. Întreg 
scenariul vieţii noastre se reflectă în eficiența stomacului 
nostru. Digestia nu este doar ingerarea şi eliminarea 
mâncării. Ea constă în absorbția şi asimilarea nutrientilor 
pentru a crea și a repara celulele şi în hrănirea corpului 
„ca întreg”. Într-un anumit sens, cartea de fata are scopul 
practic de a vă învăţa regulile unei alimentaţii sănătoase. 
Prin aceasta nu înţelegem doar ce, unde, cum, când şi de 
ce mâncăm, ci ne referim şi la conştientizarea întregului 
proces de hrănire. 

Procesul alimentar cuprinde tot ceea ce ne înconjoară, 
acțiunile noastre, locurile în care mergem, indiferent de 
țară sau cultură. Interacțiunile noastre sociale sunt strâns 
legate de întrebări precum: „Ai mâncat?”, „Ce vrei să 
mănânci?”, „Unde mâncăm?”, „Când vrei să mănânci?” 
Dacă nu ne-am mai hrăni, lumea ar fi cu totul alta. Din 
păcate, multi ar simți cât de goală este viata lor. Alţii nu 
ar şti ce să facă cu timpul liber. Incercati să ţineţi post 
din când în când şi veți vedea cum lumea voastră se va 
schimba. 


Corpurile noastre sunt înzestrate cu un sistem 


miraculos care poate digera chiar şi cele mai nefericite 

combinaţii de alimente, atâta timp cât nu exagerăm. 
Pentru a avea o digestie optimă şi o sănătate de invidiat, 
trebuie să ne cunoaştem limitele şi să devenim conştienţi 
de ceea ce mâncăm în timpul meselor. Din păcate, cei 
mai multi dintre noi petrec atât de mult timp la serviciu, 
încât uită să îşi mai îngrijească trupurile şi nu mai tin 
cont de ceea ce mănâncă. Indigestia este un exemplu. 
Ea ne spune să ne oprim şi să fim atenți la ce mâncăm. 
Cu stomacul nostru trebuie să ne purtăm precum cu un 
copil. Cu blandete. Savurati fiecare bucăţică, fiecare 
înghițitură de apă! Nu vă mai gândiţi să numărați 
enzimele şi vitaminele. Chimia organismului nostru este 
mult prea complexă pentru ca mințile noastre conştiente 
să o poată înțelege. Însă putem face o schimbare prin 
cultivarea unor obiceiuri alimentare sănătoase şi prin 
evitarea celor rele. Pentru început, trebuie să mâncăm 
mai putin, iar mesele noastre trebuie să fie mai putin 
complexe. Animalele mănâncă un singur aliment odată. 
Scopul vostru unic trebuie să fie acela de a vă simplifica 
mesele. Mâncaţi responsabil, corect si cu bun simţ. După 
cum spune Swami Digestananda la sfârşitul acestei 
cărți, mai presus de toate, bucurați-vă de mâncare şi fiți 
fericiţi, apoi digerati fiecare îmbucătură. 


Sproutman ® 
Steve Meyerowitz 


=== = 

Legile combinării 
alimentelor 


Actul descompunerii şi digerării alimentelor eliberează 
forțele inerente din ele, forte asociate cu combinaţiile 
complexe ale organelor. Nutrienţii materiali sunt astfel 
transformați în energii care hrănesc sistemul nervos şi 

creierul... Mâncarea este un element benefic doar în măsura 
în care spiritul individual o transformă în mod activ. 
- Rudolf Hauscha 


Eşti ceea ce mănânci 


Legi? Nu. Corpul uman nu funcționează ca un 
sistem guvernamental, pe baza unor legi politice. Este 
un sistem guvernat de legile fizicii. Ca în orice sistem, 
când aceste legi sau restricții sunt încălcate, apar 
problemele. În cea mai mare parte, efectele negative 
nu sunt evidente imediat. La fel ca atunci când un 
buget ministerial este deficitar, perseverăm, oricât de 
neîndemânatic, prin promovarea unei politici de deficit 
bugetar. Efectele nesocotirii acestei legi economice vor 
fi puternic resimtite de generaţiile viitoare. Economia 
poate suferi depresiuni, inflaţie, creşteri de impozite sau 
şomaj. Cineva va plăti pentru toate acestea. 


În acelaşi mod, puteţi să nesocotiti „legile? corpului 
vostru fizic şi să „plătiți” la un moment dat în viata — 

prin simptome precum intestin iritabil, hipoglicemie, 
fibromialgie, ulcer, artroză, eczeme, cancer de colon etc. 
Unii dintre noi plătim imediat prin crampe stomacale, 
flatulenta, diaree sau indigestie. Dar majoritatea dintre 
noi trăiesc cu afecţiuni minore ani întregi şi nu le acordă 
nici un fel de atenţie. De vreme ce nu ştim ce trebuie 
să facem în această privință, decidem că este doar o 
neplăcere şi o ignorăm. Unii merg la medic, iar dacă 
aceştia din urmă nu găsesc nimic, afecțiunea este în 
continuare ignorată. Doctorii medicinei convenţionale 
sunt competenți în diagnosticarea problemelor acute, 
însă întâmpină dificultăți în tratarea unora dintre 
afecțiunile cronice descrise mai sus. Adesea, răspunsul 
se regăseşte în ceea ce mâncăm şi în felul în care o 
facem. Multe afecțiuni sunt legate de alimentație. Este 
adevărat — „Suntem ceea ce mâncăm”. Chiar şi medicii 
încep să recunoască acest fapt. Membrii Institutului 
Naţional American pentru Cancer (The National Cancer 
Institute) susțin că ar trebui să mâncăm alimente bogate 
în fibre şi să mărim aportul de fructe şi legume proaspete. 
Ei recomandă până la cinci porții de fructe sau legume 
pe zi. Chiar dacă ai 50 de ani şi ai descoperit recent că ai 
ulcer sau numai 5 ani, dar îți apar bubițe după ce consumi 
citrice, există anumite reguli de digestie pe care trebuie 
să le respecţi dacă vrei să fii sănătos. 

Digestia nu este doar ingerarea şi eliminarea mâncării. 
Ea constă în absorbţia şi asimilarea nutrienților pentru a 
crea şi a repara celulele şi în hrănirea corpului 
„ca întreg”. 





CANTITATEA 
Prima lege a digestiei 


În general, omenirea, odată cu îmbunătățirea 
produselor culinare, mănâncă de două ori mai mult 
decât le cere natura. 
- Benjamin Franklin 


Fiecare om are limitele lui. Stomacurile noastre au 
multe în comun cu un sistem fizic. La fel ca în cazul 
unor maşini, acestea variază în funcție de mărime, de 
cantitatea de sucuri gastrice disponibilă, de puterea şi 
conţinutul acestor sucuri $i de capacitatea lor de a se 
reface. Aşadar, dacă vrei să speli un covor mare, îl 
duci la spălătorie, pentru a nu suprasolicita maşina de 
spălat. Maşinile de spălat au limitele lor si ar fi bine să 
ne gândim că şi sistemele noastre digestive au propriile 
limite. 


Oamenii nu acordă suficientă atenție stomacurilor 
lor. Publicitatea ne păcăleşte transmițând mesaje prin 
care primim asigurări că putem consuma orice. Tânjim 
după un meniu „Big”. Reclamele televizate proslăvesc 
un „cheeseburger dublu cu murături, ceapă, roşii, varză, 
cartofi prajiti, sos Worcestershire, totul într-o chiflă cu 
seminţe de susan”. Este de prisos s-o spunem — mult mai 
puţină mâncare! Şi nu uitaţi de paharul mare cu suc sau 
milk-shake-ul. Apetitul nostru depăşeşte cu mult puterea 
stomacului nostru. Parafrazând o zicală, putem spune 


13 























Combinarea allmentelor şi digestia 


că ochii sunt mai mari decât stomacul. Putem obține o 
digestie optimă pe termen lung — şi deci sănătate — dacă 
nu uităm că stomacurile noastre nu pot digera atât de 
mult. Omul poate supravieţui cu o treime din consumul 
zilnic. Celelalte două treimi aduc mari profituri industriei 
medicale și celei a asigurărilor de sănătate. 

Noi suntem cauza care provoacă indigestia. Cum ar fi 
ca în oraşul tău să aibă loc o paradă grandioasă, una atât 
de mare încât, la sfârșit, curăţenia să dureze o săptămână? 
Cetăţenii acestui oraş vor fi supăraţi pentru că desfăşurarea 
normală a vieţii şi transportul vor fi afectate mult timp. 
Evident, a fost distractiv, dar a depăşit cu mult capacitățile 
oraşului. La fel, ati putea să vă mustruluiti copilul pentru 
că mizeria din camera lui e imposibil de strâns fără 
ajutorul cuiva. Aţi putea cheltui mai multi bani decât v-aţi 
permite să plătiți la sfârşitul lunii. Indiscutabil, trăim într-o 
societate cu o gândire deficitară. Dar nu putem invinovati 
societatea pentru indigestia de care suferim. 


Păstrarea unui jurnal 


Aşa cum hotărârea de a fi un om sănătos impune ale- 
gerea unei vieți sănătoase, la fel si drumul către o digestie 
mai bună începe cu atitudinea pe care o are fiecare fata de 
mâncare. Clarificati-va intenţiile! Dar cum să faceți asta? 
O modalitate ar fi aceea de a fine un jurnal. Monitorizati-va 
obiceiurile alimentare! Gândiţi-vă singuri la alimentele 
care nu vă fac bine. Si notati în jurnal. Faceti-o cu 
atenţie. Notati-va obiceiurile alimentare. Veţi fi surprinși 
să vedeţi cât de tentantă este cu adevărat mâncarea. 
Veţi fi surprinși chiar să vedeți cum, în mod repetat, 
sunteți seduşi de obiceiuri autodistructive. Încă o dată, 

disciplina este singurul vostru aliat. Recititi jurnalul. 
Folositi-l pentru a vă schematiza intențiile. Soluţiile vor 
fi evidente. Poate aveţi un apetit nemăsurat şi consumati 
alimentele din disperare. Dar întrebaţi-vă de ce? Ati 
suferit de foame în copilărie? Dacă acest lucru nu mai e 
valabil, atunci n-ar fi timpul să renuntati la obicei? Sau 
poate terminati mereu tot ce aveţi în farfurie, indiferent 
de cât e de plină aceasta. Ati fost obligaţi să terminati tot 
din farfurie când erati mici? Aceste restricții aparent utile 
în trecut ar putea avea efectul opus în prezent, deoarece 
nu mai pot fi aplicate circumstanțelor de acum. 

Cea mai bună strategie este să constientizati ceea ce 
mâncaţi şi să consumati porţii mai mici. Multe persoane, 
care nu au avut sau nu au parte de dragoste, au compensat 
această lipsă prin obiceiuri alimentare nesănătoase. Vă 
lăsați coplesiti de atâtea mâncăruri ispititoare si atrăgă- 
toare care vă oferă plăcerea ce substituie dragostea pier- 
dută. Dacă aceste situaţii nu se mai întâlnesc în viața voas- 
tră curentă, atunci trebuie să învățați cum să scăpați de 
vechile obiceiuri. Disciplina vă va salva! Analizaţi-vă cu 
ajutorul jurnalului. Studiaţi-l, apoi planificati-va intenţiile. 
Ar trebui chiar să meditati asupra acestora sau să creaţi 
afirmaţii zilnice. Aceste instrumente vă ajută să vă 
concentrați asupra scopurilor. 


Omul poate supravieţui cu o treime din consumul zilnic. 
Celelalte două treimi aduc mari profituri industriei 
medicale şi celei a asigurărilor de sănătate. 

Supraconsumul 


Supraconsumul este cauza numărul unu a 
indigestiei. Un exemplu perfect îl reprezintă societatea 
americană. În străinătate, turiştii americani sunt adesea 
recunoscuţi după mărimea burţilor. În farmaciile din 
SUA, medicamentele împotriva acidității, laxativele 
şi remediile pentru durerile de cap — din cauza 
supraalimentării — se află în topul vânzărilor. Denumiri 
precum Alka-Seltzer, Rolaids şi Tums sunt sinonime cu 
America. Statele Unite au devenit o societate Di-Gel! în 
care singurele lucruri care mai pot fi digerate cu succes 
sunt reclamele de la televizor. 


Metoda jurnalului este ideală pentru păstrarea 
disciplinei şi limitarea supraconsumului, precum şi pentru 
evidența greutății voastre. Dar cei care sunt suficient de 
curajoşi pot face un pas înainte cerând ajutorul prietenilor. 
Aceştia vă pot susține şi consilia. Desigur, puteţi lucra 
cu profesionişti, psihiatri sau consultanţi, dar prietenii au 
avantajul de a vă fi alături atunci când mâncaţi. Ei pot 
observa obiceiurile culinare pe care singuri nu sunteți în 
stare să le vedeţi. Dacă-i rugați frumos, prietenii vor dori 
Sincer să vă ajute şi nu vor izbucni în râs la auzul rugamintii 
voastre. (Alegeti-va prietenul potrivit!) Prietenul vostru 
este partenerul de la masă şi cel care vă sfătuieşte şi care 
relaționează cu voi în calitate de observator atent. Aveţi 
nevoie de un al treilea ochi, aşa cum actorii au nevoie de 
regizorii de film. (Pentru mai multe informaţii cu privire 
la greutate, vezi p. 172) 
1Di-Gel este un medicament folosit la calmarea arsurilor, a acidității şi a 
durerilor de stomac. (n. red.) 

Vă umpleţi gura cu mai mult decât puteţi mesteca? 
Masticafia incompletă înseamnă inghitire prematură, 
ceea ce poate produce un lant de reacţii secundare. 
Poate sunteți tipul de persoană care vorbeşte în timp 
ce mănâncă? În acest fel, aerul pătrunde în stomac, iar 
cantitatea de mâncare mestecată pe jumătate este mai 
mare. Sau poate faceți parte dintre persoanele care 
mănâncă foarte repede şi care termină burgerul dintr-o 
singură muscatura!? Poate beti multă apă după fiecare 
înghițitură. Oricât de ciudate ar fi obiceiurile voastre 
(fiecare are câteva), lăsaţi-vă prietenul să devină oglinda 
voastră. De acord, s-ar putea să pierdeţi câțiva prieteni 
din cauza acestor deprinderi respingătoare! Însă dacă 
doriți să vă păstraţi oamenii dragi aproape, veţi fi cu 
atât mai motivaţi să corectaţi aceste nesăbuinţe. Această 
metodă vă ajută să vă exteriorizati obiceiurile mai 
puţin plăcute şi să eliminaţi tiparele de eschivare şi de 
rationalizare. Veţi afla foarte multe lucruri atât despre 
voi înşivă, cât şi despre năravurile voastre alimentare. 
Reevaluarea relației cu alimentele — ce mâncăm şi cum 
mâncăm — are un efect de domino asupra întregului 
nostru comportament şi ne influențează stilul de viaţă. 
Pregatiti-va pentru schimbări pozitive. 

FRECVENŢA 
A doua lege a digestiei 


Lăcomia este sursa tuturor infirmităților noastre şi cauza 
primară a tuturor bolilor. Asa cum o lampă se stinge din 
cauza supraalimentării cu ulei sau un foc se indbusa 
cu prea mult combustibil, la fel si sănătatea naturală a 
corpului nostru este distrusă printr-o dietă necumpătată. 

- Nathanial J. Burton 


Programul 


Această a doua lege a digestiei se referă la modul 
în care vă încadraţi în programul zilnic de alimentaţie. 
Multi dintre noi nu se gândesc niciodată la acest lucru. 
Ne hrănim atunci când avem ceva de mâncat. lar 
acest lucru poate duce la probleme aproape evidente. 
Dependentii de muncă nu se opresc niciodată să 
mănânce pe îndelete. Ei se mulțumesc să ,,inhate” ceva, 
mănâncă „pe fugă”. Acesta este primul pas spre o serie 
de afecţiuni care, în cele din urmă, duc la ulcere, arsuri 
la stomac, indigestie şi alte tulburări legate de stres. O 
persoană dependentă de muncă poate fi atât de ocupată, 
încât să uite să mai mănânce, până într-acolo încât 
ajunge lihnită de foame. Acest lucru distruge orice urmă 
de disciplină. Alimentatia şi sănătatea nu se numără 
printre prioritățile celor dependenţi de muncă. Aceştia, 
după cum vă puteți imagina, suferă multiple consecințe 
pe termen lung. Pe de altă parte, o mămică full-time, 
care este mereu acasă şi în apropierea bucătăriei, poate 
fi tentată să „ciugulească” mai tot timpul. 

Una dintre cele mai mari greșeli care se pot strecura 
în „program” este mâncatul târziu în noapte. Persoanele 
care nu mănâncă aşa cum trebuie în timpul zilei sfârşesc 
prin a se ghiftui noaptea. Dacă sunteți dependenţi de 
muncă, aceasta poate fi singura voastră clipă în care să 
vă opriţi suficient cât să vă bucurati de mâncare! Sau 
poate inspectati frigiderul în toiul nopții? Mâncarea 
consumată noaptea rămâne în stomac şi adeseori poate 
tulbura somnul. Este greu asimilabilă, deoarece organele 
digestive sunt în faza de repaus şi de regenerare. De 
asemenea, secreția enzimelor digestive este scăzută în 
poziţia orizontală. Așadar, nu vă culcati imediat după ce 
ati mâncat. Faceţi o plimbare înainte! 


Anumite persoane urmează fără să vrea un program 
impus de logica activităților cotidiene. Orele de masă 
sunt fixate în funcție de orele lor de lucru sau ale 
celorlalți membri ai familiei. Acestea sunt cazuri fericite, 
deoarece, în pofida originii lor, efectul este acela de a 
regla mesele. 


Secretia enzimelor digestive este scăzută în poziția 
orizontală. Aşadar, nu vă culcati imediat după ce ati 
mâncat. Faceţi o plimbare înainte! 


Regularitate 


Totuşi, ideal ar fi să fiţi constanti atât cu privire la 
ora mesei, cât şi la varietatea de alimente consumate. 
Termenul de regularitate se referă, în cazul nostru, la 
procesul de eliminare a materiilor fecale, dar regularitate 
„înăuntru” înseamnă regularitate „în afară”. Planetele, 

oceanele, natura — toate acționează ritmic, la fel ca or- 
panismul uman! Persoanele care se trezesc în fiecare di- 
mineaţă la ora şapte, iau micul-dejun la ora nouă, prân- 
zul la unu şi cina la şase jumătate seara vor avea un sis- 
tem digestiv mult mai eficient faţă de cei care nu şi-au 
structurat mesele principale. Chiar dacă mulți dintre noi 
nu recunosc, avem în interior un orologiu foarte influ- 
ent, care ne ajută să trecem peste zi. Puteţi, cu grijă, 
să reglati din nou acest ceas. Ca şi câinele lui Pavlov, 
salivăm după mâncare la ora cinei. Şase seara. Este un 
ritual. Britanicii (prin tradiţie) se opresc pentru ceaiul de 
la ora cinci, latinii pentru siestă. Puţini sunt aceia care 
aleg să ignore orele de masă, iar acesta este un lucru 
bun, deoarece efectele programelor exterioare aduc şi 
beneficii interioare, de ordin fiziologic. Sucurile gastrice 
se activează la ora cinei, de aceea vi se face foame. 
Indiferent ce părere aveți despre orele tradiționale de a 
lua masa, toate acestea au capacitatea de a intensifica 
nivelul nostru de pregătire fizică pentru digerarea 
mâncării. 


Consumafti alimente din acelaşi 
registru culinar 


Consumul regulat al aceloraşi alimente este foarte 
benefic. E adevărat, s-a vorbit mult despre beneficiile 
unei diete prin rotația alimentelor, care să tind alergiile 
departe. Însă consumul regulat al acelorași alimente nu 
împiedică acest lucru. Permite pur şi simplu structurarea 
dietei în jurul anumitor alimente al căror consum de 
rutină produce un efect de reglare asupra sistemului 
vostru digestiv. Invazia de alimente exotice sau de 

mâncăruri neobişnuite forțează în mod constant organele 
digestive să se adapteze. Este ideală o dietă în cercuri 
concentrice, cu un grup de alimente primare în centru, 
consumate în fiecare săptămână, şi cele secundare sau 
suplimentare consumate împreună cu acestea. Alimentele 
secundare sunt alimentele pe care le includeți in dietă 
în mod obişnuit, dar care sunt folosite doar în calitate 
de condimente; de exemplu, pastele miso?, sosul de soia, 
usturoiul, sarea, uleiul de măsline, ceapa etc. În jurul 
acestor alimente, urmează un alt cerc, în care se află un 
alt grup ce poate fi selectat o dată sau de două ori pe 
lună, dar care în rest nu e consumat cu regularitate. Puteţi 
include alimente precum ciupercile sau avocado în dieta 
voastră, însă doar în baza rationamentului „o săptămână 
da, una nu”. Dincolo de acest grup, se află zona culinară 
întunecată, în care alimentele neobişnuite si exotice 
(neobişnuite pentru tine) sunt consumate ocazional în 
restaurante, la cinele organizate de prieteni, la nunți, în 
călătorii etc. Spre exemplu, s-ar putea să nu includeți 
niciodată pe lista de cumpărături produse precum inimi 
de anghinare, varză de Bruxelles sau kiwi, dar vă veţi 
bucura de ele la restaurant sau în alte ocazii speciale. 


Vă rog să intelegeti: vă spun toate acestea nu pentru 
a sugera că fructele care se depărtează de centrul dietei 
voastre nu pot fi mâncate, ci pentru că alimentele „străine” 
pot cauza anumite tulburări digestive. O schimbare 
radicală a dietei poate distruge întregul sistem digestiv 


2 Originar din Japonia, miso este un produs fermentat din soia, sare şi încă 
o cereală. Obţinerea lui depinde de materiile prime folosite, de climă şi 
de gustul local. Astăzi, în Japonia există sute de feluri de miso, dintre care 
cele mai apreciate sunt miso de orez, de orz şi de soia. (n. red.) 

şi poate provoca somnolență, iritabilitate, durere de cap, 
fatigabilitate, gaze, arsuri la stomac şi chiar frisoane. Pe 
de altă parte, având o dietă regulată, atât cu privire la 
ora mesei, cât şi cu privire la tipurile de alimente, vă 
induceti un ritm — un sistem digestiv care funcţionează 
eficient. Regularitate „înăuntru” înseamnă regularitate 
„în afară”. 


Alte culturi 


Dacă studiati alte culturi, puteți găsi sau nu deprinderi 
culinare mai bune, însă în mod sigur veți găsi ore de masă 
diferite. Indienii (India) iau masa principală la prânz, la 
ora 13:00, şi mănâncă ceva uşor la 18:00. Si America 
Latină serveşte cea mai bogată masă la jumătatea zilei. 
Siesta este o pauză la jumătatea după-amiezei, de obicei 
între orele 13:00 şi 15:00. Această masă este mai de- 
grabă echivalentă cu „cina” de la noi, decât cu prânzul. 
Latinoamericanii îşi acordă suficient timp şi mănâncă 
pe măsură. Majoritatea magazinelor şi birourilor sunt 
închise. Oamenii de ştiinţă din vest au semnalat virtuțile 
acestui obicei de a consuma cea mai bogată masă a zilei 
la orele prânzului, fiindcă majoritatea caloriilor sunt arse 
în acest răstimp şi puţine se depun ca grăsimi. Brita- 
nicii sunt renumiți pentru pauza tradițională de ceai de 
la jumătatea amiezei. Aceştia isi programează masa mai 
devreme, iar majoritatea restaurantelor sunt închise între 
22:00 şi 23:00. Francezii, pe de altă parte, cinează foarte 
târziu şi, la fel ca americanii, iau masa cea mai bogată 
seara. La Paris, se poate cina chiar şi la miezul nopții! 

Obiceiurile indienilor (India) şi ale celor din America 
Latină sunt în armonie cu ritmul planetelor. Ambele 

culturi țintesc către relaţia sincronizată dintre corpul 
uman şi corpurile cereşti. Similar fluxului şi refluxului 
valurilor oceanice, sucurile digestive din corpurile 
noastre respectă un ritm natural. Fiuxul şi refluxul sunt 
determinate de ciclurile Lunii şi ale Soarelui, aşa cum 
fluidele menstruale din corpul unei femei sunt conectate 
la ciclurile lunii. 


Stomacul vostru nu e compost, ci e o grădină, 
trataţi-l ca atare! 


Care sunt consecințele pentru cineva care refuză să 
îşi stabilească un program de alimentaţie regulat? Dacă 
sunteţi tineri, cel mai probabil nici unul. Însă mai târziu, 
puteți avea dureri de cap, crampe stomacale, flatulenta, 
balonări sau fatigabilitate. În cele din urmă, aceste 
afecțiuni se pot croniciza în boli la nivelul organelor 
şi al glandelor. Digestia deficitară poate transforma 
tractul intestinal într-o fosă septică. Stomacul vostru nu 
e compost, ci e o grădină, tratați-l ca atare! Marcaţi un 
ritm alimentar. Păstraţi-l cât mai mult posibil. O digestie 
bună atrage o stare de sănătate bună. Contrariul este si el 
valabil — digestia proastă duce la îmbolnăvire. 


Fără gaze! 


Atunci când mâncaţi, cel mai rău lucru care vi se 
poate întâmpla e pierderea capacității digestive. La 
un moment dat, resursele de enzime digestive sunt 
limitate. După fiecare masă, aceste resurse se epuizează. 
Trebuie să alocati timp suficient pentru producerea de 
noi sucuri gastrice, dar şi pentru repaus. Programul 

servirii meselor la intervale de 5-6 ore, 8:00, 13:00 şi 
19:00, de exemplu, este ideal. Micile gustări, fie că este 
vorba despre fructe sau lichide, consumate între mesc, 
nu dăunează. Însă mâncărurile grele, consumate una 
după alta, duc la o supraîncărcare a organismului şi la 
dereglarea digestiei normale. Mâncarea care rămâne 
prea mult în intestine sau care tranzitează prea încet 
tractul intestinal fermentează şi putrezeşte, afectând 
astfel starea generală de sănătate. Rezultatul este un 
tract digestiv care otrăveşte organismul. În locul unei 
maşinării eficiente, veți suferi un blocaj de circulație, 
în care majoritatea arterelor care merg spre interior sau 
spre exterior sunt afectate. 








N O 


CONSTIENTIZAREA 
ACTULUI DE A MANCA 
A treia lege a digestiei 


Ai grijă ce consumi, atât fizic, cât şi mental. Fii atent la 
ceea ce permifi să intre înăuntrul tău. Fiecare țară îşi are 
biroul său de imigrare... Corpul tău este fara, şi există 
multe porţi de intrare. Ar trebui să pui paznici la toate. 

- Swami Satchidananda 


A mânca în mod conştient nu înseamnă doar ca per- 
soana care mănâncă să fie trează, chiar dacă mulți se cul- 
că imediat după ce au mâncat. Acest lucru face referire di- 
rectă la prostul obicei pe care îl are societatea noastră, şi 
anume acela că oamenii se „deconectează” de la corpul 
lor în timp ce mănâncă. „Mâncăm fără să gândim” este un 
adevăr spus doar pe jumătate. Ne concentrăm asupra ori- 
cărui alt lucru mai puțin a mâncării pe care o avem în fata! 
Mâncăm în timp ce ne uităm la televizor, când citim ziarul, 
conducem maşina, călătorim cu trenul sau cu avionul, când 
vorbim, lucrăm sau suntem în lift ori la metrou. Ne cerem 
scuze pentru precizarea noastră deloc apetisantă, dar există 
persoane care mănâncă chiar şi atunci când se îndreaptă spre 
toaletă! Conform celei de a treia legi, ne putem îmbunătăți 
digestia străduindu-ne să fim conştienţi cu privire la ceea 
ce mâncăm şi la felul în care mâncăm. Vi se pare simplu? 
Posibil, însă aceasta este legea cel mai des încălcată dintre 
toate „legile digestiei” menționate. Această lege este, în 
esență, corespondentul sintagmei „fii aici şi acum”. 

Putem enumera câteva aspecte ale alimentaţiei 
conștiente. Poate cel mai important dintre acestea 
este „ce, unde şi când”. Trebuie să învăţăm care sunt 
alimentele cele mai potrivite şi când şi unde este cel mai 
bine să le consumăm. Oricât de inexplicabil ar suna, la 
un moment dat, fiecare dintre noi a mâncat lucruri care 
nu i-au plăcut. Cum adică? Ne-am pierdut mințile? Poate 
că nu, pentru că stim suficient cât să ne dăm seama că 
este greşit; dar mâncăm, cel putin partial, inconştient. 
Din fericire, natura ne-a dat suficiente mijloace pentru a 
determina ce alimente sunt bune pentru a fi consumate. 


Nasul ştie 


Primul instrument al alimentaţiei conştiente este 
nasul. S-au spus multe în legătură cu această protuberanta 
cărnoasă. Mirosul este probabil singurul simț al cărui 
organ extern a fost, timp de secole, calomniat, ironizat, 
umilit, pudrat, desfigurat, refăcut si, în general, 
caracterizat prin tot felul de expresii răuvoitoare. Ca 
să nu spun mai mult, importanța sa pentru sănătatea şi 
bunăstarea noastră nu a fost apreciată îndeajuns. Însă, 
indiferent de sentimentele pe care le aveţi cu privire la 
forma sa, funcţia lui nu este cu nimic mai prejos fata 
de a celorlaltor simţuri. Mâncarea reprezintă pentru nas 
ceea ce este nectarul pentru o albină. Tot ce trebuie să 
faceți este să treceţi pe lângă o pizzerie pentru a verifica 
acest lucru. Nasul vă va ghida către mâncarea corectă, 
aşa cum sirenele din Grecia antică îi ademeneau prin 
cântecele lor minunate pe corăbieri. 

Cu toate acestea, arta mirosului este stigmatizată 
de societate. Numai să îndrăzneşti să iti apropii nasul 
de farfurie şi aristocrații ţi-l vor reteza imediat, orice 
„trompă” aflată în proximitate fiind luată ca un afront! 
Probabil că nasul ar fi trebuit plasat pe încheieturile 
mâinilor, de unde ar fi putut adulmeca preparatele 
culinare uşor şi discret. Pe scurt, misiunea principală a 
nasului este aceea de identificare gastronomică. Şi de 
ce nu? O cercetare preliminară succintă este un lucru 
de la sine înțeles în alte domenii de activitate. Chiar şi 
Cercetasii inspectează drumurile înainte de a merge mai 
departe. Scuzele mele doamnei Emily Post, pentru orice 
ofensă adusă manualului său de bune maniere Etiquette. 
Însă nasurile sunt convenabil amplasate în imediata 
vecinătate a gurii din motive întemeiate. Când vine 
vorba de mâncare, nasul ştie cel mai bine. 


Nasul, proportionat în 
mod corect în raport 
cu trupul şi în relație 

cu importanţa sa 
gastronomică. 

Nasul ne va spune dacă o mâncare este delicioasă, 
scârboasă, proaspătă, stricată, dulce, grea sau uşoară. 
Cina într-un restaurant nu ne permite să ne folosim 
mirosul înainte de a comanda. Suntem forțați să alegem 
după o prezentare în scris şi fără a avea şansa să vedem 
sau să mirosim mâncarea. (Chiar dacă unele restaurante 
expun anumite deserturi pentru a-ţi seduce privirea.) 
Totuşi, la băcănie putem privi, mirosi şi simți produsele 
comestibile. Însă fiți atenţi ca vânzătorii să nu vă prindă 
mirosind produsele! Dacă se întâmplă ca un aliment 
să nu fie bun, veţi şti. Chiar şi mâncărurile cu cele mai 
apetisante arome pot fi dăunătoare la un moment dat. 
Nasul transmite aroma mâncării — compusă din uleiurile 
conținute şi din alti factori oxidanti — către sistemul 
nostru nervos, care poate fie să activeze glandele 
salivare, fie, din contră, să provoace reflexul de vomă. 


Când vine vorba de mâncare, nasul ştie cel mai bine. 


Ce privelişte! 


Pe locul doi în aparatul nostru senzorial se află văzul. 
Contactul vizual cu mâncarea este, de multe ori, singura 
noastră metodă disponibilă de a ne alege ceea ce dorim. 
Totuşi, văzul ne furnizează informaţii importante şi 
adesea suficiente pentru a decide cu privire la calitatea 
alimentelor. Imaginea unui bol cu struguri negri, sau 
a unei salate bogat ornamentate, sau a unui măr mare 
şi lucios este suficientă pentru a vă stimula apetitul. 
Ochii vă vor răsplăti cu multe mese delicioase. Fructele 
şi legumele proaspete sunt alimentele cel mai uşor de 
ales cu ajutorul privirii. În schimb, preparatele cum ar 

fi legumele coapte, plăcintele, tocăniţele, supele, tartele, 
sosurile etc. au nevoie de miros sau de gust pentru a fi 
alese corect. 


Gustul spune tot 


Atunci când nu există posibilitatea de a mirosi un 
produs, iar privirea nu este suficientă, suntem obligați 
să recurgem la ultimul nostru instrument de detectare: 
limba. Fiind acoperit de sute de papile gustative, acest 
câmp cu sensibilitate tactilă dezvăluie totul. Gustul 
oferă cea mai mare cantitate de informaţii dintre toate 
simţurile: sărat sau acru, fierbinte sau rece, dulce sau 
amar, foarte condimentat sau mai putin condimentat, 
greu sau uşor, dulce sau picant. Dacă aveţi ezitări, gustati! 
Acest simţ este folosit cel mai eficient acasă unde, în 
bucătărie, puteți potrivi mâncarea în funcţie de gust. 
Gustul va face deosebirea între bucuria senzationala a 
unei mâncări de excepţie sau acceptarea tacită a unui 
preparat obişnuit. În restaurante, este un tabu să refuzi 
o mâncare care nu îţi place. Dar acasă, dacă ceva nu are 
un gust bun, îl puteți da la o parte şi găsi noi alternative. 
Atunci când încercaţi să vă îmbunătăţiți digestia, este 
necesar să mâncaţi acasă pentru a vă asigura cea mai 
bună flexibilitate. 


Foamea adevărată 


Alimentatia conştientă înseamnă, de asemenea, să știți 
când să mâncaţi, dar şi când să vă opriţi. În mod ideal, cea 
mai mare energie digestivă este disponibilă când mânca- 
rea este consumată în momentul în care vă este foame cu 

adevărat. Dar a mânca atunci când chiar vă este foame 
este o excepție în societatea noastră — şi nu regula. 


Dacă un fermier munceşte o zi întreagă pe câmp, când 
vine la cină, îi este foame. Îi este foame din punct de vedere 
fizic. Corpul său a ars multe calorii, iar, după o scurtă (dar 
importantă) odihnă, este pregătit „să bage la ghiozdan” o 
masă binemeritată. Puteți fi siguri că mâncarea va fi foarte 
uşor asimilabilă. Sistemul său digestiv este pregătit să o 
primească şi să o digere. Pe de altă parte, dacă nu vă este 
foame cu adevărat şi mâncaţi doar pentru că ceilalți din 
jurul vostru mănâncă, atunci vă consumafti entuziasmul şi 
puterea digestivă față de mâncare. O astfel de masă poate 
cauza anumite forme de indigestie. 


Nimeni nu vă poate face să stabiliți când vă este 
foame. Foamea face parte din mecanimul instinctual 
al omului. O experimentați sau nu. Problema, în 
societăţile civilizate moderne, este aceea că omul de 
rând nu experimentează foamea adevărată. Mâncarea 
este întotdeauna la îndemână. Cădem imediat pradă 
tentatiei, ne umplem stomacul şi, numai în cazuri rare 
sau niciodată, experimentăm adevărata foame! Însă 
dacă acordaţi atenţie senzatiei de foame şi i vă supuneti, 
capacitatea voastră de digestie și de asimilare se va 
îmbunătăţi semnificativ. 


Sunt ghiftuit — Ajunge! 


A şti când vă este foame e una, dar a şti când 
sunteți sătul este cu totul altceva. Când vine vorba de 
stomacurile noastre, suntem precum copilaşii. Intrecem 

ndesea măsura, iar mai târziu ne dăm seama de pagubele 
provocate. Mintile noastre par să fie cu zece minute în 
urmă. Deşi stomacurile noastre sunt pline, continuăm 
să înfulecăm şi, într-un târziu, recunoaştem: „Sunt 
phiftuit!” 


Sărbătorile sunt renumite pentru petrecăreţii care se 
ridică de la masă clătinându-se. Se împleticesc până la 
prima canapea pentru a se odihni şi, uneori, pentru a atipi. 
Locuitorii Romei antice mâncau copios şi, nu de puţine 
ori, regurgitau mâncarea în exces. Însă se presupune că 
suntem civilizati şi că am depăşit un asemenea nivel de 
lăcomie. Este doar o chestiune de conştientizare. 


În mod ideal, ar trebui să vă opriţi atunci când 
stomacul este pe jumătate plin. Aceasta este o lecţie pe 
care o veţi învăța singuri. Puteţi fi supravegheați de alte 
persoane, dar, în cele din urmă, aceasta e o disciplină 
individuală. Ne putem antrena pentru a simți nivelul 
de satietate din stomacul nostru. Nu trebuie să fii un 
„mediu” ca să poţi face acest lucru. Stomacul nostru se 
află la doar 60 cm sub creier — nu e o distanță prea greu 
de străbătut. Dacă nu reusiti să simtiti ceva la început, 
nu vă descurajati. Vă veţi ascuti simțul cu fiecare masă. 
Este doar o chestiune de conştientizare. 


A depăşi limita de satietate înseamnă abuz alimentar. 
Supraalimentarea este, în sfârşit, recunoscută la nivel 
global şi face subiectul unor discuţii aprinse şi al întâl- 
nirilor organizate de diferite grupuri de oameni. Cel mai 
cunoscut dintre acestea este „Overeaters Anonymous”. 

În cadrul acestui grup, alimentaţia abuzivă este tratată ca 
o adictie, similară cu orice altă formă de comportament 
compulsiv. Persoanele care fac eforturi să se alăture unui 
astfel de grup au dezvoltat probleme serioase, care au 
atins deja cote alarmante. Majoritatea dintre noi suferă de 
aceeaşi problemă, dar la un nivel mai redus, manifestările 
fiind mai degrabă simţite decât văzute. 


Hamsterul anonim 


O cauză majoră a abuzului alimentar este obiceiul 
inestetic de a îndesa în exces mâncarea în gură. Multi 
dintre noi au tendința de a-şi utiliza gura ca pe o pubelă. 
O încărcăm până la refuz şi, de multe ori, mestecăm şi 
vorbim în acelaşi timp. O gură plină forțează bolul ali- 
mentar să coboare pe tubul digestiv înainte de a fi fost 
masticat suficient, determinând cel puţin o indigestie 
uşoară (dispepsie) şi gaze. Co-factorul emoţional care sus- 
tine acest tip comportamental este deprivarea. Acest tip 
de persoană înfulecă totul cu disperare. Seamănă cu un 
hamster care se plimbă de colo-colo cu obrăjorii săi dur- 
dulii. Umplerea gurii duce la masticatia incompletă, ce va 
distruge destul de repede echilibrul digestiv. Soluţia: bagati 
în gură cantități mici şi aşteptaţi să mestecati în întregime 
prima îmbucătură înainte de a trece la următoarea! 


Amendă pentru depăşirea vitezei 


Un alt aspect al acestei probleme este mâncatul prea 
repede. Fiecare dintre noi are stilul său de a mânca. Unii 
înghit într-o secundă un cârnat întreg, ca un aspirator. Alții 
pot să se întindă la o cană de ceai pe toată durata mesei. 


34 





101 modalităţi de îmbunătăţire a digestiei 


In mod evident, trebuie atins echilibrul, dar persoana cu 
usimilarea cea mai bună este cea care mănâncă mai încet. 
(© parte importantă a procesului de alimentaţie conștientă 
este stăpânirea de sine. Dacă sunteți acuzaţi că infulecati, 
atunci monitorizaţi-vă. Mestecati mai încet. Incercati în 
mod conştient să prelungiti masa şi evitati să mâncaţi atunci 
când sunteți grăbiţi. Mâncarea înfulecată este mestecată 
incomplet, ceea ce cauzează flatulență, balonare, asimilare 
redusă, deficiență de vitamine, colon iritabil, dureri de 
stomac şi poate cauza afecțiuni mult mai complexe. 


os A . 


Valoarea rugăciunii înainte de masă 


Unul dintre cele mai bune moduri de a elimina 
obiceiurile nesănătoase este să spuneți o rugăciune. 
Rugăciunea este o tradiţie religioasă şi familială foarte 
veche, prin care se mulţumeşte divinității înainte de 
masă. Acest ritual, pentru mai toţi dintre noi, a căzut 
victima timpurilor moderne, a fast-foodurilor şi a 
permutării valorilor. Aţi putea spune: „În religia mea nu 
se face asta” sau „Nu sunt religios”. 


Model de rugăciune 


Suntem recunoscători pentru toate mâncărurile acestea 
minunate pe care le vom mânca. Suntem binecuvântaţi să 
împărțim aceste mâncăruri cu prietenii şi familia noastră 

şi ne gândim la toți cei dragi care nu au putut fi alături 
de noi. Suntem recunoscători pentru toate lucrurile bune 
pe care le avem în viața noastră. Fie ca această mâncare 

să hrănească şi să întărească corpurile noastre, să ne 
purifice mintea şi să ne însuflețească spiritele. 





Combinarea alimentelor şi digestia 


Dar aproape toate religiile lumii au o formă de 
ritual înainte de servirea mesei — o rugăciune sau o 
mulțumire care poate să nu fie de natură religioasă. Cu 
toții avem de câştigat petrecând câteva clipe înainte de 
servirea mesei pentru a ne linişti mintea şi a ne relaxa 
corpul. Rugăciunea ajută la controlarea obiceiurilor 
nesănătoase, cum ar fi mâncatul prea repede, prea mult, 
supraîncărcarea, masticatia incompletă etc. Şi nu trebuie 
să aibă, în mod obligatoriu, caracter religios. Este doar 
de bun simţ. Puteţi mulțumi pământului pentru roadele 
cu care vă hrănește sau puteți mulțumi celor care au 
pregătit masa. Sau ati putea mulțumi întregului univers 
pentru că v-a permis, în acel moment şi în acel loc, să vă 
hraniti corpul, în timp ce alții, mai putin norocoşi, nu o 
pot face. Dacă se întâmplă să fiți agnostici, pur şi simplu 
numărați până la 25 înainte de a începe să mâncaţi. 
Scopul este acela de a vă acorda puţin timp pentru a vă 
putea concentra asupra actului de a mânca şi a vă relaxa 
corpul. Respirati adânc şi... incepeti. 


Timpul şi locul 


Timpul şi locul sunt foarte importante pentru o 
digestie sănătoasă, deoarece actul de a mânca este, 
partial, un ritual. Pentru o astfel de „ceremonie”, trebuie 
să alocati suficient timp, în caz contrar alternativa ar 
putea fi durerile de stomac. Nu de puţine ori mâncăm 
„pe fugă”. Dacă vă opriţi să urmăriți viata din marile 
oraşe, veți vedea oameni mâncând pe stradă, la metrou 
sau chiar şi în lift. Oare câte persoane cunoaşteţi care 
încă îşi mestecă micul dejun în timp ce ies pe ușă? Dacă 
extindeti conceptul de „a înfuleca”, manifestarea sa 

viitoare ar fi pastila-cină sau băuturile-pudră-totul-în- 
unu. Nu radeti, asemenea produse există deja pe piaţă! 


În mod ideal, atunci când mâncăm, trebuie să stăm 
așezați. Însă acest lucru nu înseamnă în maşină sau în 
fata televizorului! A mânca înseamnă a servi masa pe 
îndelete şi, tocmai de aceea, avem un spaţiu rezervat — 
„sufrageria” —, pentru a ne bucura pe deplin de aceasta. 
Cum vedeţi voi o cină perfectă? Ce-ati zice de lumânări, 
covoare moi, servefele albe, veselă din porțelan şi 
sunetul muzicii lui Mozart? Chiar dacă vă reprezintă sau 
nu, acest mediu e perfect pentru o digestie sănătoasă. 
Muzica linistitoare este excelentă în timpul mesei, 
deoarece creează o ambianță plăcută. Mediul ideal 
pentru masă, indiferent de stilul tău, trebuie să implice 
o atmosferă relaxantă. Chiar şi grătarul organizat în 
familie sau picnicul face bine într-o atmosferă relaxantă, 
la aer curat (care este foarte sănătos pentru digestie, vezi 
Respirația profundă, p. 145) şi veselie. Mancati în natura. 
Trataţi-vă stomacul regeşte, şi acesta vă va răsplăti cu 
sentimente plăcute şi cu o sănătate de invidiat. 


Silencio 


În anumite religii, în timpul mesei nu se vorbeşte. 

În felul acesta, întregul organism se relaxează, iar noi 
ne concentrăm asupra stomacului şi asupra actului de 
a mânca. Tăcerea este nivelul superior în alimentația 
conştientă. Fără distragerea atenţiei, sporovăială sau 
discuţii animate. Sunteţi calmi şi gândurile voastre se pot 
concentra asupra mâncării şi asupra sentimentelor care 
rezultă din aceasta. Nu toți suntem yoghini sau budiști, 

dar, cu toate că liniştea este benefică şi terapeutică, în 
special pentru cei cu obiceiuri nesănătoase şi cu tulburări 
digestive, ea nu este practicată ca o regulă generală în 
societatea occidentală modernă. 


Opusul liniştii la masă este, evident, gălăgia. 
Bineînţeles că toată lumea vorbeşte în timpul mesei, dar 
pălăvrăgeala necontrolată va transforma masa într-un 
haos. Când vorbim în timpul mesei, aerul este înghițit 
odată cu mâncarea, provocând eructatii şi, uneori, 
sughit. Discuţiile cu voce tare din timpul mesei sunt 
mai răspândite decât şi-ar dori lumea să recunoască. 
În prea multe case, servirea mesei este întreruptă de 
discuţii legate de afaceri, bârfe, manifestări de furie şi 
frustrare. Cina se poate transforma într-un ring de box 
pentru membrii familiei. În felul acesta, apar refluxul 
(arsurile la stomac), ulcerul, durerile de stomac, dar şi 
alte afecțiuni digestive. 


Discuţiile neplăcute 
din timpul mesei 
afectează digestia. 

Mestecati mâncarea atât cât e nevoie 


Unul dintre beneficiile unei mese consumate în 
mod conștient şi relaxat este acela de a mesteca bine 
mâncarea. Masticatia este primul stadiu al procesului 
digestiv pentru toate alimentele solide. Există câteva 
reguli de care poate aţi auzit şi care sugerează ca fiecare 
dumicat să fie mestecat de 60-100 de ori. Însă nu 
trebuie să numărăm tot timpul. Acest lucru are ca scop 
formarea bolului alimentar — o masă fluidă — înainte de 
a înghiți. Nicio bucată solidă nu trebuie să ajungă în 
stomac. E bine să numărați, însă acest lucru poate părea 
pueril pentru majoritatea adulților. Dacă pierdeţi şirul, 
cel care a propus această teorie vă sfătuieşte să reluati 
numărătoarea de la capăt. Mai bine bazati-va pe bunul 
simţ. Mestecati mâncarea cât mai mult. Astfel, veţi 
crea o suprafață mai mare asupra căreia acizii gastrici 
să acționeze. Bucatile mari, nemestecate, care intră 
în stomac produc fermentație, fiatulență şi dispepsie. 
Stomacul va digera mult mai greu bucăţile mari de 
mâncare şi va necesita aportul mai multor enzime. Actul 
simplu şi mecanic al masticatiei vă poate schimba total 
digestia şi procesul de asimilare. 


Mâncarea ca sursă de energie 


Scopul celei de a treia legi pe care o propunem, şi 
anume a alimentaţiei conştiente, este un fel de fuziune 
spirituală cu hrana. Telul „rugăciunii”, spre exemplu, 
este acela de a aduce mâncarea în armonie cu propria 
persoană. Deși această explicație ar putea suna foarte 
„estic”, ea cuprinde în esență obiectivul urmărit prin 

rostirea rugăciunii. În cele din urmă, mâncarea este o 
formă de energie. O consumăm pentru a ne menţine 
sau a ne îmbunătăți nivelul energetic. Totul poate fi 
considerat o formă de energie. Toate alimentele, inclusiv 
legumele crude sau gătite, dețin un puls care, dincolo de 
conţinutul lor de vitamine, proteine şi carbohidrați, ne 
influenţează la nivel de vibraţie. 


Acest efect nu este în totalitate diferit de entuziasmul, 
liniştea sau înflăcărarea pe care le simțim atunci când 
ascultăm o melodie. Muzica ne emofioneaza, se spune. 
Totuşi, nu o putem atinge, şi nici nu muşcăm din ea. 
Sunetul nu are o formă determinată şi, cu toate acestea, 
suntem de acord că are efect asupra noastră. Ritmul 
său de vibrație e lent şi are o frecvență pe care o putem 
percepe. Însă vibrația altor lucruri, precum mâncarea, 
e atât de înaltă, încât iese din limitele noastre audibile. 
Totuşi, le putem simţi şi pe acestea, dar asta numai dacă 
ne antrenăm suficient. 


Nu trebuie să fii mediu sau yoghin pentru a simţi 
mâncarea pe care o consumi. Mulţi dintre noi sunt 
capabili să simtă lucrurile, însă nu sunt conştienţi cu 
privire la acest aspect. Vibraţiile diferitelor alimente se 
amestecă laolaltă cu vibraţiile noastre şi ne influenţează 
încărcându-ne, hidratându-ne, echilibrându-ne, calmân- 
du-ne sau iritându-ne. Gândiţi-vă când v-aţi simţit ultima 
oară mai bine sau mai rău după ce ati mâncat un anumit 
aliment sau un anume fel de mâncare. Efectele vibratile 
ale alimentelor nu au nici o legătură cu conţinutul lor 
nutritional. 

Acesta este un alt motiv pentru care rugăciunea e atât 
de importantă. Vă oferă şansa de a simți răspunsul pe 
care corpul vostru îl dă mâncării înainte de a o înghiţi. 
Acest răspuns va fi fie unul de atracţie sau repulsie, 
fie unul neutru. În consecinţă, intraţi în comuniune cu 
mâncarea pe care o consumati. Indiferent că e un produs 
de la McDonald's sau struguri organici, puteți intra în 
armonie cu alimentele din farfurie şi le puteţi aduce în 
câmpul vostru energetic încă dinainte de a le gusta. Dacă 
sunt bune pentru voi, prin digestie, vă vor întări, relaxa 
şi vă vor aduce numai beneficii. 


Prin practică, puteți învăţa să vă folosiți al şaselea 
simţ pentru a crea o legătură cu mâncarea, simtindu-i 
efectele vibratile şi luând decizia de a primi sau nu 
aceste energii. Dacă ne simțim obosiţi sau pierduţi, 
iar mâncarea pe care o alegem restabileşte echilibrul 
Şi calmul, atunci am făcut alegerea potrivită. Dacă ne 
simțim comunicativi, iar mâncarea pe care o alegem este 
energizantă, atunci ne vom simţi şi mai comunicativi. 
Pe de altă parte, dacă ne simţim iritati, iar mâncarea este 
dulce şi ușoară, ne va face să ne simţim şi mai nervoși. 
Macrobiotica este o dietă structurată în jurul mâncării 
ca formă de energie. Principiile Yin şi Yang se referă la 
două tipuri fundamentale de energii conţinute în toate 
alimentele (şi în toate lucrurile) în proporţii diferite. 
Adepții dietei macrobiotice aleg alimentele în funcție 
de efectele vibratile pe care le simt. Aceştia au încadrat 
toate alimentele în funcţie de cantitatea de Yin şi Yang, 
făcând acest concept ezoteric disponibil publicului larg. 

Yin şi Yang este un concept excelent, care ne permite să 
dirijăm „efectele energetice” aie alimentelor şi care ne 
face mult mai conştienţi de ceea ce mâncăm. 





REGULA SUCCESIUNII 
ALIMENTELOR 
A patra lege a digestiei 


Am văzut doar câteva persoane murind de foame. 
Din cauza abuzului alimentar, pier sute de mii. 
- Benjamin Franklin 


După ce ati decis cât de mult să mâncaţi şi care 
este momentul cel mai potrivit pentru a face acest 
lucru şi după ce v-aţi concentrat asupra unor obiceiuri 
inconştiente şi supărătoare, este momentul să vă 
indreptati atenţia asupra realității dure a preparării 
mesei şi a deciziei cu privire la ce veţi pune pe farfurie. 
Lumea culinară este foarte vastă. Sistemul internaţional 
de distribuire a alimentelor a adăugat noi produse şi noi 
forme alimentelor vechi. Astfei, procesul alimentaţiei 
a devenit mult mai convenabil, în detrimentul digestiei. 
Trăim într-o „lume a gurmanzilor”, în care mâncarea 
e totuna cu moda, fiind mai mult în pas cu „trend-ul” 
decât cu proprietăţile sale hrănitoare. Este tot mai greu 
să găseşti cereale integrale şi fasole în supermaketurile 
moderne, iar legumele sunt, cel mai adesea, importate 
de la distanţe apreciabile, iradiate şi modificate genetic. 
Decizia cu privire la ceea ce să punem în farfurie devine 
tot mai dificilă, iar combinarea alimentelor adecvate 
este mai putin evidentă cu o asemenea multitudine 
de posibilități. Însă alimentele încă pot fi clasificate 
şi categorisite, iar ordinea în care introduceţi diverse 

alimente în organism în timpul uneia sau mai multor 
mese contribuie enorm la succesul digestiei, al absorbției 
şi al asimilării sănătoase. 


Există diferite teorii cu privire la modul în care putem 
pregăti o masă, iar părerile referitoare la consumarea 
alimentelor într-o succesiune adecvată sunt cel puţin 
controversate. Orice efort de a ordona ceea ce mâncăm 
pentru armonizarea tranzitului diferitelor alimente 
prin tractul digetiv este binevenit. Alimentele riguros 
ordonate permit un tratament mai blând asupra acțiunii 
digestive a stomacului vostru, într-un timp mai rapid şi 
cu o asimilare mai bună a nutrientilor. Aceasta înseamnă 
mai puţine gaze, balonări, arsuri la stomac sau simptome 
similare şi un tonus mult mai puternic şi dinamic la 
sfârşitul mesei. 


Ordinea alimentelor 


Regula secventiala pe care o propunem se bazează 
pe teoria că alimentele care se digeră cel mai uşor vor 
fi consumate înaintea preparatelor mai complexe. De 
exemplu, vom acorda prioritate unui măr, în asa fel încât 
călătoria sa veselă să nu fie îngreunată de un sote de vită 
a la Stroganoff sau ceva similar. Scopul este acela de a 
menţine un flux descendent constant al alimentelor către 
intestine, pentru a evita blocajele. Problemele încep 
atunci când diferitele tipuri de alimente, ce necesită timpi 
diferiți de procesare şi enzime distincte, se ciocnesc cu 
alimentele din alte grupe. 

Ordinea sensibilă a inghitirii 


e Apă şi sucuri 

e Fructe, alimente pasate, supe 
° Legume 

e Fasole şi cereale 

+ Peşte, carne de pasăre 


Aceasta este teoria canalizării digestiei! Deşi organis- 
mul nostru nu este la fel de simplu precum sistemul de 
conducte, legile gravitației şi ale mecanicii de mişcare a 
fluidelor vâscoase prin ţevi se aplică şi în cazul nostru. 
Alimentele pot fi împărțite în funcţie de densitatea 
lor, de câtă apă conţin, de complexitatea grăsimilor, a 
carbohidratilor şi a proteinelor. Cu cât mâncarea este 
mai densă şi mai complexă, cu atât călătoria sa prin 
tractul digestiv va fi mai lungă, iar timpul de absorbție 
şi de asimilare se va prelungi. Amestecarea alimentelor 
din categorii diferite şi cu densități distincte complică 
procesul digestiv şi încetinește întreg metabolismul. 
Un tract digestiv cu un proces cronic de încetinire şi 
înfundat oferă premisele unor tulburări digestive precum 
constipatia, diareea, paraziţii şi, în cele din urmă, ale 
unor boli precum colita, boala Crohn, diverticulita şi 
cancerul de colon. 


Monodieta 


Dieta ideală în privinţa digestiei este compusă dintr-un 
singur aliment. Un mic dejun cu portocale nu îţi va pro- 
duce eructafii. Bineînţeles că, dacă mănânci prea multe 
portocale, vei încălca legea cantității — adică, vei 

suprasolicita coeficientul de enzime. Însă în general, 
digerarea unei mese atât de simple va fi rapidă, uşoară 
şi eficientă. Amestecarea portocalelor cu grepfruturile 
va permite, de asemenea, o digerare rapidă, deoarece 
fac parte din aceeaşi familie (fructe) şi din aceeaşi 
subdiviziune (citrice).  Consumarea acestora este 
sinonimă cu monodieta. Acelaşi lucru se poate spune 
despre mere şi pere. Stomacul le consideră un singur 
aliment, deoarece sunt foarte asemănătoare. Este şi 
cazul piersicilor şi prunelor, cantalupului şi pepenelui 
galben, stafidelor şi sultaninelor şi a tuturor fructelor de 
pădure. 


Model de succesiune a alimentelor 


Model de mic dejun 
Suc — Fructe — Cereale 


Model de prânz 
Băutură — Fructe, legume sau salată — Sendvis, 
cereale, fasole, carne, carne de pasăre, peşte 


Model de cină 
Băutură — Salată — Fel principal (cereale, fasole, 
carne, carne de pasăre, peşte) cu legume 


Bineînţeles, toate aceste alimente fac parte din familia 
fructelor şi, în general, orice combinaţie din cadrul 
aceleiaşi familii este considerată benefică. Însă natura are 
excepţiile sale. Fiecare grupă de alimente diferă în funcție 
de gust, textură, nutrienți şi, de aceea, diferă si modul în 

care este tratată de către sistemul nostru digestiv. Doar 
perechile pe care le-am menţionat, care aparţin aceleiaşi 
subcategorii, pot fi considerate combinaţii „excelente”. 
Salatele verzi sunt şi ele combinaţii foarte bune. Salata 
verde Boston, andivele, salata romană şi frunzele de 
salată verde, toate sunt considerate un singur aliment din 
punct de vedere digestiv. Adaosul de spanac, pătrunjel 
sau mărar este şi el excelent, deoarece toate fac parte din 
aceeași familie de legume cu frunze verzi. Încă o dată, 
deşi toate legumele constituie combinaţii sănătoase, doar 
cele care fac parte din aceeaşi clasă pot fi considerate o 
combinație fericită. Alte exemple de alimente ce aparțin 
acelorași familii sunt: a) fasolea şi mazărea, b) nucile şi 
nucile pecan’, c) seminţele de floarea-soarelui şi cele de 
dovleac, d) toate tipurile de germeni de fasole şi f) toate 
tipurile de germeni de legume verzi. 


Lichidele 


În conformitate cu această teorie, cel mai uşor de 
digerat sunt lichidele. Este evident că, dintre toate, apa 
se digeră cel mai uşor şi, în consecinţă, orice aliment 
cu un conţinut ridicat de apă este uşor digerabil. Aici 
includem sucurile de fructe și legume, ciorbele uşoare 
de legume, majoritatea supelor etc. 


Există însă anumite excepţii de la regulă. Laptele, 
spre exemplu, este un lichid cu un conţinut ridicat de 
apă, dar multe persoane îl digeră greu. Este un lichid 
concentrat, cu un conţinut bogat în grăsimi, proteine şi 
carbohidrați. Se digeră mai greu, deoarece este nevoie 


3 Fruct al unei specii de hicori din America de Nord. (n. red.) 

de enzimele digestive pentru proteine şi grăsimi, care 
tind să învelească stomacul şi să neutralizeze acizii 
gastrici. Dacă vă e poftă de lapte, cel mai bine ar fi 
să-l beti pe stomacul gol, deoarece laptele incetineste 
digestia tuturor alimentelor consumate împreună cu el. 


Combinarea fructelor şi legumelor este considerată, 
de obicei, un tabu. Dar există şi anumite excepții: 
mărul, lămâia, lămâia verde şi roşiile sunt fructe 
care se combină foarte bine cu legumele, mai ales 

în sucurile de legume. 


O altă problemă cu privire ja lapte şi alte câteva 
alimente priveşte alergia. Dacă aveţi intoleranta la 
lapte, atunci acesta e motivul pentru care veţi digera 
greu laptele. Același principiu se aplică pentru citrice, 
dacă aveţi o sensibilitate la citrice, sau pentru laptele din 
soia, dacă aveţi o sensibilitate la soia. Multe persoane 
au probleme în digerarea laptelui, deoarece le lipseşte 
enzima „lactază”, cea care digeră „lactoza” din lapte. 
Această enzimă devine tot mai deficitară cu cât înaintăm 
în vârstă, iar la anumite rase lipseşte cu desăvârşire. 
Laptele din soia este bogat în proteine şi grăsimi şi este 
dificil de digerat tocmai din cauza complexității sale. 


Nu vă lăsaţi pacaliti doar pentru că un aliment este 
lichid. Totul este relativ. Într-adevăr, laptele de soia se 
digeră mai uşor decât boabele de soia, iar laptele este mai 
uşor de digerat decât brânza. Dar, dacă sunteţi sensibili 
la aceste alimente, veți întâmpina dificultăți sub orice 
formă. Aflati-va limitele! Testati-va consumând doar 

nişte cantități mici din aceste alimente, dacă credeți 
că aveţi vreo problemă. Încercaţi mai multe mărci, 
diluati-le cu apă sau renunfati definitiv la ele dacă apar 
probleme. 


Tineti minte, lichidele uşor de digerat sunt sucurile 
de: măr, morcov, spanac, ţelină etc. Acestea nu stau prea 
mult în stomac şi pot fi însoţite chiar şi de alimente care 
se digeră mai greu. Sucurile merg direct către intestin, 
iar mai mult de 95% din nutrientii lor sunt asimilați şi 
absorbiți de oricine. Dacă nu puteţi digera mâncarea, 
luați-vă vitaminele necesare din sucurile de fructe 
şi legume proaspete. Ceaiurile de plante sunt şi ele 
hrănitoare şi curative, ca şi supele de legume. Supele 
pot fi preparate în casă şi sunt foarte hrănitoare şi uşor 
de digerat. 


Combinații uşor de digerat 
Consumati aceste alimente împreună 


e Toate tipurile de pepene e Legumele verzi e Toate soiurile de 
fasole şi mazăre 

e Toate citricele e Legumele cu amidon e Toate tipurile de 
germeni de fasole 

e Merele şi perele e Toate salatele verzi e Toate alunele si 
seminţele 

+ Piersicile şi prunele e Fructele uscate e Nucile (obişnuite) 
şi nucile pecan 

Piureuri de fructe, băuturi amestecate si 
sucuri naturale 


Lichidele nu sunt întotdeauna ce par a fi. Un amestec 
de banane si de mere nu înseamnă suc de banane şi mere, 
ci mai degrabă un piure de banane. Doar pentru că un 
aliment solid este amestecat într-un lichid, nu înseamnă 
că devine suc. Înseamnă că mâncaţi alimente solide, dar 
în bucățele mici! La urma urmei, unde se duce banana? 
Aceasta este diferența dintre amestecare şi stoarcere. 
Un blender transformă orice aliment solid în pastă sau 
cremă. Un storcător de fructe extrage conținutul de apă 
din fructe sau legume, separându-le de pulpă. Cu cât 
conţinutul lichidului este mai vâscos, cu atât el va fi mai 
greu de digerat. 


Un bun înlocuitor al laptelui este laptele de migdale. 
Migdalele sunt transformate în pastă prin amestecarea 
cu apă sau cu suc de mere, după care se strecoară. Dacă 
nu strecurati „laptele”, veţi bea fragmente solide de 
migdale. Dacă folosiţi o jumătate de cană de sâmburi de 
migdale pentru a prepara laptele şi îl beti nestrecurat, veţi 
consuma de fapt o jumătate de cană de migdale. Dacă 
aveţi o digestie slabă, atunci laptele din fructe uscate 
este alegerea potrivită, dar asigurati-va că l-aţi strecurat 
cât mai bine. Aşadar, fiți atenţi, căci unele strecurători 
sunt mai bune decât altele, iar unele alimente nu pot fi 
strecurate deloc, ca de exemplu anacardele, bananele sau 
papaya. La aceste alimente, pulpa nu poate fi separată 
de suc. Dacă treceţi prin blender anacardele pentru a 
prepara laptele de anacard (delicios!) şi apoi îl strecurati, 
pasta obţinută va trece în întregime prin sită fără să lase 
50 





101 modailtăţi de îmbunătăţire a digestiei 


sediment. Nici bananele sau fructele de mango date prin 
storcătorul de fructe nu vor lăsa sediment de pulpă. Veţi 
consuma întotdeauna alimentele solide cand le stoarceti 
sau strecurati. Bucurati-va de ele! Sunt minunate. Dar 
nu vă lăsaţi pacaliti crezând că laptele de anacard ar fi 
mai uşor de digerat decât anacardele şi că există suc de 
papaya sau de mango doar pentru că le puteți vedea pe 
rafturile magazinelor. Citiţi ingredientele şi veți vedea 
că sunt preparate din pasta acestor fructe amestecate cu 
suc de mere, struguri sau alte fructe. 


Supele 


Fiind de foarte multe feluri, supele sunt greu de 
structurat. Există diferențe majore între, spre exemplu, 
o supă de legume şi o supă din fasole boabe. Fasolea 
este greu de digerat, iar supa groasă de linte se digeră la 
fel de greu ca o farfurie cu fasole. Doar pentru că este 
semilichidă, nu înseamnă că e mai digerabilă. Fiecare 
supă va fi interpretată individual. Unele pot avea ca 
aliment de bază laptele, carnea de pui, carnea de vită 
sau legumele. Pot conţine aditivi precum MSG‘, agenţi 
de îngroşare sau arome artificiale. Multe contin adaos 
de făină, de aceea, dacă aveţi intoleranta la grâu, veți 
digera greu această supă. Cel mai uşor de digerat sunt 
supele sau ciorbele de legume. Tăiaţi legumele voastre 
preferate (sparanghel, spanac sau broccoli), adăugaţi 
condimentele, apoi puneti-le Ja fiert. Strecurati legumele 
şi beti supa. Este uşor de digerat şi foarte hrănitoare. 


^ MSG — glutamatul monosodic, sau E 621, este un aditiv folosit la 
alimentele artificiale precum supele concentrate, sosurile, condimentele, 
mezelurile, inghetata, budincile etc. (n. red.) 

Supele, sucurile şi apa se servesc cel mai bine la înce- 
putul mesei. 


Fructele 


Fructele se află pe locul doi în lista noastră de 
alimente uşor de digerat. Ele sunt alimentele solide cele 
mai apropiate de apă. De fapt, conținutul lor de apă 
ajunge până la 90%. Acest lucru se poate observa cu 
uşurinţă atunci când mâncăm sau stoarcem un pepene 
roşu. După ce stoarceti o felie uriaşă de pepene roşu, 
veţi rămâne doar cu câteva linguri de pulpă. Mare parte 
din acest fruct este apă! La extrema cealaltă, se află 
bananele, care nu contin apă deloc — sunt în întregime 
pulpă. Bananele conţin amidon şi nu seamănă deloc cu 
alte fructe. 


Merele, perele, prunele, piersicile, pepenii, ciresele, 
fructele de pădure şi citricele rămân mai puţin de o 
oră în stomac. Deoarece contin mai ales apă şi fibre 
moi, digestia lor nu necesită proteine grele, enzime 
digestive pentru amidon sau acizi puternici. Tocmai de 
aceea, aceste fructe tranzitează foarte repede stomacul. 
Există însă şi excepţii. Bananele, fructele de avocado 
şi nucile de cocos sunt bogate în grăsimi, proteine şi/ 
sau carbohidrați, şi astfel se digeră mai greu. Fructele 
uscate precum stafidele, smochinele, curmalele etc. sunt 
bogate în fibre şi zahăr. Acestea contin în jur de 10% apă 
si, drept urmare, diferă foarte mult de fructele proaspete. 
De asemenea, stau mai mult timp în stomac — în general 
între 45 de minute şi o oră şi jumătate, în funcţie de 
cantitatea consumată. Fructele grase şi cele uscate se 

află la capătul de sus al familiei fructelor şi nu reflectă 
calităţile comune ale acestora. Sunt înscrise pe un prag 
inferior în lista alimentelor digerabile, deoarece sunt 
mult mai complexe. Dar, în general, fructele obişnuite 
au nevoie de aproximativ 30 până la 60 de minute pentru 
a tranzita stomacul. 


Legumele 


Unele legume sunt digerate într-un timp la fel de scurt 
ca fructele. Roşiile şi castravetii se digeră la fel de repede 
ca fructele. De fapt, specialiştii le numesc fructe, deoarece 
conţin seminţe, deşi în limbajul curent sunt clasificate ca 
legume. Legumele cu frunze verzi contin aproape la fel 
de multă apă ca fructele. O simplă salată poate fi digerată 
într-o oră sau chiar mai puţin. Bineînţeles, trebuie să ţinem 
seama şi de sosuri. Tipurile de sosuri pentru salate, dar 
şi cantitatea folosită din acestea, vor complica procesul 
digestiv al salatei. Un sos din ulei de măsline şi lămâie, 
spre exemplu, va prelungi digestia unei salate, deoarece 
frunzele acoperite cu ulei sunt mai greu de digerat. 
Sosurile pe bază de tahini (pastă obținută prin măcinarea 
seminţelor de susan) sau iaurt (pe bază de lactate) sunt 
digerate şi mai greu. Bineînţeles că salatele elaborate, 
precum Caesar sau Waldorf, pot conține alte alimente 
(şuncă, anşoa, crutoane, ouă şi bucățele de costiță), ceea 
ce le face mult mai complexe. Iar o salată de bulgur 
include, în plus, cereale. Dar, dacă vorbim doar despre 
legume, o salată verde simplă asezonată doar cu ulei şi 
oţet va fi digerată în cel mult o oră. 


” Bulgurul este grâu zdrobit, cu o granulaţie mai mare decât cuscusul si 
prişul. Se găseşte în magazinele cu specific oriental. (n. red.) 

Verdeturile constituie grupa cel mai uşor de digerat 
din cadrul familiei de legume. Însă cu cât acestea au 
un conținut de amidon mai bogat, cu atât timpul de 
digestie se măreşte. Broccoliul, varza de Bruxelles, 
dovleacul (soiurile de vară), sparanghelul sau conopida, 
de exemplu, au un conținut mare de amidon și, de aceea, 
sunt consumate de obicei gătite. Acestea contrastează cu 
salata verde, care nu poate fi gătită. Prin fierbere, fibrele 
de broccoli se înmoaie, amidonul este descompus, iar 
buchetelele acestuia se încarcă cu apă, devenind mult 
mai uşor de digerat. Desigur, arta culinară iti impune 
să ştii cât timp trebuie să prepari un aliment pentru a 
deveni mai uşor de digerat, dar în același timp să îşi 
păstreze textura şi gustul. Cu cât timpul de gătit este mai 
scurt, cu atât este mai bine. 


Anumite legume pot fi consumate crude sau gătite. 
Varza este servită adesea crudă în salate sau poate fi 
murată. Ea conţine foarte multe fibre, însă e bine-cu- 
noscut faptul că, la anumite persoane, produce gaze. 
De aceea, o alternativă mai uşor de digerat ar fi varza 
fiartă. Toată familia verzei — varza fără căpăţână, sfecla 
mangold, varza chinezească şi varza verde poate fi fiartă 
pentru o mai bună digestie, mai ales dacă se consumă 
cantități mari. Morcovii şi sfecla conţin mai mult fibre 
decât amidon. Au un conținut ridicat de apă şi sunt 
suculente, dar fibrele acestora sunt greu de mestecat. 
Din cauza lor, se digeră mai greu decât verdeturile. 


Cartofii şi dovlecii sunt alimentele cele mai bogate 
în amidon din familia legumelor, fiind digerate în 

aproximativ două ore, dacă sunt gătite. Din aceasta 
categorie mai fac parte următoarele legume: cartofii dulci, 
ignamele, cartofii roşii, cartofii Idaho sau alti tuberculi 
precum napul suedez, dovlecelul sau bostanul. Acestea 
sunt atât de bogate şi de concentrate în amidon, încât, 
pentru a fi digerate mai bine, trebuie să fie gătite. Cartofii 
fierti sunt digerati mai uşor în comparaţie cu cei copti, 
deoarece apa îi înmoaie. Anumite persoane preferă cartofii 
copti, pentru ca substanţele nutritive să nu se piardă prin 
fierbere. Alimentele preparate printr-un proces îndelungat 
de prăjire, cum sunt cartofii, sunt de departe cel mai greu 
de digerat şi foarte nesănătoase. Ar fi bine să amestecați 
în timp ce îi prajiti, pentru ca uleiul să nu îi pătrundă în 
totalitate, asa cum se întâmplă în cazul celor preparati în 
baie de ulei. Dar gătitul cu aburi sau coacerea sunt cele mai 
bune metode. Uleiul prăjit îngreunează digestia. lar baia 
de ulei este atât de nesănătoasă, încât depăşeşte limitele 
digestiei. Uleiurile pentru prăjit din unitățile comerciale 
sau din fast-fooduri sunt utilizate în mod repetat de-a 
lungul zilei. Odată ce au fost încălzite dincolo de punctul 
de ardere, devin greu digerabile şi mult mai periculoase. 
Este un fel de topire nucleară. Structura moleculară se 
descompune şi se uneşte cu celelalte molecule în diverse 
moduri, conducând la formarea de aldehide, peroxid sau 
acrilamide — toate fiind cancerigene. 


Există familii de legume mult mai exotice, cum sunt 
cele ale ciupercilor, ale algelor marine sau germenilor. 
Ciupercile sunt bogate în proteine şi sunt considerate 
,carnea” din împărăţia legumelor. Timpul mediu de 
digerare este de o oră si jumătate pentru ciupercile 

Shiitake‘, „stridie” şi alte ciuperci comestibile comune. 
Algele marine sunt echivalentul verdefurilor oceanice. 
Sunt lungi, prezintă frunzulite şi, chiar dacă par de culoare 
brună, când le apropii de lumină, culoarea lor verde iese 
la iveală. Dar algele au şi alte culori. De exemplu, alga 
marină Dulse are culoarea roşie. Însă când vine vorba de 
digestie, toate sunt asemănătoare cu verdeturile. Germenii 
precum lucerna, hrişca, floarea-soarelui, trifoiul, ridichea 
$i germenii altor legume verzi (care să nu fie din clasa 
germenilor de fasole) tin de aceeaşi familie a verdeturilor. 
Dar, pentru că sunt atât de tinere şi au fibrele atât de 
firave, sunt digerate chiar mai repede, fiind comparate 
mai mult cu fructele, şi mai puţin cu legumele. Ele se 
digeră în aproximativ o oră. În general, un aliment din 
clasa legumelor consumat cu moderație are nevoie de 
aproximativ două ore pentru a fi digerat. 


Fasolea şi cerealele 


Fasolea şi cerealele reprezintă următoarea familie 
de alimente greu de digerat. Ambele sunt compuse, cu 
precădere, din amidon, dar sunt considerate alimente cu 
un bogat conţinut de proteine. Acestea contin chiar şi o 
cantitatea însemnată de uleiuri esenţiale. Grupul fasolii 
şi al cerealelor are nevoie de 2% până la 3% ore pentru a 
fi digerat, în funcție de cantitatea consumată. 


Cerealele cu gluten, cum ar fi grâul, secara, orzul şi 
ovăzul, provoacă tulburări digestive persoanelor cu 
intoleranta la această substanță. Glutenul este o proteină 


® Cu un conţinut scăzut de grăsimi, ciupercile Shiitake sunt adevărate 
medicamente pentru organism, fiind folosite de chinezi în scopuri 
terapeutice de mai bine de 6 000 de ani. (n. red.) 

albă şi elastică, responsabilă pentru elasticitatea aluatului. 
De fapt, este un liant atât de eficient, încât este ingredientul 
de bază din compoziția gipsului — tencuiala de ipsos! 
Pe de o parte, cerealele integrale sunt sensibil mai uşor 
de digerat decât produsele făinoase, deoarece glutenul 
nu este frământat aşa cum se întâmplă în procesul de 
fabricare a pâinii. Cerealele fără gluten precum porumbul, 
orezul, meiul, hrişca (casa), amarantul sau quinoa sunt, în 
general, mai uşor digerate decât cerealele cu gluten. Dintre 
acestea, meiul şi hrişca sunt cele mai uşoare şi mai putin 
concentrate cereale, tocmai de aceea se digeră mai repede. 
Porumbul provoacă intolerante si este destul de rezistent. 
Amarantul şi quinoa sunt cele mai bogate în proteine 
dintre toate cerealele, fiind destul de uşor de digerat. 
Germenii de grâu, cereală din care se obțin cel mai repede 
germenii, sunt mai uşor de digerat decât grâul obişnuit şi 
au un conținut gluteic mai scăzut. Prin germinare, o parte 
semnificativă a amidonului din cereale se transformă, 
devenind comestibilă, deşi în cantități reduse. Grâul moale, 
utilizat în general în prepararea produselor de patiserie, 
conține mai putin gluten şi mai puţine proteine, fiind mai 
uşor de digerat în comparaţie cu grâul folosit în fabricarea 
pâinii. Grâul ușor germinat este predigerat suficient cât 
să poată fi consumat crud, dar, repet, în cantități reduse. 
În medie, fasolea se digeră mai greu decât cerealele. În 
general, fasolea conţine cu 10% mai multe proteine. Soia 
poate conţine până la 40% proteine, în timp ce amarantul, 
quinoa şi grâul conţin cel mult 20%. Acest fapt conferă 
fasolii reputaţia de sursă importantă de proteine, însă cu 
un conținut ridicat de amidon. Mazărea este cel mai uşor 
digerabilă dintre păstăi (leguminoase). Culeasă proaspătă 

sau germinată, poate fi consumată crudă în cantități 
rezonabile. Lintea, fasolea mung sau adzuki” pot fi şi ele 
consumate crude, după germinare. Însă boabele de năut 
şi de soia sunt greu de digerat în stare crudă, chiar și 
după germinare. Deşi prin germinare timpul de coacere 
se reduce, iar conținutul de amidon şi de proteine scade, 
procesul nu este 100% complet. Cu siguranță, vă puteţi 
bucura de germenii cruzi ai acestora, dar se recomandă 
doar în cantități reduse. 


Tofu şi tempeh? sunt două preparate relativ recent 
apărute în bucătăria americană. Tofu este făcut din lapte 
de soia bătut. Este un produs ușor de digerat şi foarte 
versatil. Dacă aveţi dificultăți în a digera soia, acest 
produs ar putea fi singurul preparat pe bază de soia pe 
care îl puteți consuma. Totuşi, dacă sunteţi alergici la 
soia, va fi considerat în continuare un aliment interzis. 
Digestia brânzei tofu durează în jur de două ore. Tempeh 
este un aliment prietenos, obținut din culturi de bacterii. 
În prealabil, bacteriile digeră uşor boabele de fasole, 
dar tot este considerat un preparat cu o concentraţie 
puternică, fiind digerat în 2% şi 3% ore. 


Desigur, fasolea este renumită pentru faptul că 
balonează. Acest fapt se datorează prezenţei inhibitorilor 
tripsinei şi a unor zaharuri complexe. Prin gătire, 
germinare sau limpezire, elementele care produc gazele 
dispar. (Pentru mai multe informaţii cu privire la flatulenta 
şi fasole, vezi p. 112). 

7 Fasolea adzuki are bobul mic, de culoare roşu-închis, şi e foarte bogată 
în proteine, fosfor, potasiu, fier şi vitamina A. (n. red.) 


2 Turtă din boabe de soia, fermentate cu mucegaiuri. (n. red.) 

Nucile şi seminţele 


Nucile şi seminţele sunt digerate chiar mai greu decât 
cerealele şi fasolea, în funcţie de cantitatea consumată. 
Acestea sunt mult mai complexe decât alimentele. 
Anumite nuci contin 45% grăsimi, 25% proteine, 20% 
carbohidrați $i mai putin de 10% apă. Această categorie 
conţine mai multe proteine şi grăsimi (două dintre cele 
mai greu digerabile elemente) decât cerealele şi fasolea. 
Frecati între degete câteva bucăţi de nucă pecan sau 
nuci braziliene pentru a simți cât ulei contin. Concluzia 
e că aceste alimente concentrate trebuie consumate 
responsabil. 


Digerarea nucilor şi a semințelor poate să nu fie 
o problemă, dacă nu ar interveni procesarea pentru 
comercializare. În stare naturală, toate nucile şi seminţele 
sunt protejate de coajă. Aceste coji dure sunt aproape 
imposibil de îndepărtat fără ajutorul unui instrument. 
Din punct de vedere digestiv, aceste învelişuri vă atrag, 
practic, atenţia: „Aveţi grijă!”. Există instrumente 
moderne care îndepărtează rapid cojile de migdale, 
nuci braziliene, arahide, seminţe de floarea-soarelui. 
Problema constă în uşurinţa cu care consumăm alunele 
decojite. Dacă nu ar fi existat instalaţiile automatizate de 
îndepărtare a cojilor, o mână plină de migdale pe care în 
prezent o înfulecăm în 3 minute ar fi fost consumată în 
15 minute. Nucile şi semințele impun restricții digestive. 
Acestea nu au fost concepute să fie mâncate altfel decât 
una câte una. Dar povestea nu se termină aici! 

Conţinutul de grăsimi, proteine şi 
carbohidrați din nuci şi semințe’ 

Unt de Seminte de | Nuci de 
arahide | dovieac Macadamia 
4,26 1,22 6,92 


Proteine 2509 | 


Arahide 


zt 
Carbohidrati 





După inventarea maşinilor automate de decojit, au 
apărut şi maşinile de măcinat nuci, iar, odată cu acestea, 
un nou produs — untul de nuci. Untul din seminţe de 
floarea-soarelui, untul de migdale, untul de susan, 
tahina, untul de anacarde şi, bineînţeles, renumitul unt 
de arahide. Untul din nuci combină mii de semințe si 
de nuci într-un singur borcan, din acest aliment natural 
concentrat în grăsimi, proteine şi carbohidrați rezultând 
un produs superconcentrat. Un singur strat de unt întins 
pe o felie de pâine înseamnă o duzină de nuci. Untului 
de arahide, un produs foarte controversat, i se adaugă 
şi acuzaţia de a nu fi cu adevărat o nucă. Din punct de 
vedere tehnic, este o legumă, o păstaie cu gust de nucă. 
Arahidele sunt bogate atât în proteine, cât şi în grăsimi. 
Priviţi la toate borcanele cu ulei vegetal de pe rafturile 
supermarketurilor. Majoritatea sunt obținute din arahide. 
Avocadoul şi nuca de cocos, două fructe despre care am 
2 Arahidele din soiul Valencia, crude. Dovieacul şi nucile de Macadamia 
sunt crude. Untul de arahide este moale, nesărat. intra pe www.nal. 


usda.gov. 

vorbit anterior, sunt identice în compoziţie cu nucile şi 
seminţele, iar, atunci când sunt consumate în cantități 
considerabile, sunt la fel de greu de digerat. 


Nucile cel mai greu de digerat sunt cele cu un nivel 
ridicat de grăsimi, şi anume nucile de Macadamia, 
semințele de pin, nucile braziliene, nucile pecan sau 
nucile cu coaja tare. Nucile de Macadamia, originare 
din Hawaii şi Australia, sunt pe primul loc în ceea ce 
priveşte conţinutul de grăsimi — un procent covârşitor 
de 76%! 


Nivelul ridicat de grăsimi atrage o altă problemă — 
râncezeala. Odată decojite, nucile îşi pierd învelişul 
protector natural şi se deteriorează prin expunerea la 
căldură, lumină sau aer. Uneori, acest lucru poate fi 
observat cu ochiul liber. Semințele de floarea-soarelui 
trec de la culoarea gri, când sunt proaspete, către brun 
sau uşor gălbui. Culoarea se schimbă din cauza oxidării, 
același proces prin care o felie albă de măr se transformă 
în maroniu. La unele nuci, poţi detecta un gust amar, iar 
altele au un miros de-a dreptul respingător. Oxidarea nu 
numai că distruge nucile, dar vă poate afecta sănătatea. 
Grăsimile râncezite generează radicalii liberi, care 
contribuie la procesul de îmbătrânire, transformând 
elementele componente în peroxid, un compus al 
plăcii care blochează arterele, şi în aldehide, care sunt 
cunoscute ca fiind cancerigene. 


Germinarea are un rol foarte limitat în ceea ce priveşte 
nucile. Majoritatea necesită o germinare în coajă, iar 

procesul este destul de îndelungat. Semințele de floarea- 
soarelui şi arahidele sunt cel mai uşor de germinat. Însă 
şi acestea prezintă neajunsuri. (Pentru mai multe detalii 
despre germinarea nucilor şi seminţelor, a se citi cartea 
Germenii: mâncarea miraculoasă de acelaşi autor). 


Pe scurt, nucile şi seminţele se vor consuma respon- 
sabil. În cantităţi prea mari, vă vor provoca dureri de 
burtă. Când aveți timp, decojifi-le şi mâncaţi-le. În acest 
fel, sunt mult mai proaspete, iar coaja reduce tentatia de 
a le consuma în exces. Consumati nuci cu salate şi le- 
gume fără amidon. Consumate cu moderație, nucile se 
combină excelent cu majoritatea fructelor. Nucile sunt 
adesea servite alături de fructele uscate, care le reduc 
concentraţia. Nu le consumati împreună cu cerealele, fa- 
solea sau alte alimente bogate în amidon. Dacă se con- 
sumă în cantități mari la o masă, atunci vor trece 2-3 ore 
până când stomacul le va digera. 


În ciuda acestor măsuri de precauţie, vă rugăm să 
nu eliminaţi din alimentația voastră nucile şi seminţele. 
Ele reprezintă surse extraordinare de proteine, uleiuri 
esențiale și minerale. Dar numai dacă le permiteti să fie 
digerate! Mama natură le-a îmbrăcat într-un înveliş atât 
de dur tocmai pentru că sunt atât de speciale. Nu este 
nevoie să m&nancati peste măsură. Dacă le consumafti 
în cantități rezonabile, acestea vă vor asigura nutrienți 
hrănitori de mare calitate. 

Produsele lactate 


Produsele din lapte sunt chiar mai complexe decât 
nucile şi seminţele. Acestea contin multi carbohidrați, 
grăsimi şi proteine. Aşa cum am menţionat anterior, 
laptele are proprietatea specială de a neutraliza acizii 
gastrici, încetinind digestia fiecărui aliment consumat 
împreună cu el. Dacă le consumati în timpul mesei, 
mâncarea va rămâne în stomac mai mult. 


Conţinutul de proteine, grăsimi şi 
carbohidrați din ouă şi produse lactate!” 















aoe | ee | Moz Pie 


Ap 0 6, 48,38 
Grăsimi 9,98 3,34 33,14 
| Carbohidraţi | 1.22 | 466 | 128 | 247 | 
[Fire | 0 00 | _ 00 | 00 | 


Produsele lactate includ o gamă largă de alimente. Cel 
mai uşor de digerat este iaurtul. Este un produs uşor, sărac 
în grăsimi, obținut din lapte fermentat parțial predigerat 
prin acţiunea bacteriilor prietenoase şi a enzimelor. Dacă 
există vreun produs lactat pe care îl puteţi tolera, atunci 
acesta este iaurtul. $i alte produse lactate fermentate 
sunt relativ uşor de digerat. Este vorba de: laptele bătut, 
chefirul, smântâna, brânza de casă, caşul şi brânza ricotta. 


| Qua 

10 Ouăle sunt înăbuşite, laptele degresat. Unităţile sunt în procente. 
Bazate pe grame pentru 100 grame de portie comestibilă. 
Departamentul de Agricultură din SUA, Serviciul de Cercetare Agricolă, 
2001. Referinţe standard din baza de date a nutrientilor USDA, numărul 14, 
Laboratorul de informaţii nutritionale. www.nal.usda.gov. 

Toate au în comun un proces de fermentare sau de acrire, 
prin care are loc descompunerea parțială a proteinelor 
şi a carbohidratilor din acestea. Următoarele în ceea 
ce priveşte digestia sunt brânzeturile cu pasta moale. 
Acestea sunt mai uşor de digerat decât brânzeturile 
cu pasta tare, datorită gradului ridicat de umiditate. 
Brânza cu pastă tare, precum brânza suedeză, Cheddar, 
Provolone, parmezanul etc., sunt foarte concentrate în 
grăsimi şi proteine, iar atunci când sunt integrate într-o 
masă completă pot rămâne în stomac mai mult de 3 ore. 


Există şi alte tipuri de produse lactate care au o 
importanță deosebită. Laptele crud nu este pasteurizat 
şi isi păstrează enzimele naturale care ajută procesul 
digestiv. Deşi laptele crud este mai uşor de digerat, el se 
obține mai greu. Produsele pe bază de lapte de capră pot 
fi considerate o alternativă în cazul persoanelor alergice 
la laptele de vacă. Acesta nu conţine cazeină, o proteină 
care se găsește în laptele şi brânza de vaci. 


Laptele de bivolita 
este greu de digerat. 


Dar nici nu e usor de 
obtinut! 

De asemenea, caprele sunt considerate mai sănătoase 
decât vacile. Se îmbolnăvesc mult mai rar, sunt tratate 
cu mai puţine antibiotice şi, de obicei, nu sunt injectate 
cu hormoni. lar, spre deosebire de vaci, rareori fac 
cancer. Dar caprele produc mai puţin lapte şi, de aceea, 
produsele din lapte de capră sunt mult mai scumpe. Dintre 
produsele pe bază de lapte de capră, cele mai cunoscute 
sunt: laptele, brânza feta, brânza Chevres, iaurtul, brânza 
de casă şi chiar inghetata pe bază de lapte de capră. 


Mai sunt şi alte bovine care produc lapte. Odinioară, 
laptele si brânza de bivolit4 erau foarte răspândite. Acest 
lapte conţine mai multe proteine (3,75%) şi este de două 
ori mai gras (6,9%) decât laptele de vacă. Dacă îl găsiţi, 
veţi avea nevoie de un stomac puternic pentru a digera 
acest lapte. 


Ouăle 


Ouăle şi laptele sunt, de obicei, încadrate în aceeaşi 
categorie, deoarece ambele sunt produse animale. 
Ouăle au un conţinut foarte ridicat de proteine, grăsimi 
şi carbohidrați, ca şi anumite tipuri de brânză, însă 
proporția acestor nutrienți din ouă este mult mai adecvată 
nutritiei noastre. În funcție de modul de preparare, ouăle 
pot rămâne în stomac mai mult de 2 ore. Prin diferite 
modalități de gătire, precum fierberea uşoară sau 
înăbușirea, ouăle devin mult mai uşor de digerat (vezi 
Graficul nutritional pentru ouă, p. 63). 

Carnea, peştele şi carnea de pasăre 


Dintre cele trei categorii de carne, peştele este 
probabil cel mai ușor de digerat, datorită conţinutului 
său redus de grăsimi şi fibre. Carnea de pasăre se află 
pe locul secund, urmată de carnea celorialte animale, 
care este mai greu de digerat. Peștele se digeră in mai 
putin de 3 ore, în timp ce carnea, având un conţinut mai 
bogat în proteine, grăsimi şi fibre, va avea nevoie de mai 
mult de 3 ore pentru a fi digerată. Timpul de digestie 
se poate prelungi prin adăugarea altor tipuri de proteine 
sau grăsimi, precum cele provenite din brânzeturi. Un 
cheeseburger, de exemplu, prin felia de brânză topită şi 
chiflă, va adăuga mai multe proteine din brânză şi mai 
mult amidon din chiflă la un proces digestiv deja prea 
solicitat de digestia cărnii de vită. Cu cât combinati mai 
multe proteine, carbohidrați şi grăsimi, cu atât mâncarea 
va deveni mai complexă. Pentru digerarea mai bună a 
unui aliment deja complex, consumati produsele animale 
doar cu legume, evitând amidonul sau alte tipuri de 
proteine. Proteinele multiple suprasolicită capacitatea 
enzimelor, iar, dacă mâncaţi prea mult, acestea pot 
provoca iritare, fatigabilitate, flatulenta sau putrefacție. 

PROVOLONE 
GEM 


CHIPSURI 
PÂINE ALBĂ 






GOGOŞI CU CREMĂ 
CARTOFI PRAJITI 





Stomacul vostru nu e compost, ci e o grădină, trataţi-l ca atare! 

CHIMIA 
A cincea lege a digestiei 


Așa cum în casele cu magaziile pline de provizii este 
posibil să se ascundă soareci, la fel corpurile persoanelor 
care mănâncă mult sunt pline de boli. 

- Diogene 


Toată lumea consideră că cel mai important aspect cu 
privire la combinarea alimentelor este potrivirea chimică 
dintre acestea. Totuşi, pentru multi dintre noi, chimia 
este, în cel mai bun caz, un subiect complicat, iar efortul 
de a jongla cu alimentele în funcție de compoziţia lor 
chimică este un stres mental prea mare pentru un lucru 
care ar trebui să însemne o activitate plăcută. Corelată cu 
digestia, chimia alimentelor trebuie luată în consideraţie 
la fel de serios ca şi celelalte „legi” ale digestiei. Dar 
a acorda chimiei cea mai mare însemnătate ar fi o 
greşeală. Pentru majoritatea oamenilor, aplicarea legilor 
chimiei la mâncăruri ar fi similară cu mersul printr-un 
labirint. Te poți simţi pierdut şi confuz. Din acest motiv, 
mulți abandonează întregul concept de combinare a 
alimentelor. Scopul nostru în acest capitol este acela de 
a discuta principiile chimice ale digestiei, ţinând însă 
cont în egală măsură de celelalte legi şi indicaţii. 


Chimia digestiei proteinelor 


Proteinele au reputația de a fi unii dintre nutrienfii 
cei mai importanţi pentru om. Dar acest lucru este 

supraevaluat. Da, rolul proteinelor în construirea şi 
refacerea celulelor este indiscutabil. Însă această faimă 
derivă în mare parte din credința greşită că ele sunt 
necesare în cantități mari şi că sursele de a le procura 
sunt limitate si selective. Deşi acest subiect foarte 
larg depăşeşte tematica discuţiei noastre cu privire 
la combinarea alimentelor, ne vom opri puţin asupra 
lui. Subiectul implică trei adevăruri distorsionate sau 
teorii îndoielnice, şi anume: a) avem nevoie zilnic de 
un număr minim de grame de proteine, determinat în 
funcție de greutatea corporală şi de vârstă; b) proteinele 
sunt disponibile doar într-un număr limitat de alimente; 
c) fiecare masă trebuie să furnizeze toate proteinele. 


Combinarea proteinelor 


Acest aspect nu este legat de combinarea alimentelor. 
Este o problematică nutriționistă dezbătută decenii. A 
fost introdusă sau cel putin popularizată de către Frances 
Moore Lappé în cartea sa Diet for a Small Planet („Dieta 
pentru o planetă mică”). Aici, ea şi-a expus teoria prin 
care preciza că proteinele alimentare trebuie combinate 
zilnic, pentru a furniza organismului cantitatea necesară 
de componente proteice, cu alte cuvinte aminoacizii. Nu 
toată lumea a fost de acord cu teoria sa în acel moment, 
iar, în anii care au urmat, controversa aproape politică pe 
care aceasta a initiat-o s-a încheiat printr-un eveniment 
rar întâlnit în politică sau jurnalism: retragerea teoriei. 
În articolele şi cărțile scrise ulterior, autoarea şi-a aliniat 
teoria cu adepţii părții opuse — cei care considerau că 
amestecul proteinelor alimentare la o masă în baza 
rationamentului anterior este un efort inutil. 

VEZICĂ BILIARA...... © 





Ce sunt proteinele alimentare? 


Nucile, semintele, preparatele din carne (vaca, pui, 
peşte), ouăle şi laptele sunt cele mai cunoscute alimente 
bogate în proteine. În realitate, fiecare aliment conţine 
proteine, de vreme ce acestea sunt necesare pentru 
dezvoltarea celulelor. Dar proporţia relativă de proteine, 
amidon şi zaharuri determină dacă acestea sunt sau nu 
proteine alimentare. Soia, de exemplu, este considerată 
proteină alimentară — conţine 16,5% proteine şi 10% 
amidon". Acest lucru se întâmplă în ciuda faptului 
că face parte din familia fasolii, considerată generic 
„amidon”. Majoritatea tipurilor de fasole sunt bogate în 
amidon, spre exemplu, fasolea pinto — 8,21% proteine 
şi 25,65% amidon. Acestea sunt alimente cu un conţinut 
predominant de amidon. Amidonul şi proteinele 
formează combinaţii alimentare greu de digerat, chiar şi 
atunci când natura însăşi stabileşte combinația. Acesta 


1 Soia ajunsă la maturitate, fiartă şi nesărată. Departamentul de Agricultură 

din SUA, Serviciul de Cercetare Agricolă, 2001. Referințe standard din baza de 

date a nutrientilor USDA, numărul 14, Laboratorul de informaţii nutritionale. 

este un motiv întemeiat pentru care fasolea trebuie 
consumată în cantități rezonabile. 


Aţi fi surprinşi să aflați că majoritatea proteinelor 
alimentare sunt vegetariene. Spirulina şi Clorela, două 
varietăţi străvechi de alge care cresc în lacurile aflate 
la mare altitudine, contin aproximativ 60% proteine. 
Drojdia nutritivă, un aliment produs de bacteriile prie- 
tenoase, şi pudra de orz verde conţin 35% proteine. 


Alte proteine alimentare sunt derivate din cereale şi 
fasole. Proteinele provenite din tempeh (18,2%) şi tofu 
(8%) sunt derivate din soia. Grâul conţine aproximativ 
15% proteine, însă majoritatea se regăseşte în germenii 
săi care, odată separați de bobul de grâu, conţin mai 
mult de 23% proteine. Pudra de iarbă de grâu, produsă 
din firele întregi de iarbă uscată, conţine 25% proteine. 
Algele marine precum Nori, alga brună şi Dulse sunt, 
de asemenea, extrem de bogate în proteine, aproximativ 
25%. Arahidele contin în jur de 25% proteine (partial 
nuci, parţial fasole), seminţele de floarea-soarelui 23%, 
migdalele şi fisticul 21%, semințele de dovleac de 
plăcintă (şi bostan) 24%, iar nucile de pin 31%. 


Acidul clorhidric 


Toate proteinele alimentare au nevoie de un mediu acid 
în stomac, pentru a putea fi digerate. Acidul clorhidric 
şi enzima pepsină sunt sucurile gastrice principal 
responsabile cu descompunerea proteinelor alimentare. 
Proteinele necesită un timp îndelungat de digestie. Prima 
dată, are loc spargerea cu ajutorul dinţilor şi apoi al 

muşchilor stomacali, apoi descompunerea chimică din 
stomac şi intestine. Proteinele sunt dizolvate de enzime, 
care distrug, legăturile moleculare, rezultând astfel 
aminoacizii — cărămizile din care ele sunt alcătuite. O 
mare varietate de enzime acționează pe diferite lanţuri. 
Aminoacizii sunt suficient de mici pentru a penetra 
pereţii intestinului subțire; de acolo, trec prin capilare în 
sânge. Ficatul primeşte aminoacizii prin vena portală, pe 
care apoi îi distribuie către ţesuturi şi celule. Organismui 
sintetizează noile proteine din „baia” de aminoacizi, 
pentru a genera noi celule, a forma masa musculară, a 
vindeca țesuturile, a produce noi enzime, hormoni şi 
anticorpi. În caz de urgenţă, organismul poate oxida 
proteinele pentru a produce energie, dar numai în ultimă 
instanță, atunci când depozitele de grăsimi şi de glucide 
lipsesc. 


Este adevărat, dacă lipseşte un aminoacid, organismul 
poate să nu fie capabil de a sintetiza o anumită proteină. 
Acesta a constituit subiectul din spatele controversei cu 
privire la complementaritatea proteinelor. Este ceea ce 
a scris prima dată Frances Moore Lappé şi ceea ce se 
înțelege prin noțiunea de aminoacid „limitat”. Imaginati- 
vă că trebuie să pregătiți zece sendvişuri cu unt de 
arahide şi că ati rămas fără unt de arahide după al șaselea 
sendviş. Deoarece acest produs este factorul de limitare, 
patru persoane nu mai au ce mânca. În acelaşi fel, atunci 
când un aminoacid se epuizează, corpul vostru va înceta 
să mai sintetizeze proteinele. Tocmai de aceea, o dietă 
echilibrată formată din diferite proteine alimentare 
este muit mai importantă decât una concentrată pe un 

aliment anume, indiferent de cât de bogat în proteine 
ar fi acesta. Spirulina conţine cel mai ridicat procent 
dintre toate proteinele alimentare (57,5%), însă nu este 
la fel de favorabilă ca atunci când obţii diferite proteine 
alimentare din mai multe surse. Elementul-cheie constă 
în faptul că acest „complex” de aminoacizi nu trebuie 
să provină dintr-un singur aliment sau de la o singură 
masă. Ficatul stochează aminoacizii, pe care apoi îi 
distribuie în organism. Atâta vreme cât dieta voastră 
generală conține un amestec de proteine alimentare cu 
administrare zilnică sau săptămânală, depozitele voastre 
nu se vor epuiza. 


Dar să vorbim despre digestia proteinelor. E bine 
să mâncaţi un tip de proteină alimentară o dată, fie că 
este completă sau nu. Proteinele provenite dintr-un 
grup de alimente, cum ar fi cerealele, sunt considerate 
o categorie. Proteinele provenite din fasole constituie o 
altă categorie. S-a demonstrat că aceste două categorii se 
combină foarte bine. Dar proteinele provenite din brânză 
(produse lactate), proteinele din carne, ouă sau nuci au 
nevoie toate de cultura proprie de enzime. Amestecarea 
lor într-o singură masă ar însemna un dezastru digestiv. 
Combinarea diferitelor tipuri de proteine la o singură 
masă este pur şi simplu mult prea complexă şi inutilă. 
Prea multe proteine alimentare vă vor epuiza, iar sucurile 
gastrice vor fi ineficiente. Veţi resimti oboseală şi chiar 
stare de somnolenta. Putrefactia se poate declanşa pe 
seama proteinelor nedigerate. Pentru persoanele care 
abuzează frecvent de această practică, acesta este 
începutul afecțiunilor de colon, ficat, piele etc. 

Acidul şi proteinele 


Aţi putea crede că alimentele acide, precum citricele, 
suplimentează organismul cu acizii necesari în digestia 
proteinelor. Şi totuşi, acestea pot limita producţia de acid 
gastric, deoarece transmit organismului mesaje diferite. 
Atunci când proteinele sunt introduse în cavitatea bucală, 
terminatiile nervilor de pe limbă transmit informația gus- 
tativă către glandele stomacale, pentru a produce acid 
clorhidric şi pepsină. Însă sucurile gastrice pentru di- 
gerarea citricelor nu sunt la fel cu cele necesare pentru 
digestia proteinelor provenite, spre exemplu, din carne. 
Deşi ouăle şi sucul de portocale fac parte din micul dejun 
tipic american, acestea nu sunt compatibile la nivelul sto- 
macului. Acizii din fructe nu activează pepsina. De fapt, 
chiar o inhibă. 


Amidonul 


Amidonul este cel mai comun element alimentar din 
dieta noastră. El aparține marii familii de carbohidrați, 
care sunt elementele alimentare cel mai des întâlnite în na- 
tură. Carbohidratii sunt pur şi simplu combinaţii de carbon 
cu apă. Toate plantele și ierburile conțin carbohidrați. În 
această familie, intră şi zaharurile şi celuloza. Amidonul 
are o structură foarte complexă, formată din lanţuri nu- 
meroase de molecule de carbohidrați, care necesită multe 
etape pentru a fi digerate. Amidonul reprezintă sursa noas- 
tră principală de energie pentru activitatea musculară. Dar, 
atenție, din clasa amidonului fac parte şi aşa-numitele ali- 
mente nesănătoase de tip „junk food”: chipsurile, biscuitii 
tip crackers sau pretzels, cartofii prajiti ş.a.m.d. 

22 CANALUL PAROTIDIAN 
LIMBA 
GLANDELE SUBLINGUALE 
CANALUL GLANDEI SUBMAXILARE 


GLANDA PAROTIDĂ + / 
_ GLANDA SUBMAXILARA 





Glandele salivare 
Digestia incepe in cavitatea bucala. 


Prima etapă in digerarea amidonului începe in 
cavitatea bucală, prin secreția de salivă. Există trei glande 
salivare: parotide, deasupra mandibulei şi dedesubtul 
urechilor, sublinguale, sub limbă, si submaxilare, 
aflate sub mandibulă. Saliva conţine enzimele care 
digeră amidonul, numite amilaze. Dar chiar dacă nu ar 
fi conţinut enzime, tot ar fi fost importantă, deoarece 
lubrifică alimentele în timpul masticatiei. În lipsa 
salivei, ne-ar fi foarte greu să inghitim. Saliva face 
solubilă compoziţia chimică din alimente, pentru ca 
papilele gustative să poată determina cele patru gusturi 
fundamentale: amar, dulce, sărat şi acru. Amilaza 
conţine enzima ptialină, care desface macromoleculele 
de carbohidrați în maltoză. La nevoie, se poate secreta 

amilază suplimentară în intestinul subțire până când 
amidonul este desfăcut în molecule mai mici de zaharuri- 
maltoză. Compuşii de maltoză, glucoză, fructoză sau 
galactoză sunt absorbiți în sânge. De aici, glucoza este 
transportată spre ficat. Ficatul acţionează ca un centru 
de control, care dispersează „combustibilul” sau îl 
stochează, în funcţie de necesitate. Totuşi, dacă sunteți 
mari consumatori de alimente pe bază de amidon, iar 
corpul vostru nu necesită astfel de combustibil, atunci 
ficatul va converti glucoza în glicogen, pentru stocare 
pe termen lung, sau în grăsimi, pentru stocare în țesutul 
adipos. 


Celuloza 


Celuloza este un alt tip de carbohidrat, care însă nu 
poate fi digerat. Oricât de ironic ar suna, acest produs 
nedigerabil joacă un rol indispensabil în digestie. 
Celuloza, hemiceluloza, lignina şi pectinele provin 
din partea fibroasă a plantelor. Aceasta poate include 
coaja fructelor, tulpina legumelor, coaja cerealelor și 
a seminţelor. Chiar dacă acestea sunt faramitate prin 
acțiunea mecanică a dinților şi înmuiate de acizii gastrici, 
ele nu vor fi niciodată dizolvate. Dacă am putea digera 
celuloza, am adăuga o paletă largă de plante și ierburi la 
meniul nostru, apropiindu-ne de cel al vacilor şi cailor. 
La om, fibra din celuloză menţine alimentele bogate în 
amidon, pe care le plimbă prin tractul gastrointestinal, 
formând contractiile şi facilitând mișcările sub formă de 
undă prin intestine, fenomen cunoscut sub numele de 
peristaltism. 

Alimentele bogate în amidon 


Cele mai comune alimente bogate în amidon includ: 


Grâu Porumb 
Secară Mei 

Ovăz Igname 

Orz Cartofi dulci 
Caşă Dovleci 


Sunt incluse si produsele derivate din aceste alimente 
principale: 


Paine Placinte 

Biscuiti Chipsuri 

Prăjituri Popcorn 

Torturi  Chipsuri din mălai 
Cereale Cartofi copti 

Paste Piure din cartofi 
Covrigei 


Dovlecii, cum sunt dovlecelul, bostanul, dovleacul 
alb turcesc etc., sunt excelente alimente bogate în 
amidon; legumele precum conopida, broccoli şi varza 
de Bruxelles conțin amidon, deşi mai puţin. Toate 
legumele din familia fasolii conțin amidon, chiar dacă 
unele dintre acestea au şi cantităţi semnificative de 
proteine. 

Această grupă cuprinde: 

Linte Fasole pitică 
Fasole navy Fasole adzuki 
Fasole neagră Năut 

Mazăre verde Fasole lima 


Ca şi grâul, preparatele derivate din orez, precum 
biscuitii tip crackers din orez, cerealele din orez, 
prăjiturile de orez etc., toate sunt bogate în amidon, 
precum cele derivate din alte cereale precum meiul, caşa 
(hrişca), ovăzul şi orzul. Această categorie include şi 
produsele cu un grad înalt de procesare (nerecomandate), 
cum ar fi pâinea albă şi cartofii prajiti instant. Odată ce 
au fost îndepărtate vitaminele, fibrele şi enzimele, aceste 
alimente sunt dificil de digerat, deoarece organismul 
uman trebuie să suplimenteze nutrienții pentru a 
facilita digestia. Singurul lucru bun legat de aceste 
produse este că pot sta o perioadă nelimitată pe rafturile 
magazinelor. 


Amidonul şi proteinele 


Digestia amidonului începe în cavitatea bucală, prin 
acţiunea enzimelor ptialine din salivă, care înfăşoară 
bolul alimentar, permițând alunecarea acestuia către 
stomac. Cu cât mestecati mai mult, cu atât mai bine, 
deoarece suprafața de contact pe care enzimele 
interacționează cu alimentele se măreşte. Mare atenţie, 
deoarece acţiunea acestor enzime se dezactivează 
dacă o proteină alimentară este introdusă în acelaşi 
timp. Ptialina şi amilaza sunt ambele enzime alcaline, 

neutralizate de acidul gastric. Dacă alimentele bogate 
în amidon sunt consumate primele şi li se alocă un 
timp rezonabil în care să tranziteze stomacul, atunci 
proteinele alimentare pot fi consumate fără restricție. 
Dar, dacă alimentele bogate în amidon şi proteine sunt 
combinate, digestia amidonului va fi încetinită până 
la digerarea proteinelor alimentare. Apoi, amidonul 
părăseşte stomacul într-o stare semidigerată, iar 
organismul va încerca să finalizeze digestia acestuia 
în intestinul subţire, prin secreție suplimentară de 
amilază. (Amilaza nu este secretată în stomac.) Natura 
mai produce şi combinații de amidon şi proteine. 
Un exemplu bun sunt arahidele. Şi acestea sunt greu 
de digerat, dar, de obicei, se digeră mai uşor decât 
combinaţiile făcute de om. 


Acidul şi amidonul 


Din motive similare, acidul din fructele consumate 
împreună cu alimente bogate în amidon inhibă digestia 
acestuia din urmă. Doar una sau două linguri de oțet 
conţin suficient acid acetic pentru ca digestia salivară 
să fie suspendată în totalitate. Aceasta înseamnă că 
roşiile, fructele de pădure, strugurii, merele acrişoare 
Şi citricele vor interfera cu digestia amidonului. S-a 
dovedit nu numai că sunt capabile să inhibe ptialina, dar 
sunt şi suficient de puternice încât să o distrugă. Dacă 
dimineaţa vă place să serviţi suc de portocale cu pâine 
prăjită, încercaţi să îl beti cu zece minute înainte de a 
mânca pâinea. 

Zaharurile 

Zaharurile reprezintă tipul cel mai simplu de 
carbohidrat. Acestea sunt divizate în trei categorii: 
monozaharide, dizaharide şi polizaharide. Polizaharidele 
sunt cele mai complexe forme şi cele mai puţin dulci. 
Amidonul este considerat polizaharidă. Monozaharidele, 
cele mai simple forme, nu mai pot fi divizate şi sunt 
reprezentate de glucoză, fructoză şi galactoză. Mierea, 
laptele şi fructele conțin monozaharide. Glucoza este 
singurul monozaharid pe care organismul nostru îl 
foloseşte. Glucoza mai poartă numele de zahărul sângelui 
sau dextroză. În ficat, fructoza (zahărul din fructe) şi 
galactoza (ce se găseşte îndeosebi în zahărul laptelui, 
citeşte despre lactoză, p. 48) sunt convertite în glucoză 
pentru a putea fi asimilate de organism. Fructoza este 
principalul ingredient al zahărului de masă şi este mai 
dulce decât glucoza. 


Dizaharidele contin două molecule de monozaharide 
legate împreună. Cea mai cunoscută dizaharidă este 
sucroza. Sucroza conţine glucoză şi fructoză şi este tipul 
de zahăr din zahărul de trestie, sfeclă sau sirop de arțar. 
Este forma de zahăr utilizată în special în sortimentele 
alimentare, de la bomboane şi până la băuturile 
carbogazoase. O cantitate prea mare de alimente 
care contin sucroză vă va consuma energia, deoarece 
aceasta suprasolicită vitaminele B şi mineralele, utile 
în desfacerea moleculelor de sucroză. Lactoza, o altă 
dizaharidă, este cel mai greu de digerat dintre zaharide, 
deoarece necesită enzima lactază, care se găsește din 
abundență la copii, dar este săracă la adulţi. Din acest 

motiv, mulți oameni dezvoltă alergii şi indigestii atunci 
când consumă produse lactate. Maltoza este o dizaharidă, 
un compus rezultat prin digestia amidonului din cereale, 
$i se găsește în maltul de orz şi în siropul de orez. 


Conflictul dintre glucide şi amidon 


Zaharurile, fie că sunt monozaharide sau dizaharide, 
sunt printre alimentele cele mai uşor de digerat. Chiar şi 
apa le dizolvă. Necesită doar vitamine şi enzime şi petrec 
foarte puţin timp în stomac. Amidonul stă mai mult timp 
în stomac; dar problema legată de combinarea acestor 
două elemente începe în cavitatea bucală. După cum 
am discutat mai devreme, pentru a începe să fie digerat, 
amidonul depinde de ptialina din salivă. Dar zaharidele 
inhibă secreția de ptialină. Semnalul preluat de terminatiile 
nervoase şi de papilele gustative devine confuz în prezența 
zaharidelor. De aceea, chiar dacă mestecati şi faramitati 
mecanic pâinea sau pastele, digestia chimică are loc în 
proporţie foarte mică sau chiar deloc. Pâinea trebuie să 
aştepte până când ajunge în intestinul subţire pentru ca 
amilaza să finalizeze procesul de digestie a amidonului. 
Aceasta este, de asemenea, o combinație nerecomandată 
din punctul de vedere al zaharidelor, deoarece tranzitul 
lor este încetinit prin prezența amidonului. Cu cât 
zaharidele stau mai mult timp în stomac, cu atât există 
şanse mai mari ca fermentația să se producă. Fermentatia 
constă în desfacerea zahărului în alcool si dioxid de 
carbon. Dioxidul de carbon provoacă gaze intestinale şi 
balonari, iar alcoolul privează organismul de vitaminele 
din grupa B. 

Zaharidele mai au şi un efect inhibitor asupra 
secreției de acid gastric. Din acest motiv, consumarea 
dulciurilor înaintea mesei vă poate distruge apetitul. 


Proteinele şi glucidele 

Fermentatia este o problemă şi atunci când combinati 
proteinele cu zaharurile. Repet, zaharurile nu trebuie 
să petreacă prea mult timp în stomac, iar, când sunt 
consumate singure, vor ajunge foarte repede în intestinul 
subțire. În schimb, proteinele alimentare necesită ore 
întregi pentru a fi digerate. De aceea, în loc să se digere 
conform propriului program, fructele şi alte alimente 
bogate în zaharide vor trebui să aştepte cam 2 ore, timp 
în care proteinele alimentare se digeră. În tot acest 
răstimp, zaharurile fermentează în mucoasa caldă și 
umedă a stomacului. În mod normal, acizii gastrici ar 
preveni fermentarea, însă zaharidele mai au şi un efect 
inhibitor asupra secreției de acid gastric. Din acest motiv, 
consumarea dulciurilor înaintea mesei vă poate distruge 
apetitul. Cu toate acestea, dacă mâncarea consumată la o 
masă este suficientă, aşa încât să se activeze secreția unei 
cantități destul de mari de acid gastric, dioxidul de carbon 
rezultat va conduce acidul gastric în sus către esofag, 
producându-vă acea senzaţie de căldură, cunoscută sub 
numele de arsură la stomac. 

CELE ŞAPTE GRUPE 
DE ALIMENTE 


GRASIMI 
ULEIURI VEGETALE TOATE ALUNELE SI SEMINȚELE 
MĂSLINE, ULEI DE MĂSLINE _| NUCI PECAN, NUCI (obişnuite) 
AVOCADO NUCI DE MACADAMIA, BRAZILIENE 
OIA 

















SEMINTE DE SUSAN, TAHINA | SEMINTE DE DOVLEAC 


UNT DE NUCI, ARAHIDE SEMINŢE DE FLOAREA-SOARELUI 
S NUCI DE PIN, FISTIC 
PEŞTE, CARNE MIGDALE, ANACARDE 


NUCĂ DE COCOS 


ZAHĂR ALB SI BRUN 
IROP DE OREZ 
IROP DE ARTAR 
MELASĂ E o 


Zahăr brut, supus unor acţiuni minime de rafinare, cu scopul de a 
elimina impuritatile şi cea mai mare parte din melasă. De aceea, poate să 
nu fie considerat „zahăr brut” sau „zahăr natural”. (n. red.) 

CARTOFI 
CONOPIDA, BROCCOLI 


TOATE CEREALELE 
VARZĂ DE BRUXELLES 
ARAHIDE 










FASOLE MAZĂRE 
LEGUME FARA AMIDON 
TOATE SALATELE 
USTUROI, CEAPĂ, PRAZ 
ARDEI 
RIDICHE 
SPANAC 
CASTRAVETI 
TOȚI GERMENII DE LEGUME 
VARZĂ 
CARDAMA 
Fructe 



















acidulate 
GREPFRUT 


subacide Pepeni 
PEPENE 
were panne Venn 
PEPENE 
PIERSICI SMOCHINE | CASABA 


PRUNE STAFIDE CANTALUP 
CAISE PRUNE PAPAYA 


See [acon] | 
eee [ie | 

LAMAIE VERDE 
PORTOCALE 
ANANAS 


ROȘII 


MERE 
ACRIŞOARE 


STRUGURI ACRI 

Grăsimile 


Grăsimile sunt nutrientii cel mai greu de digerat şi 
le trebuie mult timp pentru a tranzita organismul. Cu 
toate acestea, puteți fi de ajutor prin selectarea celor mai 
fine uleiuri şi menţinând consumul total de grăsimi în 
echilibru cu restul dietei. 


Haideţi să definim câțiva termeni. Grăsimile sunt 
adesea considerate fragmentele grase şi unsuroase 
din preparatele animale şi din uleiurile obținute din 
stoarcerea nucilor, a cerealelor şi a seminţelor. Diferenţa 
este că grăsimile se mențin în stare solidă la temperatura 
camerei, în timp ce uleiurile sunt lichide. Grăsimile 
animale sunt, în general, saturate, în timp ce uleiurile 
vegetale sunt, în marea lor majoritate, nesaturate. Atât 
uleiul de palmier, cât şi cel din nuca de cocos, spre 
exemplu, rămân în stare solidă la temperatura camerei. 
Saturatia înseamnă că moleculele de ulei au fost 
umplute cu atomi de hidrogen, în timp ce, la grăsimile 
nesaturate, moleculele rămân deschise. Uleiurile lichide 
pot fi solidificate printr-un proces de hidrogenare, care 
adaugă în mod artificial atomi de hidrogen. Rezultatul 
acestuia sunt margarina sau untul de arahide (care nu 
se separă). Producătorii din sectorul alimentar fac asta 
pentru a mări durata de viaţă pe raft, pentru a conferi 
produselor o consistență cremosă şi pentru a nu râncezi 
foarte repede. Din nefericire, uleiurile hidrogenate sunt 
greu de digerat. Timpul de desfacere a moleculelor 
acestora este mai îndelungat. Vitaminele, mineralele şi 
acizii graşi esentiali, care ar putea ajuta digestia, sunt 
distruşi în timpul procesului de hidrogenare. Legumele, 
86 





101 modalităţi de îmbunătățire a digestiei 


cerealele, nucile şi seminţele au conţinutul cel mai 
ridicat de uleiuri nesaturate, la fel şi peştele. Carnea de 
pui şi de porc conține cantități mari de grăsimi saturate. 
lar vaca le depăşeşte pe toate. 


Nu evitati grăsimile doar pentru că sunt greu de 
digerat. Grăsimile constituie nutrienți extrem de 
importanți. Furnizează mai multe calorii (energie 
calorică) decât orice alt aliment: 9 calorii pe gram, spre 
deosebire de 4 calorii pe gram din proteine şi carbohidrați. 
Acestea ajută, de asemenea, la „căptuşirea” organelor 
interne, menţin sănătatea şi protejează sistemul nervos 
central, hrănesc pielea şi firul de păr, păstrează căldura 
corpului, absorb şi transportă vitaminele liposolubile 
şi reglează metabolismul grăsimilor. Elementele cele 
mai importante ale familiei grăsimilor sunt acizii 
polinesaturati-linoleic, arahidonic, linoleic (omega 3, 6 
şi 9). Sunt cunoscuţi ca acizi graşi esentiali, deoarece 
nu sunt produşi de organismul uman şi sunt necesari in 
creșterea şi funcționarea normală a celulelor. Uleiurile 
de floarea-soarelui, susan, porumb, soia, in, sofranel şi 
peşte sunt surse excelente. Conţinutul de grăsimi din 
dietă determină viteza cu care mâncarea se va mişca 
prin tractul digestiv. Digerarea grăsimilor subordonează 
digerarea proteinelor şi a carbohidratilor, de vreme ce 
enzimele trebuie mai întâi să prelucreze grăsimile pentru 
a desface diverşii nutrienți. În mod normal, o masă bogată 
în grăsimi poate rămâne în stomac trei sau mai multe 
ore înainte de a trece în duoden. Duodenul reprezintă 
următorul segment din intestin imediat după stomac şi 
este calea de trecere dintre stomac şi intestinul subțire. 

Terminaţiile nervoase de aici transmit semnale către 
vezica biliară pentru a secreta bilă. Bila emulsionează 
grăsimile şi inițiază secreția unor enzime suplimentare 
care le digeră și le separă de sărurile biliare. Grăsimile 
emulsionate sunt suficient de solubile pentru a fi absorbite 
prin pereţii intestinului subțire, fiind transportate prin 
circulaţia portală către ficat. Ficatul combină uleiurile 
cu proteinele şi formează lipoproteinele, care sunt apoi 
distribuite către celule şi ţesuturi, pentru a reface, printre 
altele, pielea şi firele de păr. 


În stomac, digestia grăsimilor este asistată de acizi, 
diverse enzime, vitamine, minerale şi fosfolipide. 
Fosfolipidele, cum ar fi lecitina, sunt elemente naturale 
din produsele bogate în uleiuri. Acestea ajută la 
emulsionarea grăsimilor şi se găsesc în fiecare celulă 
şi, mai ales, în ficat, creier şi sistemul nervos. Cu cât 
uleiul pe care îl consumati este mai nerafinat, cu atât 
mai mult e posibil să conțină fosfolipide şi vitaminele A 
şi E, liposolubile. Soia este o sursă deosebit de bogată 
de fosfolipide. Uleiurile nesaturate sunt mai uşor de 
digerat și de absorbit decât cele saturate şi, deci, tragem 
concluzia că uleiurile vegetale şi cele provenite din 
pește sunt mai uşor de digerat decât grăsimile animale. 
Evitaţi pe cât posibil uleiurile procesate din comerț. 
Producătorii folosesc coloranți, solvenți caustici, 
stabilizatori, conservanti şi utilizează căldura şi oxidantti 
pentru a le extrage şi a le prepara. În plus, cantitatea 
de ulei dintr-o plantă conţine, de obicei, cel mai mare 
procent de pesticide solubile în ulei. Uleiul din seminţe 
de bumbac este ingredientul cel mai comun utilizat în 





101 modalităţi de îmbunătăţire a digestiei 


componența uleiurilor vegetale din segmentul inferior, 
iar bumbacul este, în mod obişnuit, tratat cu mai multe 
pesticide față de orice alte culturi de plante. Evitaţi 
uleiurile „procesate la rece”, care implică utilizarea de 
solvenţi chimici, chiar dacă nu este folosită căldura. 
Uleiurile „nerafinate” şi cele „presate la rece” sunt mult 
mai hrănitoare. Tineti minte că temperaturile ridicate 
transformă chiar şi cel mai bun ulei într-un aliment 
denaturat, greu de digerat, cu compuşi cancerigeni care 
irită pereţii intestinali şi influențează negativ digestia. 


Uleiurile de măsline şi de avocado sunt cele mai 
bogate surse de acid oleic, iar uleiurile de arahide, canola 
şi susan le urmează îndeaproape. Uleiul de şofrănel are 
conţinutul cel mai mare de acid linoleic, urmat de uleiul 
de soia şi de porumb. Alte surse excelente de acizi graşi 
esentiali, relativ uşor de digerat, sunt uleiul din peste, 
uleiul din seminţe de in, midgale, nuci pecan, semințe 
de floarea-soarelui, măsline, germeni de grâu, nuci şi 
seminţe de dovleac. Uleiul de măsline şi untul au cel mai 
ridicat punct de fum, ceea ce înseamnă că sunt cele mai 
sigure la gătit. Punctul de fum este punctul în care uleiul 
începe să fumege. Untul nu produce colesterol, aşa cum 
s-a crezut. Doar treizeci la sută din colesterolul corpului 
nostru derivă din dietă. Uleiul de avocado, untul, uleiul 
de soia şi gălbenuşul de ou sunt surse excelente de 
fosfolipide. Uleiurile vegetale nu sunt toate sănătoase. 
Uleiul din sâmburi de palmier este un ulei vegetal 
hidrogenat, utilizat pe scară largă în sectorul duleiurilor, 
deoarece conferă consistență şi textură cremoasă. Din 
păcate, nu este uşor de digerat. Utilizarea uleiului de 

şofrănaș este descurajată de practicantii medicinei 
Ayurveda, care susțin că acesta întrerupe asimilarea 
calciului şi produce calculii biliari. Sofranasul este o 
cultură puternic stropită şi, la fel ca bumbacul, nu este 
reglementată de instituţiile acreditate, de vreme ce, 
similar bumbacului, şofrănaşul nu este considerat un 
aliment. 


Uleiuri şi proteine sau amidon 


Uleiul este identic cu laptele, deoarece amândouă 
încetinesc digestia alimentelor consumate odată cu ele. 
Reduc apetitul, inhibă motilitatea stomacului şi amână 
secreția acidului gastric. Smântâna, sosurile, untul şi 
uleiurile servite la aceeaşi masă, ca şi nucile, brânza, 
ouăle sau preparatele din carne creează o mâncare 
variată şi extrem de complicată. Acelaşi lucru se aplică 
şi în cazul grăsimilor şi al amidonului. Digestia cartofilor 
prajiti este foarte lentă și dificilă, deoarece cartofii sunt 
impregnati cu ulei de gătit. La început, trebuie digerat 
uleiul, abia apoi începe digestia amidonului. Lămâia 
şi verdefurile sunt aproape singurele alimente ce pot fi 
combinate cu uleiul. Plantele verzi, bogate în clorofilă, 
neutralizează efectele nocive ale uleiurilor asupra 
procesului digestiv. 





CANDIDA, PARAZITII 
si dezechilibrul microflorei 


e e 
intestinale 
Simptomele candidei şi ale parazitilor 
e Gaze si balonări e Ciuperca piciorului 
e Ceaţă mentală ¢ Herpes 
* Oboseală * Dermatofitia inghinala 
* Infectii la rinichi e Opăreală 
şi vezică © Artrită 
e Stomatită aftoasă e Depresie 
* Scurgeri vaginale e Alergii 


Candida Albicans este termenul folosit pentru 
un grup de microorganisme toxice de tip drojdii care 
trăiesc în gură, gât, intestine sau în tractul genital/urinar. 
Există o microflora prezentă permanent în tractul nostru 
intestinal, dar aceasta se află în echilibru cu toate celelalte 
bacterii. Atunci cand microflora intestinală naturală a 
organismului nu mai reuşeşte să controleze populaţia 
bacteriilor candida de tip drojdii, apar simptomele. După 
o perioadă îndelungată petrecută în intestine, drojdiile 
se pot transforma în fungi, care se fixează în pereţii 
intestinali. Pereţii devin poroşi, ducând la aşa-numitul 
intestin permeabil, un sindrom prin care toxinele din 
drojdii pătrund în fluxul sangvin şi slăbesc sistemul 
imunitar. Candida mai este implicată în afecțiuni ale 
intestinului, precum boala Crohn şi colita. 

Simptome 


Cele mai comune simptome apar la nivelul tractului 
gastrointestinal: constipatie, diaree, colită, dureri 
abdominale, gaze, balonări şi arsuri la stomac. Dar 
candida poate migra spre zona rectală şi vagin, provocând 
infecții cu drojdii (vaginită). Acestea pot pătrunde si în 
sânge, provocând o gamă largă de afecțiuni, cum ar fi 
ciuperca piciorului, herpesul, dermatofitia inghinală, 
opăreala, durerile musculare şi ale incheieturilor, 
stomatita aftoasă, durerile de gât iritat, stările de agitație, 
infecţii ale rinichilor sau ale vezicii urinare, depresia 
şi chiar diabetul. Potrivit dr. Stephen Cooter, „candida 
este responsabilă pentru invadarea organismului cu acu- 
mulări de acetaldehide toxice. Acetaldehidele sunt cu- 
noscute ca fiind toxice pentru țesuturi — acumulându-se 
la nivelul creierului, măduvei spinării, încheieturilor, 
muşchilor sau fesuturilor.”! 


Cauze 


Dieta neadecvata, microflora intestinală dezechilibra- 
tă şi slăbirea sistemului imunitar sunt cauzele principale 
ale candidei. Consumul excesiv de antibiotice distruge 
microflora naturală din intestin, care controlează celulele 
de candida. Pacienţii cu cancer care fac chimioterapie, 
pacienţii infectați cu virusul HIV, bebeluşii, diabeticii 
şi alte persoane cu sistemul imunitar slăbit sunt 
susceptibili de a se infecta cu candida (candidiasis). 
Corticosteroizii şi contraceptivele orale pot tulbura 
echilibrul microflorei intestinale. Deoarece drojdiile se 


13 Beating Chronic Disease („Cum să scăpăm de bolile cronice”), de 
dr. Stephen Cooter, Promotion Publishing, San Diego, California. 

modifică, doctorii sunt adesea fortati să prescrie doze 
tot mai puternice de medicamente împotriva fungilor. 
Drept urmare, drojdiile devin imune, ducând la slăbirea 
sistemului imunitar. 


Una dintre cele mai bune metode de a afla dacă avem 
candida este aceea de a mânca dulciuri şi a observa dacă 
simptomele devin mai agresive. 


Există persoane care suferă ani întregi de balonare 
şi care nu mai cred în nici un tratament. Cauza ar putea 
fi dezechilibrarea microflorei intestinale, prin care s-a 
creat o suprapopulare cu bacterii neprietenoase, care 
produc mirosuri urâte. Aceasta poate fi cauzată de 
orice număr de bacterii patogene, paraziți sau drojdii. 
Candida a devenit cea mai cunoscută din acest grup $i, 
indiferent dacă este vorba de candida sau de alt factor 
patogen, simptomele sunt, în general, aceleaşi. Atât 
intestinul subțire, cât şi cel gros depind de aceste bacterii, 
milioane sau trilioane la număr, pentru a descompune şi 
digera alimentele. Tocmai de aceea, iaurtul şi varza acră 
sunt bune pentru digestie — ele conţin aceste bacterii 
benefice organismului. Dar atunci când antibioticele, 
infecțiile cu paraziți proveniţi din apă sau alimente sau 
alte boli dereglează acest echilibru delicat, bacteriile 
neprietenoase preiau controlul. Ele cauzează gaze, 
mirosuri neplăcute, balonări, diaree şi constipatie. În 
final, după ani de agravare, pot provoca îmbolnăviri 
serioase ale tractului intestinal, cum ar fi sindromul 
intestinului permeabil, colita, intestinul iritabil, ulcer şi 
cancer de colon. 


93 





Combinarea alimentelor şi digestia 


Dacă suspectaţi prezenţa unor paraziți sau candida, 
consultați un medic naturist şi faceţi o analiză a 
scaunului. În felul acesta, veți şti exact cantitatea si tipul 
microbilor din intestine si vi se va arăta modul în care 
digerati alimentele. Acest test le va furniza persoanelor 
cu tulburări digestive informaţii esenţiale gi le va permite 
să descopere alte afecţiuni intestinale mult mai grave, 
înainte de a fi prea târziu. 


ESOFAG pe = SFINCTER ESOFAGIAN 


FICAT 
VEZICA BILIARA 
CANAL BILIAR COMUN 


DUODEN ~-t- 


COLON ASCENDENT 


ILEON 
VALVĂ ILEOCECALĂ 


APENDICE 





Candida şi parazitii pot să invadeze întreg tractul digestiv, 
dar, în general, populează intestinul subțire şi gros. 

Folosiţi aceste tehnici pentru a scăpa de candida 


Dietă fără zahăr 

Consumati ierburi cu proprietăți antimicrobiene 
Folosiţi probiotice de calitate, 

care să includă bifidus şi acidophilus 

Efectuati curățarea colonului 

Tineti post periodic 

Efectuati analiza scaunului 


Ierburi şi alti luptători împotriva candidei 
şi a parazitilor 


Acidophilus 
Arta Mesia 
Bentonită 

Nuc negru 
Bifidobacterium 
Acid caprilic 
Trifoi 

Cuişoare 
Usturoi 
Genţiană 

Extract din seminţe de struguri 
Ulei de sovârf 
Struguri Oregon 
Pantetină 

Pau d'Arco!* 
Acid undecilenic 
larbă de grâu 
Pelin 


14 Pau d'Arco sau Arborele Furnicilor creşte în America Centrală şi de Sud, 
scoarţa lui având proprietăţi terapeutice extraordinare. (n. red.) 

Patru paşi pentru a scăpa de candida şi 
de paraziți 


1. Deoarece compușii toxici ai candidei invadează 
organismul, curățarea este un prim pas esențial al 
oricărui tratament împotriva candidei. Postul, cură- 
tarea colonului, iarba de grâu, sucurile din legume 
proaspete, apa din belşug, ierburile de detoxifiere, 
exerciţiile fizice şi orice alte activități pentru detoxi- 
fiere sunt obligatorii. 

2. Reduceti populația de drojdii cu ajutorul ierburilor 
antifungice şi al fitochimicalelor. Formulele care in- 
clud combinaţia acestor ierburi puternice sunt disponi- 
bile în magazinele naturiste. Faceţi o cură de doar 15 
zile, apoi pauză de 5 zile, repetând ciclul 15/5 atât cât 
este necesar. Dacă nu veți face pauza de 5 zile, drojdiile 
se vor modifica şi vor deveni imune la ierburile 
administrate. 

3. Consumaţi cat mai multe „bacterii prietenoase” (pro- 
biotice). Bacteriile acidului lactic, în special acido- 
philus, bulgaricus şi bifidus bifidobacterium luptă îm- 
potriva populaţiei de drojdii şi repară pereţii intestinali. 
4. Cel mai important factor în lupta împotriva candi- 
dei şi a parazitilor îl constituie dieta. Aceşti „ticăloşi” 
iubesc zaharidele şi carbohidratii simpli. Cele mai 
bune ierburi antifungice nu vor fi suficient de puternice 
pentru a lupta împotriva drojdiilor, dacă continuaţi să le 
hraniti. Încetaţi chiar de acum să mai mâncaţi zaharuri! 
Nu contează dacă provin din fructe proaspete, miere 
sănătoasă, sirop de arțar, concentrat de fructe, dextroză, 
maltoză, lactoză, glucoză, sucroză, fructoză sau orice 
„-oză” — pentru drojdii e totuna. 

Citiţi etichetele cu atenţie. Îndulcitorii sunt peste tot, 
chiar şi în alimentele naturale. Până şi biscuitii din orez 
conţin sirop de orez. Elimină chiar acum alimentele 
alergene din consum, cum ar fi produsele lactate și grâul 
(produsele făinoase). Această dietă este strictă, dar 
necesară. Nu există scurtaturi. Disciplinaţi-vă pentru cel 
putin trei luni. Când simptomele vor dispărea, veți putea 
extinde dieta; dar să nu cădeţi pradă vechilor obiceiuri! 
Drojdiile vor apărea imediat. Candida nu va fi eradicată 
complet niciodată, dar va fi controlată — o microfloră 
intestinală echilibrată, dominată de bacterii prietenoase 
şi remisia totală a simptomelor. 


ALIMENTE DE EVITAT 


Ciocolată Legume 


Alimente cu proteine 
[Otet | Culturiviidiniaurt 
[Gru 


ALIMENTE DE CONSUMAT 













Grau Merisoare 
ere acre 
cidophilus 
Spirulină 
Clorela 
Alge albastre-verzi 
[Oz _____________ | Tărâțedeorez 
| Miere | Tărâte de ovăz 
** Fructo-oligozaharide 
** Alimente fermentate 


* Drojdia nutrițională şi de bere este inofensivă. Spre deosebire de 
candida, acestea nu colonizează intestinele. 


** Vezi Glosarul 

Ciuperci intestinale mărite 





Ciuperci intestinale mărite de o mie de ori. În timp, drojdiile se 
transformă în fungi care se fixează pe pereţii intestinali. lerburile 
antifungice şi aminoacizii precum L-Glutamina şi probioticele (bacteriile 
prietenoase) sunt utilizate pentru a le elimina şi a „repopula” microfiora 


intestinală. 








SINDROMUL 
INTESTINULUI 
PERMEABIL 
şi boala inflamatorie 
intestinală 


Doctorii obişnuiesc să spună: „Nu ati ieşit afară o 
săptămână sau două? Nu vă faceți griji... sunteţi puţin 
constipat!” În acest fel, se creează o situaţie extrem de 
toxică şi periculoasă. O persoană sănătoasă, cu o dietă 

bogată în fibre, ar trebui să aibă un scaun aproximativ o 
dată după fiecare masă. 
- Steven M. Rachlin, gastroenterolog! 


Dacă de ani de zile suferiti de crampe stomacale, gaze, 
balonări, diaree, constipatie, stări de oboseală sau alergii, 
v-aţi putea înscrie printre milioanele de persoane care 
suferă de boala inflamatorie intestinală. Se estimează că 
numai în SUA, un milion de persoane au boala Crohn 
(vezi Glosarul, p. 175) şi că cinci sute de mii au colită 
ulcerativă. Boala celiacă este mai putin cunoscută şi, cu 
toate acestea, destul de răspândită. În Anglia, un procent 
de până la 10% are boala celiacă „ocultă” (ascunsă). 
Aceste situații rezultă atunci când diferite segmente ale 
peretelui tractului intestinal se irită, se inflamează sau se 
rup. Simptomele includ: constipatia, diareea, arsurile la 


15 Centrul Rachlin pentru Medicină Complementară, Alberston, NY. 
www.DrRachlin.com 

stomac, greata, indigestia, gazele, balonările şi crampele 
şi se ramifică în afara tractului digestiv, provocând alergii, 
anemie, oboseală, pierdere în greutate, artrită, eczeme, 
psoriasis, dureri musculare... iar lista poate continua. 
Aceste simptome pot dura ani întregi, iar oamenii umblă 
din doctor în doctor, fara a obține un diagnostic corect. 
Deşi aceste afecțiuni poartă denumiri diferite, ele au un 
lucru în comun — un intestin permeabil. 


Sindromul insidios al intestinului permeabil 


Intestinul permeabil este o afecțiune în care pereții 
intestinului subțire se inflameaza şi se deschid în orificii 
mici, ce permit scurgerea de particule de mâncare 
putrezită în sistemul vascular. Sistemul imunitar 
produce anticorpi pentru proteinele din această materie 
fecală, iar organismul vostru atacă aceste proteine ca şi 
cum ar fi agenți patogeni străini. Tocmai de aceea, este 
numită şi boală autoimună, deoarece sistemul imunitar 
devine confuz în ceea ce priveşte proteinele proprii 
si cele străine. Anticorpii continuă să atace proteinele 
şi din alte parti ale corpului, cum sunt articulațiile, 
provocând artrita reumatoidă. Durerile oaselor şi ale 
muşchilor cauzate de fibromialgie şi lupus sunt, de 
asemenea, atribuite răspândirii de toxine prin intestinul 
permeabil. Pe măsură ce cascada de reacții inflamatorii 
se extinde către plămâni, rezultă astmul. Aceste toxine 
se infiltrează în sânge şi în limfă şi suprasolicită 
funcția ficatului de a le detoxifia. O parte din această 
suprasarcină se eliberează prin piele, manifestându-se 
sub formă de psoriazis (mâncărime) sau eczeme (arsuri). 
Alte afecțiuni ale pielii uscate rezultă din malabsorbtia 

grăsimilor esenţiale si a vitaminelor din grupul B. În 
pofida tuturor suplimentelor pe care le luaţi, din cauza 
asimilării defectuoase, se instalează anemia şi alte 
deficienţe nutritionale. 


Alergiile 


Avalanşa continuă de scurgere a toxinelor poate 
cauza sensibilitati chimice suplimentare, precum 
alergiile şi bolile cauzate de factorii de mediu (reacţii la 
lucruri obişnuite cum ar fi odorizatoarele de covoare sau 
detergentii de curăţare). Poate fi vorba de dureri de cap, 
intestin iritabil, gaze, balonări, perioade alternante de 
constipatie și diaree, ceață mentală si oboseală. Alergiile 
alimentare sunt agresive, deoarece intestinul este iritat 
şi inflamat. Permeabilitatea intestinală compromite 
imunitatea pe numeroase căi, de vreme ce 60% din 
anticorpii noştri sunt produşi în tractul intestinal. Un 
sistem imunitar slăbit ne face mai sensibili, creând astfel 
un cerc vicios. 


Bacteriile prietenoase vin în ajutor 


Intestinul subțire măsoară, în medie, 6 metri şi este 
căptuşit cu milioane de mici vilozitati de forma unor 
degete, al căror principal rol este acela de a absorbi 
nutrientii. Dacă am întinde vilozitatile pe un plan 
orizontal, intestinul subțire ar acoperi suprafața unui 
teren de tenis. Toată această suprafață enormă este 
dedicată asimilării. Mancarea digerată, numită şi chim, 
şi fibrele reprezintă în jur de 60% din cantitatea care 
tranzitează tractul intestinal. Restul este dat de mucoase 

şi bacterii. Dar ce tip de bacterii? De ele depinde 
sănătatea voastră! 

Creşterea excesivă a numărului de bacterii patogene, 
precume-coli, salmonela, giardia(intoxicatiealimentara), 
Shigella (dizenterie) sau stafilococi (infectie) provoaca 
îmbolnăvirea. Bacteriile oportuniste, parazitii, fungii şi 
candida (drojdii) preiau controlul atunci când microflora 
bacteriilor benefice se diminuează. Bacteriile benefice 
din acidul lactic, precum acidophilus şi bifidobacterium, 
trebuie să stopeze celelalte bacterii. Predominanta 
acestora este esenţială pentru imunitatea noastră. Înainte 
ca peretele intestinal să fie reparat, populația de paraziți 
şi candida trebuie redusă, iar toxicitatea datorată creşterii 
lor excesive eliminată. Este la fel ca într-o grădină plină 
de bălării. Întâi trebuie să înlături buruienile, apoi să 
plantezi seminţele şi să aşteptaţi, cu răbdare, ca plantele 
să umple grădina. 





WTF COR OHNE RETAIN BON) E7: 0086 i 


Vilozitati intestinale văzute printr-un microscop electronic. Fisurile din 
josul imaginii indică prezența afecțiunii intestinului permeabil. 

Conform Brendei Watson, specialist în hidroterapia 
de colon şi promotoarea unui program renumit de 
tratament împotriva candidei, popularea în exces 
cu drojdii este o epidemie silențioasă. După ani de 
coexistenta în intestinele noastre, drojdiile se transformă 
în fungi — o plantă — care plantează seminţe în peretele 
intestinal, făcându-l poros. Majoritatea pacienţilor cu 
sindromul intestinului permeabil îl dobândesc în acest 
fel. Prima sarcină este aceea de a reduce populaţia de 
drojdii cu ajutorul ierburilor antifungice. A doua sarcină 
este de a repopula microflora intestinală cu bacterii 
prietenoase din acidul lactic. Acidophilus este varietatea 
cea mai populară, dar formulele care includ multiple 
specii cum sunt Lactobacillus casei, Lactobacillus 

| bulgaricus, Lactobacillus plantarum, Lactobacillus 
| salivarius, Lactobacillus rhamnosus şi Streptococcus 
thermophilus sunt preferabile. Printre acestea, bacteriile 
| bifidobacterium (bifidus, B. longum, B. infantis) sunt 
esențiale pentru repararea vilozitatilor intestinale. Şi 
FOS (fructo-oligozaharida), o zaharidă nedigerabilă, 
hrăneşte şi susține bacteriile benefice. 


Dieta de eliminare 


Înfometaţi drojdiile! Nici măcar cele mai eficiente 
ierburi sau medicamente antimicrobiene nu au vreun 
efect împotriva drojdiilor, a fungilor şi parazitilor, dacă 
le hraniti în continuare. Acestea iubesc foarte multe ali- 
mente, dar preferatele sunt de departe zaharurile; nu doar 
cele albe, ci siropul de arțar, siropurile, mierea, maltul de 
orz, melasa, fructele proaspete şi uscate. Trebuie să fiți 
Sherlock Holmes să descoperiți zaharidele din alimentele 

timpurilor noastre. Citiţi cu mare atenţie ingredientele; 
chiar şi biscuitii de tip crackers din orez contin sirop de 
zahăr brun. Straduiti-va şi disciplinati-va! 


Apoi, eliminaţi din alimentaţie tot ce vă provoacă 
alergii. Alimentele alergenice irită peretele intestinal, 
provocând inflamarea acestuia şi împiedicând repararea 
sa. Cele mai alergenice alimente sunt produsele lactate 
şi grâul. Aproximativ 30 milioane de persoane adulte din 
America şi 70% din populaţia africană şi mediteraneană 
prezintă o formă de intoleranţă la lactoză. Glutenul şi 
proteinele sale inerente, gliadina, se regăsesc în produsele 
pe bază de grâu, secară, ovăz şi orz. Gliadina are un 
potenţial alergenic foarte ridicat, fiind considerat factorul 
primar în declanşarea altei afecţiuni de malabsorbtie, şi 
anume boala celiacă. Vilozitatile intestinale la pacienţii 
cu boala celiacă sunt aplatizate şi nu mai au puterea de 
a absorbi nutrientii. 


Suplimentii și fibrele 


Alimentafia cu fibre sub formă de tarate din orez, 
scoarță de ulm alunecos sau seminţe de in este vitală, 
deoarece acestea vor transporta mâncarea prin stomac, 
nelăsând-o să stationeze şi să fermenteze. Taratele din 
orez conțin gama-orizanol, care reduce inflamaţiile. 
Ulmul alunecos este o plantă mucilaginoasă, care 
protejează pereţii intestinali şi facilitează însănătoşirea 
acestora. Un alt mucilagiu este sămânţa de in, un laxativ 
masiv care asigură mișcarea normală a alimentelor prin 
tractul gastrointestinal. 

Nutrientul primar necesar în repararea peretelui 
intestinal este L-Glutamina. Unii doctori recomandă 
o doză de 5,000 mg pe zi în tratarea sindromului de 
intestin permeabil. Acest aminoacid este precursorul 
N-Acetil-Glucozaminei (NAG), care este produsă de 
organism în timpul procesului de reparare. NAG poate 
fi administrată şi ca supliment. 


Evitaţi factorii de risc 


Doi dintre factorii principali care provoacă sindromul 
de intestin permeabil şi tulburările gastrointestinale sunt 
antibioticele şi antiinflamatoarele. Antibioticele ucid toate 
bacteriile din intestin, atât pe cele patogene, cât şi pe cele 
benefice, creând spaţiu liber pentru drojdiile oportuniste, 
pentru fungi şi paraziți. Când aceştia din urmă devin 
predominanti, ei distrug intestinul şi, odată cu acesta, 
şi sistemul imunitar. Medicamentele antiinflamatoare 
non-steroidale, precum aspirina, acetaminofenul şi 
ibuprofenul, inflamează lumenul intestinal, provocând 
lărgirea spațiilor dintre celule. Care este motivul pentru 
care aceste medicamente nu reduc inflamaţiile observate 
la intestinul permeabil? Dr. Leo Gallard, gastroenterolog 
şi autor al cărții Power Healing („Puterea de vindecare”), 
explică: „Aceste medicamente cu spectru larg de 
aplicare scad producţia de prostaglandine (hormoni) din 
organism, inclusiv acele prostaglandine care protejează 
intestinul”.16 


16 Leo Gallard, medic, Foundation for Integrative Medicine, 133 East 73 
Street 4308, New York, 10022. www.MDHeal.org 

Spațiile din perete intestinal se văd în partea stângă. 
Acesta este locul prin care nutrientii nedigerati ajung în sânge. 


Simptomele precum alergiile, astmul, eczemele, psoria- 
zisul, oboseala cronică, lupusul, fibromialgia sau neputinta 
de a lua în greutate pot necesita mai mult timp pentru a fi 
diagnosticate corect, deoarece nu semnalează imediat spre 
tractul gastrointestinal. Pacienţii se pot lupta cu boala ani 
de zile până să primească un diagnostic corect. Aplicarea 
unor creme pe suprafeţele cu eczeme, spre exemplu, este 
similară cu vopsirea unei pete de rugină de pe maşină. Vă 
poate oferi o ameliorare temporară, dar durerea va reveni, 
dacă nu opriți sursa scurgerii. Odată iniţiat tratamentul 
corect, într-o săptămână sau două veţi remarca o 
îmbunătățire semnificativă. Tratarea completă poate dura 
câteva luni, în funcție de starea de sănătate a pacientului 
şi de abilitatea acestuia de a respecta alimentația specifică 
dietei. Dar Dr. Gallard ne dă speranțe: 


„Lumenul intestinului subţire se schimbă o dată 
la trei zile. Este cea mai rapidă creştere de ţesut din 
organism.” 

Program de reparare a intestinului 


1. Detoxifierea şi curăţarea intestinul prin programe 
de detoxifiere precum: hidroterapia de colon, sucurile 
crude, postul, băuturile indicate pentru curățarea colo- 
nului şi tizanele (ceaiurile de plante). 


2. Ucideti toți paraziții sau drojdiile cu formule anti- 
microbiene pe bază de ierburi. 


3. Stabiliti o dietă primară fără riscuri, din care să 
excludeti: grâul, zaharurile, produsele lactate, alimentele 
alergenice, fructele proaspete şi uscate, aditivii alimen- 
tari, drojdiile active, alcoolul, medicamentele antiinfia- 
matoare şi antibioticele. 


* 4. Repopulati intestinul cu o varietate de bacterii 
prietenoase, ce includ specii de acidophilus şi bifido- 
bacterium şi cu suplimente din plante pe bază de 
enzime digestive, până în momentul în care sistemul 
digestiv este în întregime sănătos. 


Reţete pentru vindecarea intestinului 
Suc vindecător pentru stomac 


200 gr. Suc de telina 
85 gr. Suc de varză 
l căţel Usturoi strivit 
30 gr. Suc de pătrunjel 
30 gr. Suc de aloe vera 
15 gr Suc de fenicul 
15 gr Rădăcină de ghimbir 

Folosiţi acest suc pentru a calma un stomac iritabil 
şi țesuturile inflamate sau ulcerative. Usturoiul este o 
plantă antimicrobiană; ghimbirul stimulează secreția de 
sucuri gastrice; varza şi planta aloe vera au efect calmant 
şi de refacere a ţesuturilor ulcerative. Pentru a fi mai 
ușor de băut, alternati frunzele delicate de pătrunjel si 
fenicul cu rigiditatea telinei şi a verzei. Preparati sucul 
proaspăt şi beţi-l încet. 


Suc natural pentru repararea stomacului 


2 linguri Pulbere din iarbă de grâu sau orz 
2 linguri Tărâţe de orez 

2 linguri Pulbere de ulm alunecos 

2 linguri Pulbere de L-Glutamină 

2 linguri Pulbere probiotice bifidus 

1 vârf de cuţit Steviozida!’ 

1-2 căni Apă pură 


Pulberea de iarbă adaugă clorofilă, unul din remediile 
cele mai bune pentru țesuturile lezate. Tărâţele din 
orez furnizează materie fără riscuri de alergii la gluten. 
Scoarța de ulm alunecos îmbracă şi protejează peretele 
intestinal. L-Glutamina este cel mai important aminoacid 
în repararea peretelui intestinal. Bifidobacterium este cea 
mai benefică bacterie în repararea peretelui intestinal. 
Steviozida este un îndulcitor alternativ natural, fără 
conţinut de zahăr. Adăugaţi apă suficientă pentru a obține 
consistenţa dorită şi amestecați până se omogenizează. 
Beţi-l pe stomacul gol. 


17 Extract pulbere obținut din frunzele plantei Stevia Rebaudiana. 
Edulcorant natural, noncaloric, fără contraindicatii. (n. red.) 

Alte aspecte care 
influențează digestia 


Lăcomia este o evadare emoțională, 
un Semn că ceva ne macină. 
- Peter De Vries în Comfort Me with Apples, 1956 


Apa la masă 


Deşi toate aspectele legate de combinarea alimentelor 
ridică numeroase semne de întrebare, cel legat de 
băutul apei în timpul mesei este unul dintre cele mai 
controversate. În realitate, este foarte simplu. Se 
presupune că apa diluează acizii gastrici şi, prin urmare, 
enzimele, prelungind astfel timpul petrecut de alimente 
în stomac; sau că evacuează alimentele afară din stomac 
înainte ca acestea să fie digerate în mod adecvat. Deşi 
aceste presupuneri sunt adevărate, problematica în 
discuţie nu este atât de simplă. 


Apa este un element aflat în componența multor 
alimente, iar pentru alimentele cu conținut ridicat de 
lichid, adăugarea unei cantități mici de apă este, de 
obicei, inofensivă. Dacă beti un pahar de apă după ce 
aţi mâncat pepene roşu, de exemplu, schimbarea va fi 
foarte mică. Dacă mâncaţi mere sau piersici, nu este 
vătămător să beti apă pentru digerarea acestora, de 
vreme ce fructele oricum tranzitează repede stomacul 
şi nu provoacă secreția acidului clorhidric. Acidul 
clorhidric va intra în acțiune doar dacă au fost ingerate 

numeroase fibre, ce trebuie înmuiate. Anumite fructe, 
precum nucile de cocos şi fructele de avocado, sunt ex- 
ceptii. Ambele au un conținut scăzut de umiditate, dar 
ridicat de grăsimi şi de proteine, iar, în cazul nucii de 
cocos, ridicat şi în fibre. 


Frunzele de salată verde, germenii şi verdeturile de 
toate felurile conțin 80 — 90% apă. Încă o dată, apa 
consumată împreună cu aceste alimente nu creează, de 
obicei, probleme. Însă legumele cu un conţinut bogat 
de fibre, precum morcovii, sfecla sau varza, atunci când 
sunt consumate crude, necesită o anumită cantitate de 
acizi gastrici pentru a înmuia fibrele. Aceste fibre nu 
sunt digerate. Celuloza este mai degrabă indigestă. 
Chiar si în aceste cazuri, apa afectează foarte putin 
digestia, deoarece fibrele nu sunt digerabile. Legumele 
bogate în amidon, precum broccoli, conopida sau varza 
de Bruxelles, îşi măresc conţinutul de apă în urma 
procesului de fierbere (gătire). De asemenea, puteți bea 
o cantitatea normală de apă, alături de aceste alimente, 
dar mai puţină decât în cazul verdeturilor. 


Fructele uscate sunt bogate în fibre concentrate, au 
un nivel scăzut de umiditate şi sunt bogate în zaharuri. 
Acestea necesită anumiţi acizi gastrici pentru a înmuia 
fibrele. Şi in acest caz, apa este de nepretuit. Aceste 
fructe sunt atât de uscate, încât adaosul de apă le înmoaie 
şi acţionează ca lubrifiant şi solvent. Ipotetic vorbind, 
fructele uscate ar trebui reconstituite înainte de a le 
mânca. Dar pentru că acest lucru este aproape imposibil, 
apa ajută la reconstituirea acestor fructe în stomac. 

Folosirea chibzuită a apei împreună cu alimentele 
bogate în amidon ajută digestia. Dar un pahar mare de 
apă cu gheață la un grătar subminează digestia prin 
diluarea enzimelor valoroase şi a acizilor din stomac. 


Legumele mai bogate în amidon, precum cartofii 
copti, au şi ele nevoie de înmuiere. Jar acest lucru se 
face, de. obicei, prin salivă sau prin amestecul cu alte 
mâncăruri care au un conținut mai mare de apă. De 
exemplu, o salată consumată alături de cartofi va ajuta 
prin menţinerea lubrifiată a stomacului. O masă doar cu 
cartofi şi pâine va fi atât de uscată, încât veţi resimti 
instinctiv nevoia de a bea apă. O cantitate moderată de 
apă adăugată în acest moment ar funcţiona ca lubrifiant, 
ajutând muşchii stomacului să amestece şi să plimbe 
mâncarea în interiorul său. Elementul esențial este acela 
de a permite motilitatea normală a stomacului, fie prin 
adăugarea unor mici cantități de apă, fie prin amestecarea 
alimentelor uscate, bogate în amidon, cu alimentele cu 
rol de lubrifiant, precum legumele şi salatele. 


„Proteinele şi uleiurile 


Prin adăugarea unei cantități generoase de apă la 

o mâncare bogată în proteine, se diluează puternicele 
sucuri digestive din stomac: acidul clorhidric (HCL), 
renina și pepsina. Alimentele bogate în apă şi uleiuri, 
precum brânza şi avocado, ridică şi ele numeroase 
probleme. Apa şi uleiul nu se amestecă; în plus, acestea 
sunt, de obicei, bogate în proteine. Dacă beţi o sticlă de 
suc acidulat la un burger, ambele dilucază capacitatea 
enzimelor, prelungind timpul de care are nevoie stomacul 
id 

pentru a le digera. Prea multă apă băută după ce v-aţi 
umplut stomacul poate, de asemenea, să acționeze ca 
un jet care forțează stomacul să îşi golească prematur 
conținutul. 


Băuturi reci şi calde 


Băuturile foarte reci răcesc stomacul şi încetinesc 
digestia prin scăderea temperaturii de funcționare şi 
prin stagnarea producției de secretii stomacale. Când 
se întâmplă acest lucru, alimentele stau în stomac mai 
mult timp, necesitând energie suplimentară pentru a 
ridica temperatura de la nivelul stomacului la valorile 
normale. Efectul este o stare de moleşeală sau de epuizare 
(interioară). Şi băuturile fierbinţi şochează organismul, 
deşi într-o măsură mai mică. Cu cât temperatura 
alimentelor sau a băuturilor este mai aproape de valorile 
normale ale temperaturii stomacului, cu atât stresul 
impus procesului digestiv va fi mai redus. 


Flatulenta şi fasolea 


Fasolea şi-a dobândit notorietatea de aliment care 
provoacă flatulenté. Gazele sunt produse de fasole din 
cauza: 1) prezenţei unor inhibitori ai enzimelor şi 2) 
bacteriilor şi fermentaţiei. Fasolea conţine inhibitori ai 
tripsinei care interferează cu acţiunea acesteia. Tripsina 
este o enzimă digestivă, care se formează în intestinul 
subţire ca rezultat al altor două enzime, enterochinaza 
şi tripsinogenul, secretate de pancreas. Rolul tripsinei 
este acela de a rupe legăturile peptidice din proteine, în 
special cele asociate cu aminoacizii, arginina și lizina. 

Fasolea mai conţine şi carbohidrați greu de 
descompus, cunoscuţi sub numele de oligozaharide. 
Oligozaharidele conţin două până la opt zaharide legate 
împreună. Rafinoza este o trizaharidă cu trei legături 
de galactoză, glucoză şi fructoză. Stachioza este o 
tetrazaharidă (patru legături), cu o galactoză în plus. 
Carbohidratii cu mai mult de opt legături sunt cunoscuţi 
sub numele de polizaharide. Legăturile lor chimice 
nu pot fi rupte de către enzimele din stomac sau din 
intestinul subțire. În schimb, acest lucru este realizat de 
către bacteriile intestinale din colon. Oligozaharidele 
se regăsesc, de asemenea, în cereale, în seminţe şi în 
legumele din familia verzei (varza fără căpăţână, varza 
verde, broccoli, varza de Bruxelles, conopida, napii, 
guliile furajere şi gulia, pentru a enumera doar câteva 
dintre acestea). 


După ce aceste alimente tranzitează stomacul, 
bacteriile din intestine finalizează digestia, producând 
compuşi gazoşi, precum dioxidul de carbon, hidrogenul 
sulfurat, dioxidul de sulf, nitrogenul şi metanul. Mirosul 
urât poate rezulta de la hidrogenul sulfurat, bioxidul de 
carbon, amoniacul şi alte gaze nocive, care rezultă în 
urma fermentatiei alimentelor incomplet digerate care 
se maturează (putrezesc) în colon. 


Nitrogenul şi oxigenul sunt componentele principale 
din aerul pe care îl respirăm. Acestea sunt prezente în 
gaze doar pentru că, în timpul ce mâncăm, inghitim aer, 
iar acesta străbate întreg tractul intestinal înainte de a 
ieşi. Dar aerul înghițit reprezintă doar o mică parte din 

discuţia legată de flatulență. Gazele intestinale sunt, în 
cea mai mare proporție, hidrogen, dioxid de carbon şi 
metan. 


Cum scăpăm de... gazul din fasole 


Inhibitorii enzimelor sunt solubili în apă, de 
aceea clătirea fasolii gătite şi schimbarea apei ajută 
la eliminarea gazului. Acelaşi lucru este valabil şi 
pentru oligozaharide. Schimbarea frecventă a apei este 
suficientă pentru a reduce gradual aceste componente 
solubile în apă. 


e 1) Lăsaţi fasolea să se înmoaie timp de trei ore. Aruncati 
apoi apa. 

¢ 2) Fierbeti fasolea în apă proaspătă timp de 20-30 de 
minute. Aruncati apa. 

e 3) Dacă este necesar, repetati etapa doi până cand 
boabele de fasole se inmoaie. 

* 4) Aruncati toată sau o mare parte din apa în care a fiert 
fasolea, condimentati şi serviţi. 


Germenii de fasole transformă, de asemenea, 
oligozaharidele şi scindează inhibitorii tripsinei. Ideal 
ar fi ca înainte să germinaţi fasolea şi apoi să urmaţi 
etapele 2 - 4 de mai sus. Prin germinare, se reduce şi 
timpul de fierbere. Germinarea şi schimbarea apei sunt 
cele mai eficiente metode de creştere a capacității de 
digestie a fasolii. Doar prin germinare, fasolea mică, 
precum lintea sau fasolea mung, devine digerabilă în 
întregime. Fasolea ar trebui lăsată la germinat timp 
de 3-5 zile, suficient cât să-i crească o codiță de cel 

putin 2,5 cm lungime. Germenii fasolii mari, precum 
năutul, soia şi mazărea, au de obicei nevoie de fierbere 
suplimentară pentru a deveni total digerabili. Totul 
depinde de cantitatea de germeni de fasole pe care o 
consumati și de modul în care sistemul vostru digestiv 
răspunde la diferite soiuri. 


Alimentele care fermentează în varză acră (varză), 
tempehul, sosul tamari!® şi pastele miso (din boabele de 
soia) produc culturi de bacterii active, care scindează 
la rândul lor legăturile oligozaharidelor şi descompun 
inhibitorii tripsinei. Un produs comercializat sub numele 
de Beano conţine enzima alfa-galactozidază, care atacă 
oligozaharidele. Enzima este produsă de ciuperca 
aspergillus niger, care este prezentă în drojdie, în soia şi 
în alte produse lactate fermentate sau de tip iaurt. 


Alte cauze ale gazelor 


Fasolea nu este singurul aliment care provoacă gaze. 
Laptele şi produsele din lapte, alimentele bogate în 
fibre şi anumite cereale, dar şi dezechilibrele din flora 
intestinală pot fi, la rândul lor, cauze. În lapte, vinovatul 
este zaharida. Complexitatea lactozei, zaharida din lapte, 
este foarte greu de digerat pentru multă lume, deoarece 
adulții nu mai produc „lactază”, enzima care digeră 
lactoza. Lactoza nedigerată ajunge adesea în colon, unde 
fermentează şi produce flatulență. În definitiv, laptele 
de vacă este destinat viteilor, şi nu oamenilor. Chiar 
dacă sunteţi tineri şi dispuneti de rezerve suficiente de 


'8 Sos conţinând soia, apă, sare de mare, Mirin - sake dulce din orez. 


(n. red.) 

lactază, laptele de vacă conţine un nivel foarte ridicat de 
proteine şi de lipide în comparaţie cu laptele uman. 


Lapte de Laptede Laptede Lapte de 
bivolită vacă capră om 


| 83.39 | 





Omul este singura specie care consumă lapte inclusiv 
după etapa infantilă. Proteina din lapte are nevoie de 
enzima numită renină, care este secretată de stomac, 
pentru a o coagula. Dar renina este absentă din secreția 
gastrică la majoritatea persoanelor adulte. Producătorii 
de brânzeturi cu pasta tare şi ai altor produse lactate 
solide cresc provocările capacității de digestie. Laptele 
şi produsele lactate din lapte de capră sunt mult mai ușor 
de digerat decât produsele obţinute din laptele de vacă, 
deoarece nu conţin cazeină, o proteină greu de digerat, 
care se găseşte în laptele şi în brânza de vacă. Dacă 
sunteți un consumator de produse lactate, concentrati-va 
mai ales asupra iaurtului, deoarece acesta este predigerat 
de bacteriile prietenoase. Cum laptele este, de multe 
ori, un ingredient „ascuns” al altor produse, precum 
deserturile, torturile, budincile, prăjiturile etc., el poate 
fi cauza tulburărilor digestive fără să vă dati seama. 
Deşi tabletele de suplimente de lactază sunt disponibile 
pe piață, acestea conferă doar o uşoară ameliorare a 
simptomelor. Soluția ideală este aceea de a lăsa laptele 
viteilor şi celor mici. 

Anumite cereale, precum grâul, ovăzul, fibrele şi 
taratele sunt, câteodată, responsabile pentru flatulenta. 
De asemenea, glutenul, o proteină greu de digerat din 
grâu, este în mod frecvent responsabil pentru alergiile 
noastre. Alergia este răspunsul imun la o proteină 
nedigerată, care acționează ca stimulent sau antigen. 
Sistemul imunitar încearcă să distrugă proteina, pe care 
o consideră un corp străin. Răspunsul corpului fata de 
acest factor iritant poate provoca modificări la nivelul 
mucoasei membranei tractului, de la nas până la anus. 
Glutenul nedigerat provenit din produsele pe bază de 
făină poate, de asemenea, fermenta, provocând gaze şi 
balonare. Glutenul este compus din gluteină şi gliadină, 
care se formează atunci când făina se umezeşte. Este 
atât de dens, încât e utilizat ca ingredient pentru ghips 
şi clei. În compoziția pâinii, este elementul care conferă 
volum şi fermitate. Glutenul se mai găsește în secară, 
ovăz şi orz, însă în cantități mai mici. Fibrele din 
tărâțele acestor cereale sunt nedigerabile. Străbat tractul 
intestinal ca o masă. Deşi nu provoacă gaze, prea multă 
masă poate produce tensiune în intestine, agravând 
problema flatulentei. 


Dacă sunteți extrem de balonat, 
încercaţi să faceți teste pentru candida şi paraziți. 


Acidul clorhidric (HCL) insuficient este o altă cauză 
a flatulentei. Anumite persoane, în special cele trecute 
de pragul de 50 de ani, nu mai secretă destul suc gastric 
pentru a digera mâncarea. Astfel, bucăţi mari de proteine 

şi fibre nedigerate pătrund în intestinul subțire si în 
colon, unde fermentează. Persoanele cu un nivel scăzut 
de HCL trebuie să mănânce în cantități mai mici şi mai 
des. Legile combinării alimentelor trebuie respectate 
cu stricteţe. Deşi HCL si alti suplimenti enzimatici sunt 
benefici, ar fi bine să se mărească producţia acestora pe 
cale naturală. Exerciţiile de respirație profundă efectuate 
înainte de masă sunt de mare ajutor. Ridicarea picioarelor 
şi abdomenele ajută, de asemenea, la tonificarea zonei 
intestinale. Exerciţiile aerobice reprezintă soluţia 
supremă, deoarece ajută la circulaţia sângelui şi a limfei 
şi îmbunătăţesc distribuirea oxigenului şi a nutrientilor 
către organele digestive. Cincisprezece minute de 
exerciţii aerobice, urmate de o pauză de relaxare, 
respirație adâncă și apă, în această ordine, iată cea mai 
bună opțiune pentru o digestie mai bună. Dacă HCL este 
„focul din furnal”, atunci oxigenul este necesar pentru a 
inteti flăcările. 


Cărbunele — cel mai bun remediu temporar 
împotriva gazelor 


Cel mai bun remediu pe termen scurt împotriva 
flatulentei este cărbunele. Tabletele de cărbune sunt 
folositoare, eficiente şi nontoxice. Cărbunele este 
absorbantul natural de prim rang utilizat împotriva 
gazelor. În general, se obține din coji arse de nucă de 
cocos. Tabletele sunt superioare capsulelor, datorită 
puterii şi purității lor ridicate. Acestea sunt obținute 
din 100% cărbune presat, eliminând astfel consumul 
de capsule gelatinoase. Tabietele de cărbune se pot 
găsi greu. Solicitaţi ajutorul farmacistului sau al 

vânzatorului din magazinele naturiste. Dozajul poate 
fi de 2 până la 6 tablete în doză de 600 mg. Incepeti 
cu dozele minime, până când vă obişnuiţi cu efectele 
sale. Deşi cărbunele este complet inofensiv şi benefic, 
veţi avea un scaun negru. Nu vă impacientati! Este doar 
o vopsea benignă. De fapt, este o metodă excelentă 
pentru a determina timpul tranzitului intestinal (din 
momentul în care mâncarea intră şi până când iese din 
organism). Cărbunele poate mări frecvența scaunelor. 
Pe lângă absorbirea gazelor, cărbunele poate absorbi, de 
asemenea, şi nutrientii. În concluzie, folosiţi-l doar dacă 
aveţi nevoie şi pe stomacul gol. Luaţi-l fie dimineaţa, fie 
înainte de culcare. Nu mâncaţi decât după ce a trecut o 
oră de când l-aţi înghițit. 


Medicamentele din farmacii împotriva flatulentei au o 
abordare chimică. Reduc mărimea bulelor de gaz pentru 
a putea tranzita mai repede tractul intestinal. Folosirea 
pe termen scurt a aminoacidului L-Histidină poate fi de 
ajutor în reducerea mirosului de sulfură din gazele urât 
mirositoare şi din scaun. Administrarea de suplimente 
bogate în clorofilă, cum ar fi algele albastre-verzi, 
spirulina, clorela, lucerna, iarba de grâu şi verdeturile, 
reduce de asemenea mirosurile şi căptuşeşte tractul 
intestinal cu acest antiseptic şi purificator natural. O 
băutură de curățare a colonului obținută din seminţe de 
in, psyllium’? sau chia, băută zilnic, va curăța colonul 
de reziduurile nedigerate şi va ajuta astfel la menţinerea 
unui timp redus de tranzit. (Pentru rețetă, vezi Băutura 
de curățare a colonului, p. 150). 


1 Plantă medicinală înrudită cu pătlagina. (n. red.) 

Cele mai cunoscute alimente care produc 
gaze sau alergii 


Încercaţi să eliminaţi din consumul zilnic alimentele 
alergenice şi care produc gaze. Este păcat că fasolea 
face parte din lista alimentelor gazoase. Aceasta este, de 
altfel, unul dintre alimentele perfecte ale naturii şi cea 
mai bogată sursă de proteine fără grăsimi. Includeti-o 
în alimentaţia voastră! Urmati metoda de eliminare a 
gazelor recomandată mai sus şi bucurati-va de ea. 


Colonul este o membrană cu două sensuri, care 
absoarbe nutrientii şi oxigenul, dar care poate reabsorbi 
şi toxinele. Poate că ati auzit expresia: toate bolile 
încep în colon. Un colon sănătos este fundamental 
pentru starea generală de bine. Soluţiile pe termen lung 
împotriva flatulentei implică abstinenta de la alimentele 
alergenice, o bună monitorizare a dietei, exerciții 
fizice, suplimente şi managementul stresului. De vreme 
ce digestia implică atât de multe organe esenţiale şi 
procese ale organismului, adevărata soluție pe termen 
lung constă în îmbunătățirea stării generale de sănătate 
şi un program de întreținere. 


Cele mai cunoscute alimente care produc gaze 


Familia verzei Dulciurile 
Fasolea Ciocolata 
Laptele Grâul 
Brânza cu pastă tare Ceapa 


Fructele uscate 

Cum să scăpăm de arsurile la stomac 


BRGE înseamnă „boala de reflux gastro-esofagian” 
şi este o arsură cronică la stomac — o senzaţie de 
arsură în coşul pieptului. Durerea refluxului din 
piept poate fi atât de severă, încât poate fi confundată 
cu un atac de cord. Atunci când cei care suferă de 
BRGE doresc să se simtă mai bine, îşi administrează 
Tagamet, Zantac, Tums, Maalox, Mylanta şi Rolaids. 
Acestea sunt medicamentele cu cele mai mari vânzări 
din lume. Din păcate, contin magneziu şi aluminiu şi 
prezintă numeroase reacţii adverse. În Statele Unite, un 
medicament împotriva arsurilor la stomac, Propulsid, a 
fost retras de pe piață, deoarece a provocat tulburări ale 
ritmului cardiac și a reprezentat una din cauzele a nu 
mai puţin de 80 de decese.% 


O parte a problemei arsurilor la stomac este aceea 
că alimentele nu sunt digerate în mod corespunzător. 
Acest fapt se poate datora deficienţelor enzimatice 
provocate de dezechilibrele sau dereglările de la nivelul 
pancreasului, al glandelor suprarenale sau al ficatului. 
Prin suplimentarea enzimelor, veți putea ameliora 
simptomele. Medicamentele convenționale pot, în 
realitate, să complice problema, deoarece acestea inhibă 
acțiunea acidului clorhidric şi a pepsinei, suprimând 
digestia proteinelor. 


% 23 martie 2000. Washington, DC. „Medicament împotriva arsurilor 
la stomac retras de pe piaţă: Propulsid asociat cu tulburări ale ritmului 
cardiac”. 

Există câteva ierburi care pot fi de folos împotriva 
arsurilor de stomac. Coaja de ulm alunecos este 
renumită pentru calmarea lumenului iritat şi inflamat al 
stomacului sau al tractului digestiv. Se administrează sub 
formă de tabletă sau de ceai. Ghimbirul este un remediu 
bun pentru orice tulburare stomacală, inclusiv colică, 
flatulenta, greață sau indigestie acidă.?! Beti ceai fierbinte 
de ghimbir sau adăugaţi ghimbir proaspăt în sucul de 
morcovi. Genfiana are acţiune tonică si astringentă 
asupra lumenului membranei mucoase a tractului 
intestinal. Ajută în vindecarea membranelor inflamate şi 
absoarbe acidul în exces din stomac. Folosiţi extractul 
sau tinctura de gențiană. Lemnul dulce are o tradiţie 
îndelungată în lumea plantelor, dovedindu-se ştiinţific că 
reduce suprafețele inflamate şi ajută la calmarea durerilor 
de gât, a tusei si a ulcerelor gastrice sau peptice.” 


Sucul proaspăt de varză crudă are o puternică acţiune 
de calmare a stomacului şi poate chiar să vindece ulcerul. 
Sucul de cartofi cruzi, inclusiv coaja acestora, poate fi 
de ajutor pentru mucoasa stomacului şi a esofagului, 
reducând efectele arsurilor. Amestecati aceste legume 
cu morcovi şi beti sucul obținut in mod regulat. 


De ajutor sunt si suplimentele. Carbonatul de calciu 
în formă lichidă sau de tablete masticabile, administrat 


21 Glatzel, H., Treatment of dyspeptic disorders with spice extracts: 
Practical use of a new therapeutic principle Hippokrates. 40(23):916- 
919,1969. 

2 Cooke, W.M. et. al., Metabolic studies of deglycrrhizinised licorice in two 
patients with gastric ulcers. Digestion. :264-268, 1971. 

- Glick, L., Deglycyrrhizinated liquorice in peptic ulcer. The Lancet. 2:817, 
1982. 

o dată la 2-3 ore, este recomandat pentru calmarea arsu- 
rilor stomacale. Gama-orizanolul, o componentă a uleiului 
din tarate de orez, ameliorează ulcerul, gastrita, starea de 
greață, durerile abdominale şi arsurile la stomac. Un studiu 
efectuat în Japonia asupra unui număr de 375 de pacienți 
din spitale a demonstrat o eficiență de 90% a gama- 
orizanolului în reducerea tulburărilor gastrointestinale.” 
Doza zilnică recomandată este de 300-600 mg. Praful 
de copt este cunoscut pentru acțiunea sa de neutralizare a 
acizilor în exces. Amestecati o lingură de praf de copt într- 
un pahar cu apă caldă şi beți-l la primul semn de arsură la 
stomac. 


Arsurile cronice de stomac pot reprezenta un semn 
că trebuie să vă reganditi dieta, iar stresul trebuie 
redus. Reduceti greutatea în exces (vezi sfaturile pentru 
gurmanzi, p. 172) şi limitați consumul de alimente 
recunoscute pentru faptul că produc arsuri la stomac, 
cum ar fi roşiile, citricele, laptele gras, băuturile 
alcoolice, cafeaua, ceaiul, alimentele prăjite şi picante. 


Mitul stomacului de fier 

Capacitatea noastră de a înfrunta dificultățile digestiei 
alimentelor variază de la persoană la persoană şi de la 
decadă la decadă. Unii oameni nu au niciodată probleme 
cu stomacul. Ei pot fi foarte activi şi într-o formă 
excelentă, ba chiar putin le pasă de ceea ce mănâncă şi 
de sănătatea lor. N-ar citi în veci această carte. Aceste 
persoane poate că nu se îngrijorează de problemele de 


23 Arai, T., Effect of gamma-oryzanol on indefinite complaints in the 
gastrointestinal symptoms in patients with chronic gastritis. Studies on the 
endocrinological environment. Horumon To Rinsho. 30:271-279, 1982. 

stomac, dar pot suferi de dureri de spate sau pot avea 
probleme dermatologice sau de altă natură care, invers, să 
nu vă afecteze pe voi. Cu toții avem puncte tari şi puncte 
slabe. Faptul că vă interesează acest subiect al digestiei 
arată că el se află în aria nevoilor voastre. Muncitorul din 
construcții care înfulecă burgeri şi bea sucuri acidulate 
nu se gândeşte niciodată la ceea ce mănâncă. Bineînţeles, 
vârsta şi sănătatea sunt de partea lui. 


Din păcate, limitele fizice şi obiceiurile nesănătoase se 
vor răzbuna. Să luăm fumatul, de pildă. Senzatia fumatului 
este plăcută. Abia peste mulți ani se vor vedea efectele. 
Deşi s-a dovedit că fumatul cauzează cancer pulmonar, 
între alimentele prăjite şi cancerul de colon sau între în- 
dulcitorii artificiali şi cancer încă nu s-a făcut asocierea. 
Cu toate acestea, inevitabil, alimentele necorespunzătoare 
şi obiceiurile nesănătoase cronice îşi vor pune amprenta 
asupra sănătății voastre; dacă nu imediat, atunci mai târziu 
în viata. Tipul cu stomacul de fier va dezvolta încet dureri 
de cap, mai târziu tensiune ridicată şi, în cele din urmă, 
tumori sau stop cardiac. Şi asta doar pentru că, deși mân- 
carea a intrat şi a ieşit din organism, nu înseamnă că a si 
fost asimilată corect. Procesul mecanic se referă doar la 
țevărie. Dar atât scindarea chimică a alimentelor în nutrienți 
$i energie, cât şi circulaţia acestora către celule şi țesuturi 
constituie adevărata țintă a unei digestii sănătoase. 


Digestia este mai mult decât țevărie. Este ţevărie, 
dar şi electricitate. Mâncăm pentru a ne reîncărca 
bateriile, nu pentru a le goli. Nu lăsa obiceiurile 
nesănătoase să îți consume energia. 

Sendvisurile cu unt de arahide şi gem 


Dacă ati respecta cu stricteţe legile chimiei, sendvisul 
cu unt de arahide şi gem ar fi echivalentul unei arme 
mortale. lată un aliment care încalcă toate regulile. 
Arahida (proteină şi grăsime), pâinea (amidon), gemul 
(zaharidă) — sunt toate combinate într-un singur aliment. 
În plus, arahida este un aliment complex în sine. Ea 
are un conţinut ridicat de amidon, proteine şi grăsimi, 
fiind deja extrem de greu de digerat! De vreme ce acest 
renumit aliment american face parte din viaţa fiecărui 
copil, ajungem să ne întrebăm cum de am reuşit să 
supravietuim? 


Teoria relativitatii 


În lumea combinării alimentelor, majoritatea meselor 
încalcă anumite reguli. Întrebarea care se pune este 
în ce măsură? Chiar şi cea mai nefericită combinaţie 
poate fi digerată în mod corespunzător, dacă este 
consumată în cantități suficient de reduse. Dacă iei o 
gură din sendvisul cu unt de arahide pe stomacul gol, 
efectul acestuia asupra ta este neglijabil. Dacă stratul 
de unt de arahide este foarte subțire, atunci pâinea 
devine alimentul dominant. Stomacul va digera mai 
întâi pâinea şi va acționa abia pe urmă asupra untului 
de arahide. Același lucru se întâmplă cu un viței într-un 
tarc cu tauri. Nu există niciun dubiu cu privire la partea 
dominantă. Dacă intindeti foarte mult unt de arahide pe 
o felie foarte subțire de pâine, atunci stomacul va digera 
mai întâi untul de arahide, apoi pâinea. Chiar dacă are 
loc o fermentație redusă, deoarece cantitatea de pâine 

este mică, acest lucru nu va provoca un disconfort aşa 
de mare. Dar dacă sendvişul are foarte mult gem, mult 
unt de arahide şi multă pâine... şi mai serviţi şi o portie 
zdravănă, atunci vom avea trei tauri ciocnindu-se cap 
în cap şi făcând mult scandal. Chiar dacă veţi scăpa 
din confruntare fără prea multe tulburări, acest stil de a 
mânca este extenuant si nu vă va lăsa fără sechele. 


Combinarea proprie a naturii 


Dar natura? Natura creează multe alimente precum 
arahidele, care sunt combinaţii de proteine cu amidon. 
Dacă natura creează aşa ceva, de ce ar trebui să fim atât 
de atenți cu privire la combinaţiile pe care le facem? 
Natura însăşi ne oferă alimente complexe. Dar arahida 
este recunoscută de stomacul vostru ca un aliment 
singular. Stomacul digeră la început amidonul şi apoi 
comandă secreția altor enzime pentru a digera proteina. 
Această situaţie este diferită de cea în care aveţi două 
alimente distincte făcute de mâna omului, care necesită 
timpi şi enzime diferite. Un exemplu de produs preparat 
de om este prăjitura. Una e să te lupţi cu cerealele 
naturale, iar alta e să le macini, să le adaugi zahăr, praf 
de copt, fulgi de ciocolată şi drojdie. Obtii un aliment 
gătit, mult mai complex decât produsul iniţial. Astfel că 
stomacul va primi semnale contradictorii, procesele se 
prelungesc, iar, în final, digestia are de suferit. 

OK, cu toții facem combinaţii mai putin lăudabile... 
chiar dacă avem cunoștințe întemeiate. Cum putem 
rezolva această problemă? În primul rând, ne putem 
angaja un supraveghetor cu care să colaborăm. El ne 
va spune: „Cumpără marca de unt de arahide fără adaos 

de zahăr. Nu mânca fructele servite împreună cu salata. 
Ignoră cartofii copti care sunt pe farfurie lângă friptură. 
Nu cumpăra cereale cu adaos de zahăr. Pune deoparte 
sucul de portocale care îți este oferit odată cu brioşa 
la micul dejun. Alege prăjiturile fără nuci” etc. Cu alte 
cuvinte, puteți controla gradul de „ciocnire” dintre 
alimente. Atunci când condimentati orezul, puneţi mai 
putin unt sau ulei. Dacă doriți să ungeti felia de pâine 
cu brânză topită, folosiţi o bucată mai mică. Dacă doriți 
stafide şi nuci, amestecați o treime stafide la două treimi 
de nuci. Dacă vă aflați la o petrecere unde există un bufet 
cu 15 feluri de mâncare, concentrati-va asupra legumelor 
şi alimentelor bogate în amidon, evitati fructele si doar 
cochetati cu felurile de mâncare bogate în proteine. 
Cele mai dificile combinaţii sunt cele dintre proteine 
şi amidon, zaharuri şi proteine, grăsimi şi proteine şi 
combinaţiile dintre multiplele tipuri de proteine. Toate 
aceste combinaţii necesită producția unor mari cantități 
de sucuri gastrice şi timp prelungit de tranzit intestinal. 
Combinatiile dintre zaharuri şi amidon nu au efecte atât 
de dăunătoare, deoarece efortul digestiv nu este atât 
de mare. Nici una nu depinde atât de mult de stomac 
pentru a fi digerată. Dacă faceţi o combinaţie nefericită 
cu un fruct, stresul asupra organismului este mult mai 
scăzut decât dacă faceţi o combinație nesănătoasă cu o 
friptură. 

DIETA PERFECTĂ 
O zi perfectă 


Meniuri pentru o alimentaţie mai bună 


Nu există dragoste mai sinceră ca 
dragostea pentru mâncare. 
- George Bernard Shaw (Om şi Supraom, Actul I) 


Aceasta este ziua pe care ati aşteptat-o — ziua în care 
veți combina perfect alimentele! incepeti cu alimentul 
cel mai uşor de digerat — apa. Nu veți avea niciodată 
probleme cu apa, decât dacă e poluată! Un pahar sau 
două de apă este cel mai bun mod de a vă începe ziua. 
Vă purifică stomacul şi tractul digestiv şi vă asigură un 
început curat. 


Băutura de dinaintea micului dejun 


În continuare, urmează ceea ce va fi, poate, cel mai 
hrănitor aliment de peste zi — un suc de fructe sau de 
legume proaspete. Alegeţi băutura preferată, indiferent 
de sezon. Morcovi, sfeclă, nap, pătrunjel şi întotdeauna 
germenii sezonieri de lucernă. Sau bucurati-v4 de un 
suc de fructe stoarse din mere, portocale, grepfrut sau 
struguri. Veţi fi încântați de gustul lor, în comparaţie 
cu sucurile ambalate. Lăsați cel putin 15-20 de minute 
sucului pentru a părăsi stomacul, înainte să introduceţi 
mâncare solidă. 

Micul dejun 


Bună dimineaţa! Astăzi vă propunem cereale din 
orez brun îndulcit cu malt din orez. (Alternativ, puteţi 
alege orice cereală, cum ar fi terciul de ovăz sau păsatul). 
Maiţul de orez conţine maltoză, o dizaharidă derivată 
din descompunerea orezului. Este moderat de dulce. 
Bineînţeles, dacă există vreo zaharidă compatibilă cu 
cerealele din orez, atunci aceea e siropul de orez. Dacă 
mestecati foarte bine şi transformați orezul într-o pasta 
lichidă, atunci aveţi șanse mari să micsorati efectul 
inhibitor pe care malțul dulce îl are asupra enzimei 
ptialine. Doriţi să adăugați stafide, banane? Da, sunt deli- 
cioase, dar, cu cât adăugaţi mai mult zahăr, cu atât veți 
compromite mai mult digestia orezului, bogat în amidon. 
Dar, dacă simţiți nevoia, adăugaţi o cantitate mică. 


Prânzul 


Acum este momentul celui mai venerabil aliment al 
tuturor prânzurilor — sendvişul! Pentru început, alegeți 
pâinea cea mai de calitate, de preferință din cereale 
integrale, măcinate la moara de piatră, fără făină albă 
sau praf de copt. (Dacă sunteţi alergic la grâu, alegeți 
pâinea sau biscuitii din orez). Apoi, adăugați o mulțime 
de germeni sau salată verde, puţin muştar, o felie de 
roşie, o murătură, un strat de maioneză şi cartofi prajiti 
pe deasupra... ALOOO! ALOO! Alo! Alarma Combinării 
Alimentelor!... Aceasta este rețeta convențională! Uitaţi 
de murătură, rosie şi maioneză. Alimentele acide precum 
murăturile şi roşiile interferează cu digerarea celor 
bogate în amidon, cum e pâinea. Faceți un compromis! 

De vreme ce doar roşia este uşor acidă, adăugaţi o 
felie... dar înlăturați murătura! Murăturile sunt tratate în 
oţet, deci foarte acide. În ceea ce priveşte maioneza, să 
presupunem că veţi achiziționa marca de cea mai bună 
calitate. Aceasta este o proteină care conţine ou, plus 
uleiuri saturate şi oţet. Adaosul de maioneză contribuie 
la câteva combinaţii contrare. Dacă nu vreţi să renuntati, 
intindeti un strat foarte subțire. În ceea ce priveşte cartofii, 
nu cumva ajunge un aliment bogat în amidon la o masă? 
OK, se acceptă mai multe, de vreme ce alimentele bogate 
în amidon nu sunt atât de diferite sau de complexe. Dar 
de ce trebuie să fie tocmai cartofi prajiti? Chipsurile sunt 
prăjite în baie de ulei şi sunt foarte greu de digerat, pentru 
că uleiul a cuprins în întregime cartoful, acoperind tot 
amidonul. Nici vorbă de cartofi prăjiți si de orice alte 
alimente prăjite, chiar dacă au fost cumpărate de la un 
magazin cu produse sănătoase. Alternativ, alegeţi cartofi 
copti sau chipsuri din porumb sau, si mai bine, feliati 
cartofii şi prajiti-i chiar voi. 


Înainte de cină 


Nu vă complicati! Un fruct, o băutură, un suc natural. 
Dacă vă place ceaiul, scortisoara, ghimbirul şi menta, toate 
sunt stimulenti ai unei digestii excepționale pentru a vă 
curăța stomacul şi a vă pregăti pentru următoarea masă. 


Cina 


În seara aceasta, începem cu un pahar de suc de fructe 
sau de legume, urmat de o salată de verdeturi şi legume 
de sezon. Există un fel principal vegetarian, preparat din 

cuburi de tofu marinat în ulei de măsline, cu sos tamari 
și câteva picături de ulei din susan, cu ghimbir proaspăt 
răzuit, usturoi şi mazăre cu păstaia comestibilă, ardei 
verde şi germeni de fasole mung. Alături, un bol cu orez 
brun cu bobul lung. Fără desert deocamdată! 


Excelent! O farfurie plină cu legume combinate cu 
o singură proteină — tofu! Da, aceasta include uleiurile, 
care complică dieta. Dar uleiul de măsline este unul 
dintre cele mai digerabile uleiuri şi rezistă destul de bine 
la gătit, datorită punctului de fum ridicat. Se adaugă o 
picătură de ulei negru de susan pentru mai multă savoare. 
Ghimbirul stimulează digestia şi are, de asemenea, o 
aromă deosebită. Masa începe cu un suc care să curețe 
cerul gurii; atunci trebuie consumate mai toate lichidele. 
Urmează salata, în ordinea normală a unei mese, înaintea 
alimentelor grele. Se trece peste desert. 


Doar desert 


Există un moment și un loc potrivit pentru orice. 
După ce mâncarea a început să fie digerată, cam într-o 
oră şi ceva, puteţi savura un desert modest. Înainte de 
a consuma desertul, cina trebuie să fi părăsit stomacul 
sau, oricum, momentul respectiv să se apropie. Dacă vă 
hotărâți asupra unei prăjituri şi a unui pahar cu lapte, 
veţi combina produse lactate, amidon şi zaharide, toate 
într-unul. Dacă decideti să consumati plăcintă cu lămâie 
şi totu, veți avea grâu în crustă (amidon), tofu (proteină), 
un îndulcitor (chiar dacă este vorba de miere) şi un fruct 
acid (lămâia). Majoritatea deserturilor sunt complexe, 
deoarece, în mod normal, includ făină, produse lactate şi 

îndulcitori. Îndulcitorul încetineşte digerarea făinii, iar 
produsele lactate încetinesc digerarea tuturor celorlalte 
alimente. Dacă, în schimb, alegeţi nişte fructe proaspete 
sau uscate şi beti o ceasca de ceai, veţi lua o decizie 
mult mai potrivită cu privire la combinarea alimentelor. 
Dacă însă alegeţi o prăjitură sau o bucată de plăcintă, cel 
putin consumati-le în cantități reduse. Serviti una sau 
două bucăţi ori o felie modestă de plăcintă. Atâta timp 
cât sunt consumate în cantităţi rezonabile, combinaţiile 
dificile pot fi înfruntate. Tineti minte, cu cât o masă este 
mai copioasă, cu atât vă vor rămâne mai puţine enzime 
pentru digerarea desertului. 

DIETA IMPERFECTĂ 
Ziua durerilor de stomac 


Modele de meniuri care să vă ajute să infelegeti 
diferenţa dintre cele două tipuri de diete 


Degeaba ai stomacul sănătos, dacă nu e şi conservator. 
Puţini radicali au o digestie bună. 
- Samuel Butler” 


Hopa sus! 


Bună dimineața! (Bucuraţi-vă de ea! Dacă mâncaţi 
aşa, în scurt timp nimic nu va mai putea să vă bucure!) 
Micul dejun începe astăzi cu două ouă, chifla albă 
englezească prăjită, fulgi de cereale cu glazură, un 
pahar cu suc de portocale (suc de portocale de tipul 
celor pasteurizate standard) şi o cafea fierbinte cu frişcă 
şi zahăr, vă rog! Este cumva o glumă? Gluma e că un 
astfel de mic dejun se serveşte în mii de restaurante de 
pe teritoriul Americii! 


Haideţi să analizăm acest mic dejun din perspectiva 
combinării alimentelor. Ouăle şi pâinea reprezintă 
combinarea dintre proteine şi amidon. Ouăle se digeră 
mult mai repede decât pâinea prăjită, drept urmare, 
aceasta va rămâne în stomac mai mult timp decât ar 


24 Samuel Butler (1835-1902), romancier englez, cunoscut în special 


ee Ay 


din Samuel Butler's Notebooks, p. 90, 1951. Publicat postum. 

trebui. Dacă ati fi consumat şi şuncă, ati fi avut o garantie 
în plus a încetinirii procesului de digestie a pâinii, prin 
inhibarea predigestiei sale de către enzima ptialină din 
gură. După ce ati muşcat din chiflă, ati sorbit şi putin 
din acel suc de portocale? Atunci acidul citric a sabotat 
digerarea pâinii prin neutralizarea enzimelor alcaline. 
Acidul din gură a tulburat şi el semnalul prin care se 
transmitea către stomac comanda de a secreta acizii 
necesari pentru digerarea oului. 


Apoi mai sunt cerealele, un aliment în plus, de prisos. 
De vreme ce prima parte a micului dejun este deja com- 
promisă, nici această parte nu vă va aduce prea multe 
beneficii. Va servi doar la epuizarea rezervei naturale de 
enzime. Chiar şi cafeaua creează probleme. 1) Este un 
lichid consumat la sfârşitul unei mese bogate în proteine, 
care diluează acizii vitali din stomac. 2) Este un acid care 
induce confuzie în producţia de acizi gastrici. 3) Conţine 
lapte, care neutralizează acizii din stomac şi provoacă 
alergii persoanelor cu intoleranta la lactoză. 4) Este un 
stimulent fierbinte, care provoacă evacuarea parțială 
a conţinutului din stomac, înainte de a fi fost finalizată 
digestia. 


E timpul pentru o gustare 


Este doar 11 a.m., iar stomacul a început deja să 
chioraie. Dar ce se vede acolo? Este tentatia seducţiei, 
acel tonomat pe roti, căruciorul cu gustări care va 
ademeneste întotdeauna la birou. Cel care defilează 
cu tot felul de bunătăţi, chifle lipicioase, coruri cu 
fructe, prăjituri glazurate cu zahăr şi cafele de toate 

felurile. Totuşi, dacă ati supravieţuit micului dejun, 
veţi avea desigur nevoie de zahărul din această gustare, 
pentru energia imediată pe care v-o oferă, şi de cafeaua 
stimulatoare, pentru a vă scuti de zgomotele stomacului 
chiar si după asa un rasfat matinal! 


Pranzul 


lar mâncare? Abia ce ati gustat ceva in urmă cu o ora! 
Dar, dacă trebuie... Meniul de astăzi conţine: un sendviş 
cu şuncă, salată verde şi roşii pe o franzelă albă, unsă 
cu brânză topită americană, şi o ceaşcă de cafea. Graţie 
salatei, aveţi măcar un aliment hrănitor la această masă! 
De asemenea, salata verde se combină de minune cu 
toate celelalte elemente, cu excepția cafelei. Dar restul 
alimentelor nu se combină deloc bine. Şunca este o 
proteină şi o grăsime şi, de aceea, intră în conflict cu 
pâinea, un amidon. Brânza americană este o altă proteină 
(produs lactat) şi o altă grăsime care, mai departe, are 
grijă ca pâinea şi toate celelalte alimente să fie digerate 
prost. Roşiile sunt relativ inofensive în acest arsenal, 
exceptând faptul că acidul lor slab va interfera cu digestia 
amidonului în gură. De vreme ce pâinea nu va supraviețui 
oricum călătoriei, ea este lipsită de importanţă. 


Fiecare dintre aceste alimente aduce cu sine o mulțime 
de probleme inerente. Brânza americană nu este o brânză 
virgină, ci un „produs” lactat sau o brânză „fermentată”, 
obținută din mai multe tipuri de brânză, care au fost 
reciclate. Pâinea albă nu are vitaminele şi mineralele pe 
care le conţine, de obicei, pâinea normală şi care ajută 
la digestie. lar asta deoarece i s-au înlăturat germenii 

şi taratele. Chiar și salata albicioasă iceberg, cel mai 
hrănitor aliment de la această masă, este cel mai puţin 
hrănitoare din familia salatei şi, probabil, conţine urme 
de pesticide. Ultima, dar nu cea din urmă, este cafeaua, 
dar voi lăsa această discuție pentru o altă carte! 


Gustarea de dinaintea cinei 


Este timpul pentru încă o gustare! Ce spuneți de nişte 
alune sărate? Biscuiti crackers cu brânză, colorați in 
portocaliu? Fistic colorat în roşu? Proteinele şi amidonul 
(alunele şi biscuifii) sunt parteneri incompatibili în ceea 
ce priveşte digestia. 


Cina 


Vom vorbi mai târziu despre motivele pentru care 
nimeni nu ar trebui să mănânce aşa! Dar, vai!, cina este 
foarte rar sacrificată; aşadar, să începem! Prima dată: o 
băutură alcoolică — bere sau vin. Apoi un antreu constând 
în batoane prăjite de mozzarella, apoi salata casei, pâine 
cu usturoi şi felul principal — paste fettucine alfredo. 
Bineînţeles, nu putem sări peste desert — plăcintă cu 
nuci pecan şi un espresso dublu, vă rog! 


Alcoolul răpeşte organismului vitaminele B și tulbură 
activitatea ficatului, de care avem nevoie în timpul 
digestiei. Prăjit în ulei, orice aliment este nesănătos, dar, 
în cazul brânzei mozzarella — o brânză tare şi o grăsime/ 
proteină/produs lactat —, prăjeala o face din start unul 
dintre alimentele cel mai greu de digerat. Fettucine 
alfredo sunt paste (amidon) cu sos de smântână (lactate), 

de obicei gătit cu brânză moale ricotta. Brânzeturile moi 
sunt mai sărace în proteine decât brânzeturile tari, dar sunt 
la fel de bogate în grăsimi. Această mâncare este foarte grea 
şi plină de combinaţii alimentare opuse. Preparatul conține 
paste şi sos de smântână în cantități egale, iar porțiile sunt, 
de obicei, uriaşe. Digestia va fi compromisă şi prelungită. 
Iată un tip de mâncare după care veţi simţi nevoia să vă 
odihniti, dar nu care cumva să vă intindeti, decât daca 
vă pică ochii în gură! Espresso-ul este mai degrabă o 
nevoie, decât o opţiune. Plăcinta cu nuci pecan aduce 
încă o combinaţie complicată şi antagonică — proteine şi 
amidon sub formă de nuci pecan şi grâu. Pentru a provoca 
şi mai multe pagube, nucile pecan sunt extrem de bogate 
în grăsimi, iar plăcinta este bogată în zaharuri. Zaharidele 
fermentează în stomac. Nucile pecan împiedică digerarea 
crustei de plăcintă, iar uleiurile din nuci întârzie întregul 
proces al digestiei. O masă concepută pentru a vă produce 
arsuri la stomac! 


O gustare târziu în noapte 


Este timpul să mergeţi la culcare, dar înainte, ce 
ati spune de o recompensă după o zi de muncă atât de 
lungă? Prăjiturele cu ciocolată şi lapte? Un baton de 
ciocolată? Un suc acidulat? De vreme ce digestia nu are 
loc în poziţie orizonală, cel mai probabil o mare parte 
din această gustare va zăbovi în stomac si duoden pe 
timpul nopții. 


Să acceptăm faptul că mâncarea este 
o plăcere materială, iar mâncatul este 
un puternic întăritor moral. 

Ce nu a mers bine? 


Marea problemă din această zi nu are nici o legătură 
cu stomacul — creierul este cel care s-a dus să ia prânzul. 
Există două cuvinte pe care e bine să le ţineţi minte 
pentru a evita acest mod de a vă hrăni — moderație și 
abstinenta. Nu trebuie să mâncaţi doar pentru că este 
ora prânzului. Nu trebuie să luaţi o gustare doar pentru 
că toți ceilalți fac acest lucru. Oamenii nu sunt oi. E 
adevărat, dezvoltăm anumite obiceiuri — micul dejun la 
8:00, gustarea la 10:30, prânzul la amiază, cina la 18:30 
etc. Dar, în limita acestor modele, putem face propriile 
alegeri — sărim peste gustare, micșorăm prânzul, 
renunțăm la produsele lactate, diminuăm cantitatea de 
cafea etc., etc. Puneti-va întrebarea: „Stomacul meu e 
plin?” Dacă nu, poate că mâncaţi numai pentru că aveţi 
nevoie de o pauză, de o schimbare de ritm, de puţină 
atenţie. Acţiunea de a ne hrăni substituie, de multe ori, 
nevoia de afecțiune. Şi, astfel, ne lăsăm pradă desfătării. 
Haideţi să acceptăm faptul că mâncarea este o plăcere 
materială, iar mâncatul este un întăritor moral. 


Dacă înghesuiți masa cu o gustare, iar apoi cu o altă 
masă, vă sabotati digestia. lată câteva lucruri pe care 
NU trebuie să le faceţi: 


NU... 
1) Creați blocaje în intestine. 
2) Mancafi în exces la fiecare masă. 
3) Mancati după ora 21:00 
(sau cu două ore înainte de culcare). 

Atunci când mâncaţi în exces ori luați două mese 
sau gustări prea aproape una de alta, riscati să epuizați 
rezerva de enzime digestive. Dacă nu lăsați să treacă o 
perioadă suficientă de timp pentru refacerea capacităţii 
de digestie, veţi începe noua masă cu o rezervă parțială 
de sucuri digestive, acest lucru aducând şi mai multe 
probleme. Este ia fel cu gustarea pe timp de noapte. De 
vreme ce organele digestive secretă mai putin atunci 
când sunteţi intinsi și dormiti, veţi începe a doua zi 
cu stângul, deoarece sistemul vostru digestiv încă se 
mai luptă cu alimentele consumate în ziua precedentă. 
Câteodată, când vă treziti, simtiti gustul mâncării 
consumate cu o zi înainte — respirația de dimineaţă. 
Aceasta provine de la mâncarea rămasă în stomac. 
În plus, mâncarea din stomac tulbură somnul. Dacă 
vreţi să dormiti bine, nu mai mâncaţi cu două ore sau 
chiar mai mult înainte de ora de culcare. Se presupune 
că somnul oferă zilnic organismului șansa de a posti. 
Prima masă de dimineaţă este ,,intreruperea-postului””’. 
Dacă vă pierdeţi cu firea şi alegeţi meniul aceste zile 
„imperfecte”, mai bine renuntati şi inchidefi pe urmă 
acest cerc vicios. Acordati corpului vostru sansa de a se 
odihni şi de a o lua de la capăt. 


% Break-fast, joc de cuvinte intraductibil in limba română (break, 
„a întrerupe”, fast, „post”). (n. tr) 

Tehnici de 
îmbunătăţire 
a digestiei 


Omul poate supraviețui cu o treime din consumul zilnic. 

Celelalte două treimi aduc mari profituri industriei 

de asigurări de sănătate şi asistență medicală. 

Până în acest moment, am discutat despre metodele 
de îmbunătățire a digestiei. Am analizat atât tipurile de 
alimente pe care le consumăm, combinaţiile chimice 
pe care le facem, cantitatea si frecvența meselor, cât 
şi timpul, locul şi circumstanțele care însoțesc masa 
noastră. Acum, ne vom concentra atenția asupra 
măsurilor nealimentare pe care le putem lua pentru a ne 
îmbunătăți sistemul digestiv din punct de vedere fizic. 


Lucruri care pot îmbunătăţi digestia 


Exerciţii aerobice Controlarea apetitului 
Respirație profundă Terburi si ceaiuri 
Yoga $i stretching Curatarea colonului 
Suplimente de enzime Masaj 

Sucuri naturale Sport 





Exercitiile fizice 


La fel cum incendiile de pădure se bizuie pe vant 
pentru a se extinde, aerul sporeşte „puterea focului” din 
stomac. Puterea din spatele sistemului nostru digestiv 

este „focul”. Dacă acest concept vă pare necunoscut 
este pentru că vine din filosofia orientală şi din medicina 
chineză. Stomacul este cuptorul organismului nostru. 
Mâncarea este lemnul; digestia este combustia, iar 
energia eliberată este cea care ne ţine sănătoşi şi în 
viață. De aceea, tot ceea ce puteți face pentru a vă spori 
„puterea focului” va ajuta la digestie. 


Exerciţiile ce măresc cantitatea de oxigen care intră 
în plămâni şi în organism se numesc exerciții aerobice. 
Acestea includ: joggingul, alergarea, mersul rapid, înotul, 
săritul corzii, săritul într-un picior, înotul, ciclismul şi 
dansul. (Cel mai bun dans pentru organele digestive este 
twistul!) Sporturile care includ aceste activităţi, precum 
fotbalul, baseballul, tenisul şi hocheiul pe gheaţă 
sunt, la rândul lor, exerciții aerobice. Exerciţiile non- 
aerobice, precum ridicarea greutăților sau yoga, lucrează 
mușchii şi organele, dar nu vă ajută să inspirați şi să 
expirati constant. Exerciţiile aerobice produc modificări 
digestive, deoarece măresc cantitatea de oxigen care 
intră în organism şi pe care o livrează către celule. Toate 
lucrurile sunt egale, ceea ce înseamnă că şi caloriile sunt 
arse mai bine, țesuturile se curăță mai bine şi, astfel, 
sunt produse enzimele. Majoritatea experților sunt de 
acord cu privire la faptul că, prin exerciţii fizice zilnice 
timp de o jumătate de oră, veţi constata îmbunătățiri în 
starea generală de sănătate, inclusiv în sistemul digestiv. 
Pe de altă parte, dacă exersati doar jumătate de oră 
pe săptămână, nu sunt prea multe şanse să observați 
rezultate pozitive. 


244 


101 modalităţi de îmbunătăţire a digestiei 


Chiar dacă nu vă vine să credeţi, unul dintre cele mai 
bune sporturi pentru digestie este săritura la trambulină. 
Spre deosebire de jogging, care acţionează puternic 
asupra sistemului osos, la săritura la trambulină efectul 
de „jogging” este atenuat. Prin săritura la trambulină, 
toate organele digestive sunt masate. Intestinele, 
ficatul, pancreasul, stomacul etc. se ridică şi coboară 
încet, fără efectul de şoc provocat atunci când piciorul 
loveşte pământul. De cele mai multe ori, organele şi 
glandele se opun gravitatii, fie că stăm în picioare sau 
culcati. Săritura la trambulină le permite acestora să-şi 
schimbe poziția obişnuită, detensionează și eliberează 
fluidele. Săritul într-un picior sau pogo stick%-ul au 
efectele benefice similare, dar sunt mai putin eficiente. 
Înotul este şi el foarte bun! Corpul îşi schimbă constant 
poziţia şi înclinarea, iar organele se modifică încet într-o 
nouă poziție. Nu puteţi stabili un program de exerciţii 
regulat? Atunci plimbaţi-vă! Plimbările după masă 
menţin sângele în circulație şi organele active. Dacă vă 
aşezaţi, organele tind să-şi încetinească ritmul, iar dacă 
alegeţi să vă intindeti în pat, rata digestiei se reduce sau 
se opreşte de tot. 


Respirația profundă 


Dacă nu reusiti să vă stabiliți un program de exerciţii 
aerobice, executaţi câteva respiratii profunde înainte de 
fiecare masă. Respirația profundă aduce o cantitate de 
oxigen proaspăt la celule, trezeşte sistemul nervos şi 
trimite sânge către creier, plămâni şi stomac. Exercitiul 


6 Bat de sărit, cu arc, pentru copii şi nu numai. (n. red.) 

de respirație profundă trebuie să dureze cel putin 5 mi- 
nute ca să aibă efect; la sfârşit, relaxati-va 2 minute 
înainte de a vă apuca de mâncat. Exerciţiile de yoga 
includ, de asemenea, exerciții multiple de respirație, 
cunoscute sub numele de pranayama. Consultaţi un 
instructor de yoga. 


Yoga 


Yoga include numeroase răsuciri şi poziții de 
stretching, care au un impact direct asupra stomacului 
şi intestinelor. Posturi precum triunghiul inversat, 
arcul, cobra, podul, lumânarea şi altele, toate acestea 
întind, stimulează, curăţă şi tonifică organele implicate 
în digestie. În această privință, yoga este un masaj al 
organelor. Yoga este mai mult decît exerciţiu, este un 
„exerciţiu intern”. 








Arcuirile spatelui, arcul, lăcusta, răsucirile şi triunghiurile sunt doar 
câteva posturi de yoga, ele tonificând organele digestive. 
Consultaţi un instructor de yoga. 

Masajul 


Masajul este o altă practică ce poate fi utilizată în 
scop terapeutic pentru curăţarea şi stimularea organelor 
digestive. Masajele regulate săptămânale sau o dată 
la două săptămâni, utilizând sau nu tehnicile suedeze 
ori acupresiunea (acupunctură, dar fără ace) trebuie 
să se concentreze pe punctele organelor digestive. 
Masajul terapeutic permite curgea sângelui şi a limfei, 
eliberând blocajele, atât fizice, cât şi emotionale/fizice, 
şi îmbunătățindu-vă astfel „puterea focului”! Dacă 
masajul vă poate relaxa muşchii incordati, ganditi-va ce 
poate face pentru relaxarea unui ficat obosit sau a unor 
intestine congestionate. 


Ierburile 


Există câteva ierburi excepționale, extrem de bune 
pentru digestie. Scortigoara si trifoiul au acţiune 
stimulentă şi pot fi mestecate înainte de masă. Un suc din 
miere şi oţet din cidru de mere, in parti egale, diluat cu 
apă după gust, ajută la curățarea stomacului, pregătindu-l 
pentru o masă bogată în proteine. Piperul de cayenne este 
indicat la masă pentru a menţine temperatura corpului 
$i circulația sângelui. Dacă este mestecată, rădăcina de 
ghimbir stimulează glandele salivare, iar ghimbirul, 
atunci când este consumat sub formă de ceai, reduce 
gazele şi fermentația. Cardamonul, anasonul, feniculul, 
telina şi chimenul sunt toate semințe bune de mestecat 
după masă, pentru a stimula fluxul sucurilor digestive, 
a preveni fermentația şi crampele şi pentru a reduce 
gazele. Cărbunele este absorbantul natural cel mai bun 

împotriva gazelor. Este obţinut din coaja nucii de cocos 
şi este complet netoxic. 


Plante benefice pentru sistemul digestiv 
Seminte de fenicul | Rădăcină de gentiana 


|Oreimiare | Menä | Rădăcina de term duce | 


Lemnul dulce are efect calmant şi cicatrizant, iar 
lemnul dulce deglicirhizinat (DGL) vindecă chiar ulcerul. 
Planta de aloe vera este recomandată pentru afecțiunile 
stomacului şi ale lumenului intestinal şi pentru multe 
altele, de la sindromul intestinului permeabil şi colită până 
la arsuri. Musetelul, desi nu stimulează digestia, calmează 
durerile de stomac şi are efecte benefice mai ales când este 
băut caldut, aşa cum au toate ierburile menționate aici. 
Combinarea unor ierburi amare, precum păpădia, gentiana 
sau rădăcina de genţiană, constituie un remediu european 
vechi, utilizat pentru stimularea apetitului, atunci când se 
bea înainte de masă, si pentru calmarea indigestiei, atunci 
când este luat imediat după masă. Multe dintre aceste 
ierburi sunt bune, deoarece stimulează fluxul bilei sau al 
acidului clorhidric şi susțin activitatea ficatului. 





Ceai pentru încălzirea stomacului 


10 Frunze de mentă, strivite 
6 cm Rădăcină de ghimbir răzuită 

Puteţi folosi pliculeţe de ceai de ghimbir sau mentă, 
dar, pentru rezultate mai bune, preparati acest ceai din 
ierburi proaspete. Striviti frunzele de mentă şi opăriți-le 
împreună cu ghimbirul. Răzuiţi aproximativ 6 cm din 
rădăcina de ghimbir într-o cană cu apa. Lasati-le în apa 
fierbinte în jur de 5 minute. 


Sucurile proaspăt stoarse şi sucurile 
pasteurizate 


Sucurile din fructe sau legume proaspete reprezintă 
adevărate medicamente naturale. Pentru o sănătate mai 
bună, ar trebui să vă faceți sucuri în mod regulat, dar 
puteți să preparati şi sucuri speciale pentru problemele 
digestive, precum flatulenta, arsurile de stomac, 
constipatia, dispepsia (indigestie), greata şi toate tipurile 
de ulcer, asta ca să enumerăm doar câteva?. Beti sucuri 
în mod responsabil, deoarece ele pot avea efecte adverse. 
Sucurile dulci, cum sunt cele de morcovi, pot stimula 
apetitul, dar un suc foarte dulce, precum cel de pepene 
roşu, poate tăia apetitul. De aceea, în copilărie nu aveam 
voie să mâncăm dulciuri înainte de masă! Copiii care, 
în general, fac mofturi la cină nu ar trebui să primească 
suc înainte. Sucurile dulci, îmbuteliate (pasteurizate), 
sunt bogate în zaharuri şi arome artificiale, dar sărace 
în principii nutritive, deoarece multe vitamine sunt 
distruse prin căldură. Dacă totuşi serviţi sucuri de fructe 
îmbuteliate la sticlă, atunci faceti-o la sfârşitul mesei. 
Apetitul copilului dumneavoastră s-ar putea îmbunătăți. 


2 Pentru reţete legate de boli specifice, citiți Power Juices Super Drinks. 
Quick and Delicious Recipes to Prevent and Reverse Disease, a aceluiaşi autor 
(Steve Meyerowitz), 454 pagini, Kensingtion Publishing, New York, 2002. 

Sucurile din legume verzi, precum spanacul sau iarba 
de grâu, pot linişti stomacul, dar în cantități mari pot 
provoca greață. Beti aceste sucuri între mese. (Pentru 
mai multe informaţii despre băuturile pentru stomac şi 
digestie, vezi Sindromul intestinului permeabil, p. 99) 


Calmarea verde 


85 gr Suc de spanac 

85 gr Suc de telina 

55 gr Suc de varză 

55 gr Suc de castraveți 

30 gr Suc de ardei verde 

30 gr Suc de germeni de lucernă 


Acesta calmează întreg tractul digestiv, pe lângă 
faptul că furnizează electroliți vitali. Cel mai bine se va 
consuma pe stomacul gol. 


Băutura de curățare a colonului 


1-1% căni Apă pură 

2 linguri Seminte de in măcinate 
Y, Măr tăiat si curăţat 

2 linguri Pulbere de iarbă de grâu 
1 lingură Pudră de acidophilus 


Digestia este o stradă cu două sensuri. Pe lângă faptul 
că alimentele intră în organism, ele trebuie să şi iasă! 
Această băutură are un rol de reglare. Un tract intestinal 
curat este mult mai pregătit să primească mâncarea. 
Inul este o sămânță gelatinoasă, care funcționează ca un 

laxativ puternic. Această băutură-gel se mișcă prin tractul 
intestinal precum o mătură care curăță totul în calea sa. 
Nu uitaţi să beti multă apă, pentru a păstra masa fluidă. 
Semințele de chia şi de psyllium sunt şi ele gelatinoase 
şi au rezultate similare. Pulberea de iarbă de grâu este 
foarte hrănitoare şi este bogată în clorofilă, ceea ce o 
face să fie un leac excelent pentru lumenul intestinal. 
Merele sunt surse extraordinare de fibre şi tot ele sunt 
îndulcitorii acestei băuturi. Pentru un gust dulce-acrisor, 
merele verzi sunt mai bune. Această băutură trebuie să 
aibă consistenţa unui milkshake, dar, cu cât va sta mai 
mult, cu atât se va întări. Beti-o pe stomacul gol, înainte 
de a se întări, şi apoi consumati multă apă sau suc. Nu 
mâncaţi nimic decât după o oră. Nimănui nu îi place o 
hazna. Aşa că beti-o şi lăsaţi lucrurile să se miste! 


Absorbantul detoxifiant 


2 căni Apă pură 

4 linguri Lichid de bentonită 

1 lingură Miere sau un vârf de cuţit de 
pulbere de steviozidă 


Această argilă naturală fantastică absoarbe compușii 
chimici toxici, calmează intestinul şi combate diareea. 
De asemenea, absoarbe şi nutrientii benefici. Aşadar, 
luaţi vitaminele acelea scumpe şi alimentele sănătoase cu 
o oră şi jumătate înainte sau după ce consumati această 
băutură. Bentonita este, de obicei, administrată pe 
stomacul gol, fie dimineaţa, fie seara, înainte de culcare. 
Lichidul de bentonită poate fi achiziţionat, de obicei, din 
magazinele specializate de alimente naturiste, în sectorul 

produselor destinate curățării colonului. Steviozida sau 
mierea îndulcesc gustul de argilă. 


Suplimenţii de enzime digestive 


Pe piață, există numeroase suplimente digestive. Cel 
mai popular dintre acestea este acidul clorhidric (HCL). 
Disponibil în orice farmacie, e folosit în general de 
persoanele în vârstă care, după vârsta de cincizeci de 
ani, nu mai pot produce această substanță. Poate fi găsită 
în două forme: „betaină” HCL, derivată din sfeclă, şi 
acid „glutamic” HCL, derivat din cereale. Anumiți 
nutritionisti consideră că betaina este mai eficientă în 
digerarea proteinelor animale, iar acidul glutamic este 
mai eficient în cazul proteinelor din cereale sau legume. 
Indiferent de tipul de HCL folosit, acesta va fi însoțit 
cel mai probabil de pepsină, enzima care descompune 
proteinele. Pepsina este dependentă de HCL, deoarece 
nu poate funcționa decât într-un mediu acid, cu un pH 
cuprins între 2,0 şi 5,5. PH-ul este măsura utilizată pentru 
aciditate şi are o scală cuprinsă între 1 şi 14, în care 
numerele mici sunt acide, iar cele mari sunt alcaline. Un 
pH de 7 este neutru. 


Acidul clorhidric distruge bacteriile dăunătoare, ceea 
ce poate constitui un avantaj atunci când cunoaştem 
bucătării din alte tari. A salvat multi turişti de răzbunarea 
abominabilă a temutului „Montezuma”. De fapt, HCL 
este apărarea noastră primară împotriva bacteriilor 
din alimente şi apă, precum salmonela, e-coli, giardia. 
Este, de asemenea, cel mai bun apărător împotriva 
autointoxicaţiei. Acest lucru se întâmplă atunci când 

alimentele digerate incomplet se fixează în tractul nostru 
intestinal, răspândind compușii lor toxici în organism. 
Dacă nu este tratată la timp, poate genera boli cronice. 


Atunci când conţinutul de acid clorhidric din lichidul 
gastric este deficient sau absent, metabolismul va începe 
să cedeze, rezultând o mulţime de efecte negative. În 
primul rând, vom suferi o falimentare graduală tot mai 
crescută a mineralelor din rezerva de alimente. Mâncarea 
va fi digerată incomplet, asimilarea fiind deficitară. 
În al doilea rând, se va iniţia un proces septic (puroi 
care produce toxine în sânge şi țesuturi) al ţesuturilor; 
pioreea, dispepsia, nefrita, apendicita, furunculele, 
abcesele, pneumonia etc. se vor manifesta tot mai acut. 
Încă o dată, pentru neutralizare, un lichid gastric normal 
solicită activitatea sucurilor din vezica biliară şi pancreas. 
Lipsa acizilor normali duce la stagnarea acţiunii acestor 
organe, cauzând diabet şi calculi biliari. Cu alte cuvinte, 
absenţa sau un deficit mare de HCL duce la apariția a 
numeroase reacții degenerative şi deschide calea către 
toate formele de boli degenerative.”* 


Un supliment benefic de enzime digestive utilizat în 
mod chibzuit poate, de asemenea, să stimuleze producţia 
naturală de HCL. Clorura de potasiu şi de amoniu ajută 
la acidificarea tractului intestinal şi la descoperirea 
cauzei pentru care lipseşte HCL. Cele două minerale 
controlează concentrația ionilor de clorură şi reglează 
funcţionarea intestinului. 


% Profesorul A.E. Austin, în cartea sa Manual of Clinical Chemistry, 
„Manualul chimiei clinice”. 

În farmaciile din America, veţi observa că foarte multe 
rafturi sunt ocupate de remedii pentru indigestia acidă. 
Aciditatea crescută a ajuns să fie aproape o epidemie. 
În mod ironic, cauza ei o reprezintă, adesea, lipsa 
acidului clorhidric. Atunci când HCL este insuficient, 
alimentele bogate în proteine putrezesc si eliberează 
acizi de fermentație nesănătoşi. Aceşti compuşi, dacă se 
înmulțesc în timp, pot cauza o gamă largă de afecţiuni, 
de la ulcere la cancer de colon. Prin administrarea de 
tablete sau lichide împotriva acidității, metodă aplicată 
de foarte mulți, acizii de fermentație se neutralizează, 
dar mediul din stomac se transformă într-unul mult prea 
alcalin pentru digerarea normală a alimentelor. 


Enzime digestive primare 


| Sucrază | Biă  |Bromelnă | 
Li NI ANN N 


Suplimenti digestivi comuni 












Suplimentii digestivi non-HCL contin alte enzime, 
care deservesc diferite aspecte ale procesului digestiv. 
Fructul de papaya este cunoscut de multă vreme 
datorită enzimei digestive a proteinelor (proteolitice), 
numită papaină. Papaina se găseşte în frunzele și 
fructele necoapte ale plantei papaya. Nativii din 
zonele subtropicale, acolo unde papaya se găseşte din 
abundență, folosesc frunzele pentru a frăgezi carnea. 

Le rup pentru ca sucul lăptos să curgă şi apoi infasoara 
carnea în ele. Papaina din suc digeră partial carnea, 
crescându-i astfel frăgezimea. De asemenea, papaina 
ajută la digerarea factorului din gluten (gliadina) care 
afectează persoanele suferinde de boala celiacă. Aceste 
persoane nu pot tolera grâul şi celelalte cereale bogate în 
gluten. Bromelina, derivată din ananas, este o altă enzimă 
provenită dintr-un fruct tropical, care descompune 
proteinele în aminoacizi. Doctorii au utilizat bromelina 
şi pentru curăţarea arterelor sau reducerea inflamatiilor, 
deoarece aceasta stimulează producţia din organism 
de compuşi anti-cancer Interleukin 1, Interleukin 6 şi 
factorul de necroză tumorală (TNF). 


Grăsimile sunt digerate de lipază şi bilă. Aceasta 
din urmă se obţine de la bovine, prin urmare e greu 
de acceptat de către vegetarieni. Enzimele digestive 
ale grăsimilor pot ameliora constipatia prin stimularea 
fluxului bilei şi îmbunătăţirea eficienţei vezicii biliare. 


Proteinele sunt digerate cu ajutorul proteazei, al 
tripsinei, HCL-ului şi pancreatinei. Pancreasul secretă o 
serie de enzime numite pancreatină, care acționează asu- 
pra proteinelor, amidonului, colesterolului, ARN-ului şi 
ADN-ului. Pancreatina previne, de asemenea, proliferarea 
microorganismelor dăunătoare, cum ar fi parazitii. Toate 
proteazele, sau enzimele digestive ale proteinelor, 
scindează proteinele în peptide şi aminoacizi. 

Amilaza este şi ea secretată de pancreas, dar este 
produsă initial de glandele salivare şi are unrol primordial 
în digerarea amidonului. Amidele sunt carbohidrați, ce 


155 








Combinarea alimentelor şi digestia 


includ zaharurile. Multe zaharuri deţin enzime specifice. 
Sucroza, lactoza şi maltoza, spre exemplu, sunt digerate 
de enzimele sucrază, lactază şi maltază. Fibra, pe de 
altă parte, este un carbohidrat complex, cu foarte multe 
legături chimice (polizaharide), astfel încât e imposibil 
de digerat. Celuloza este carbohidratul cel mai răspândit 
în natură şi nu poate fi digerată. Funcţia sa extrem de 
importantă constă în deplasarea conţinutului pe toată 
lungimea intestinului. 


Rolul suplimentilor de enzime 


Suplimentele digestive ajută la îmbunătăţirea 
digestiei atunci când sistemul digestiv este slăbit. 
Utilizate astfel, ele reprezintă o modalitate de a vă 
pune pe picioare. Unele persoane au o digestie atât de 
slabă, încât ajung să depindă de aceste suplimente în 
mod regulat. Dacă se impune o folosire curentă, alegeți 
enzime pe bază de plante (fitază, sucrază, maltază, 
protează, amilază, lipază etc.) în loc de HCL şi suc 
pancreatic. Enzimele pe bază de plante acționează în 
cele mai extinse medii de pH. Fiecare fruct sau legumă 
crudă furnizează o varietate de enzime din plante, care 
ajută digestia. Dietele bogate în legume gătite, alimente 
prăjite, conservate sau congelate sunt lipsite de enzime 
şi pot fi susținute prin administrarea de suplimente. 
Enzimele execută toate funcţiile din organism, inclusiv 
repararea sau îndepărtarea țesuturilor vechi sau lezate. 
Principalul argument împotriva enzimelor exogene 
(provenite din suplimente) este că duc la inactivitatea 
organelor noastre de producere a enzimelor. Dacă acest 
lucru este adevărat, atunci suplimentele, în special 

enzimele derivate din animale, trebuie utilizate sub 
stricta supraveghere a unui specialist. 


Provocarea supremă este aceea de a vă opri din mâncat 
înainte de a simţi că sunteţi plini. Poate că sună prea bine 
ca să fie adevărat, însă acest lucru simplu vă poate scăpa 

de toate problemele digestive. 


w o a 


Secretele controlării apetitului 


Controlul alimentaţiei este unui dintre aspectele 
esențiale ale unei digestii sănătoase. Bineînţeles, vă 
puteți disciplina prin pregătirea unor porții de mâncare 
mai mici sau, pur şi simplu, prin consumarea unui singur 
fel de mâncare. Dar provocarea supremă este aceea de 
a vă opri din mâncat înainte de a simţi că sunteţi plini. 
Poate că sună prea bine ca să fie adevărat, însă acest lucru 
simplu vă poate scăpa de toate problemele digestive. Un 
alt truc este acela de a vă ridica de la masă şi a pleca. 
Duceţi-vă să vă spalati pe dinţi. Nu vă veţi mai întoarce 
la masă. Funcţionează de fiecare dată! 


Există alimente care pot controla apetitul. Sucurile 
concentrate de legume, precum iarba de grâu, iarba 
de orz, chlorella, spanacul si pătrunjelul par să scadă 
pofta de mâncare. Principiile lor nutritive concentrate şi 
proteinele induc satietatea, Atunci când sunt amestecate 
cu apă sau suc, semințele de physillium, in şi chia 
dezvoltă mucilagii. Această băutură creează senzația 
de saturație, datorită fibrelor masive bogate, care sunt 
minunate pentru curățarea intestinului. Dacă aveți 
probleme în controlarea apetitului, beti sucuri „verzi” 

din legume sau din seminţe de in (vezi rețeta băuturii de 
curăţare a colonului, p. 150). 


Factori care slăbesc digestia 


Câteodată, pare că tot ceea ce facem are un impact 
asupra digestiei noastre. Felul, locul sau ora la care 
mâncăm ne pot afecta; dispoziția, compania... chiar şi 
luarea unei aspirine pot avea repercusiuni. Dacă încercați 
să vă imbunatiti digestia, iată câteva consideraţii pe care 
să le aveţi în vedere. 


Evitaţi să mâncaţi în timp ce... 


e Mergeţi * Vorbiti la telefon 
e Vă uitaţi la televizor e Citiţi ziarul 

e Stati în picioare e Sunteţi în lift 

e Conduceti e Sunteţi întinşi 


De multe ori, nu acordăm suficientă atenţie acțiunii 
de a mânca. Multe persoane termină de mâncat atunci 
când termină de citit ziarul. Dacă ronțăie atunci când 
vorbesc la telefon, vor termina de ronțăit la sfârşitul 
coversatiei. Vorbitul şi cititul sunt activităţile centrale... 
nu mâncatul. În timp ce vorbim, inghitim aer, iar 
masticatia se realizează incomplet. Plimbarea este o 
activitate minunată pentru stimularea digestiei de după 
masă, dar nu din timpul mesei. Mâncarea ar trebui 
consumată stând jos. 

Renuntafti la antibiotice şi la aspirina 


Antibioticele ucid toate bacteriile din intestin, atât pe 
cele benefice, cât şi pe cele dăunătoare. Acest lucru duce 
la crearea unui spaţiu deschis tuturor bacteriilor în flora 
intestinală, unde drojdiile oportuniste, fungii şi parazitii 
se pot instala şi pot afecta digestia normală. Aspirina, 
acetaminofenul şi ibuprofenul sunt medicamente 
ne-steroidale, antiinflamatoare, care atacă lumenul 
intestinal, provocând boala inflamatorie intestinală. 
(vezi Sindromul intestinului permeabil, pp. 99). 


Petrecerile 


Mâncarea înseamnă distracţie, iar cei care organizează 
petrecerea se ocupă, în general, şi de acest aspect. Asta nu 
înseamnă că, în timpul unei petreceri, trebuie să renuntati 
la disciplină. Deşi covrigeii sau chipsurile sunt parte 
obligatorie a unui astfel de meniu, nu înseamnă că nu 
există alternative mai sănătoase. Transformati petrecerea 
într-o ocazie prin care să le propuneţi amicilor voştri 
alimente noi şi sănătoase. Ideile legate de noi mâncăruri 
şi arome vor da o savoare în plus petrecerii. Invitaţii vor 
fi impresionați si vor avea subiecte de discuţie. În acest 
sens, ei pot începe să vă susţină în efortul de a mânca 
mai sănătos şi vor învăţa lucruri noi. 


Enigma prânzului de afaceri 


Mâncarea nu este un instrument de afaceri — doar dacă 
nu cumva lucraţi în domeniul alimentar! Afacerile au 
nevoie de atenţia voastră, dar mesajul transmis în această 
carte este tocmai acela de a acorda corpului atenţia 

necesară în timpul mesei. Aşadar, nu vă puneţi într-o 
poziție compromițătoare. Afacerile nu fac întotdeauna 
bine digestiei. Stresul financiar sau tensiunea legată 
de o negociere transformă un stomac sănătos într-unul 
bolnav. Incheiati afacerea mai întâi, apoi relaxați-vă şi 
bucuraţi-vă de mâncare. 


Bătălia de la ora 18:00 


În multe familii, cina reprezintă singurul moment al 
zilei în care membrii se reunesc. Drept urmare, se discută 
„afaceri” de familie si se poate ajunge la polemici aprinse 
sau contraziceri. Într-o asemenea atmosferă, zgomotul 
farfuriilor sparte nu e ceva neobişnuit. Adversarii mai 
pot fi calmati cu un pahar cu suc. În oricare dintre aceste 
situaţii, digestia suferă. Furia strangulează tractul şi 
glandele şi reduce secreția de hormoni, enzime şi sucuri 
digestive. Sistemul nervos, responsabil cu transmiterea 
semnalelor corecte către organele implicate în digestie, 
„este coplesit de emoţiile momentului respectiv. 
Realmente vă veţi pierde apetitul şi vă veţi ,,inchide” 
stomacul. Pe de altă parte, o companie plăcută şi o 
conversaţie stimulantă reprezintă condiţii optime pentru 
o digestie bună. (vezi Timpul şi locul, p. 36). . 


Oamenii trebuie să mănânce pentru a trăi, nu să trăiască 


pentru a mânca. 
Moliére 

Un gurmand fericit digeră mai bine 


Poate sună glumet, dar aceeași mâncare poate avea 
efecte diferite asupra organismului vostru în funcţie de 
dispoziția în care sunteți. O masă perfect echilibrată, 
consumată atunci când sunteți deprimati, poate rămâne 
mult timp în stomac. Pe de altă parte, un ospăț copios 
poate fi primit mult mai bine, dacă există o atitudine 
pozitivă, o companie plăcută şi o bună dispoziţie. De 
aceea, ţineţi cont de dispoziția voastră atunci când 
mâncaţi şi fiți fericiți. (Pentru mai multe informaţii în 
legătură cu emoțiile şi digestia, vezi Swami Digestanada, 
p. 165). 


Corpul şi mintea sunt interconectate şi interdependente. 
Corpul exprimă gândurile minţii. Dacă veţi gândi mereu 
negativ, veți avea un corp bolnav. Dacă mintea vă e 
senină, fericirea se va reflecta pe chipul şi în corpul 
vostru. Toată lumea va şti că în interiorul vostru se 
petrece un lucru minunat. 

Swami Satchidananda” 


2 Din lucrarea Beyond Words („Dincolo de cuvinte”), de Swami 
Satchidananda, Holt, Reinhart şi Winston, New York, 1977. 

Drumul către sănătate este pavat cu 


Intelepciunea 
alimentatiei sanatoase 


Interviul acordat de 
Swami Digestananda 
autorului 





Guru al intestinelor 


Swami Digestananda este recunoscut la nivel mondial ca 
un „guru al intestinelor”. 
Se crede că el a inițiat teoria combinării alimentelor 
şi este autoritatea supremă in tot ceea ce înseamnă 
= gastronomie. 
În cele ce urmează, ne împărtăşeşte câte ceva din 
înțelepciunea sa prețioasă cu privire la digestie, de 
undeva din vârful muntelui Metamucil din Herralayas. 

Dragă Swami, spune-ne câte ceva despre dieta ta. 

Am încercat toate dietele posibile. Am fost vegetarian 
mai bine de 90 de ani; am fost un împătimit al alimentelor 
crude timp de 40 de ani; am ales dieta macrobiotică 
timp de 25 de ani şi am fost fructarian 12 ani. Pe durata 
şederii mele în Statele Unite, am devenit un consumator 
de îngheţată. 


Ai mâncat înghețată? 

Da. Vezi tu, inghetata este un aliment fericit. Oamenii 
îl consumă deoarece îi face să se simtă bine. Câteodată 
nu se simt atât de bine, dacă mănâncă prea multă sau 
dacă sunt alergici, dar, in general, inghetata face lumea 
fericită. De vreme ce eu încerc să îi învăţ pe oameni 
să îşi găsească bucuria interioară, am căutat să aflu 
secretele acestui miracol lăptos. De ce îi face pe atât de 
mulți oameni fericiți? Să fie vorba de vitamine speciale? 
Sau de culorile deosebite? Să fie hormonii proveniţi de 
la vaca sfântă? 


Ce ai învăţat? 

Înainte de toate, am învăţat că sunt foarte multe tipuri 
de îngheţată. Şi nu mă refer doar la culori sau arome, ci la 
conceptul de bază sau scopul lui. Am aflat că, dacă vrei să 
urmezi o dietă pe bază de înghețată, trebuie să locuiesti în 
America, de preferință la Disneyland. Aici în Tibet, avem 
doar două arome de îngheţată, de lapte de vacă şi de lapte 
de capră. Dar în America, există Baskin-Robbins*. Aş 
putea mânca toată ziua la Baskin-Robbins. Apoi, aş merge 


2 Baskin-Robbins este un lant de magazine de îngheţată din Statele 
Unite, înființat de Burt Baskin si Irv Robbins în anul 1953. (n. red.) 

să mănânc la Ben & Jerry’s*!. Asta a fost o experiență cu 
totul deosebită. Acolo am aflat de pădurea tropicală, de 
comerțul din lumea a treia şi de Vermont, toate acestea 
datorită inghetatei. Doar în America inghetata este un 
aliment complet. Poti avea sendvisuri de înghețată, 
prăjituri cu îngheţată, îngheţată cu nuci, M&M si iaurt 
îngheţat. Ştiam că am încălcat dieta, dar măcar totul era 
vegetarian. 


Îngheţata te-a făcut fericit? 

Da, pe lângă câteva indigestii. Inghetata pare să aibă 
capacitatea de a te „gâdila” pe dinăuntru. Dar nu are 
nimic de-a face cu ingredientele. Consider că inghetata 
iti induce o altă stare de spirit. Când mănânci înghețată, 
simţi că primeşti o tratatie. În realitate, inghetata nu are 
putere de la sine. Nu este nici bună, nici rea. Alimentele, 
în general, nu au moralitate. Batoanele de ciocolată nu îţi 
distrug dinţii de la sine. Sistemul tău de credinţe este cel 
care determină dacă aceste alimente sunt bune sau rele. 
Tocmai de aceea am experimentat cu inghetata. Dacă aş 
fi fost învăţat de mic copil că inghetata este baza dietei 
mele, atunci nu ar fi avut o semnificație deosebită. Ar 
fi fost doar mâncare obişnuită, iar eu aş fi căutat un alt 
aliment care să mă facă să mă „simt” fericit. Aşadar, 
după ce am urmat această dietă timp de 6 luni, inghetata 
a devenit un aliment oarecare. 


Ce ai mâncat după dieta cu îngheţată? 
Nimic. Am ţinut post doi ani. 


31 Diviziune a trustului Unilever, producătoare de înghețată. (n. red.) 

Ce alimente te fac fericit? 

Iată ce am învăţat în urma dietei cu înghețată: fericirea 
nu este o funcție a alimentaţiei. Fericirea este o hrană 
interioară. Nu cina te face fericit, ci invers: tu aduci 
fericirea la masă. Totuşi, relația pe care o ai cu mâncarea 
poate susține sau perturba starea emoțională. Dacă eşti 
liniştit când începi să mănânci, iar mâncarea iti provoacă 
indigestie, înseamnă că ai tulburat acea pace — fericirea 
ta. Mâncarea nu creează fericire, dar o poate tulbura sau 
menţine. De aceea, trebuie să alegem cu atenţie ceea ce 
introducem în corpurile noastre şi, de asemenea, să fim 
atenţi la maniera în care o facem. Dacă mâncăm prea 
repede, transformăm în toxine cele mai sănătoase şi mai 
hrănitoare alimente. A mânca atunci când nu iti este 
foame e totuna cu a te forța să conduci maşina când esti 
foarte obosit. Tristetea din timpul mesei vă prelungeşte 
depresia, nu viața. Alegeţi o dietă care să vă susțină atât 
corpul, cât şi starea de fericire. 


Proiectaţi-vă mediul în care mâncaţi. Hotarati-va: 
vreau să mănânc singur? Cu prietenii? Într-un restaurant? 
În linişte? Înăuntru? Afară? Ce vă face plăcere? Să vă 
bucurati de actul de a mânca este la fel de important ca 
alegerea mâncării. Dacă vă bucurati de masă, veţi asimila 
vitaminele şi vă veţi întări sistemul imunitar. Oamenii 
de ştiinţă încearcă să ne convingă de faptul că sistemul 
imunitar este susținut în întregime de nutriție. Dar nu este 
aşa. De fapt, acesta este hrănit de energii pozitive. În cei 
doi ani de post, nu am avut surse externe de hrană. Cu 
toate acestea, sistemul meu imunitar era mai puternic ca 
niciodată. Bineînţeles, mâncarea contribuie cu nutrientii 

săi, dar bucuria hranei şi sentimentele pozitive din jurul 
acesteia sunt cele care transmit cel mai puternic mesaj 
către centrul de imunitate şi către starea voastră generală 
de sănătate. 


Ce mănânci în prezent? 

La vârsta mea, sunt fericit că respir. Dar la ce te ajută 
să ştii ce mănâncă un bătrân? Corpul se modifică în 
funcţie de vârstă. Ce mănâncă un copilaş este diferit de 
ceea ce mănâncă un adolescent. lar un adult nu mănâncă 
la fel ca un adolescent. Trebuie să fim în sintonie cu 
procesul schimbării. Am mâncat doar alimente crude 
timp de 40 de ani. M-a ajutat foarte mult, dar acea fază 
s-a încheiat. Corpul meu a beneficiat de pe urma acelei 
diete şi a extras tot ce îi trebuia. De exemplu, haina pe 
care o porți aici, pe vârful muntelui, o vei da jos când 
vei cobori în valea călduroasă. Trebuie să te schimbi 
în funcţie de circumstanţe. Trebuie să dai jos haina, cu 
toate că te-a ajutat, şi să fii recunoscător că ai purtat-o. 


Mă întrebi ce mănânc poate din curiozitate, dar asta 
nu te va ajuta să descoperi ce e mai bine pentru tine să 
mănânci. Totuşi, pentru a-ţi satisface acea curiozitate, 
iti voi spune cum îmi aleg mâncarea. În primul rând, 
majoritatea principiilor hrănitoare nu le iau din mâncare, 
ci din dragoste. Mănânc orice îmi dă lumea cu dragoste. 
Am fost în fast-foodurile din America, unde bucătăria 
este o linie de producţie, iar felurile de mâncare sunt 
livrate cu camionul, preparate la microunde, prăjite şi 
servite. Nu există termeni de comparaţie între acestea 
şi cele preparate de un bucătar-şef, mândru de arta sa 

culinară şi care se bucură când îi hrăneşte pe ceilalți. 
Există o diferență între legumele crescute cu ajutorul 
chimicalelor şi cele cultivate de fermierii care hrănesc 
solul prin proceduri naturale, cultivându-le în funcție 
de ritmurile pământului. Există o diferență atunci când 
bucătarul alege să folosească legume proaspete, şi nu 
trecute. Chiar dacă scapă prea mult zahăr în mâncare, nu 
poate dăuna dacă aceasta este gătită cu bucurie. 


Cum ştim că dieta noastră îndeplineşte nevoile 

nutritionale? 

Aceasta este o problemă serioasă. Nu cu privire 
la nevoile noastre nutritionale — ele sunt simple! 
Cunostintele dobândite ne stau în cale. Stiinta modernă 
ne-a furnizat informaţii minunate cu privire la alimente. 
Graţie ştiinţei, ştim totul despre vitamine, proteine şi 
despre infimele molecule conţinute de acestea. Dar stiati 
oare că, în urmă cu 100 de ani, nimeni nu avea habar de 
vitamine? Atunci, cum şi-au dat ei seama ce trebuie să 
mănânce? Imaginati-va, mii de ani lumea a mâncat fără 
să ştie ce sunt vitaminele! În prezent, avem grafice şi cărți 
prin care sunt descrise vitaminele din fiecare îmbucătură. 
Fiecare produs din rafturile supermarketurilor americane 
are nutrientii listati şi cuantificati. Oamenii chiar merg la 
nutritionisti pentru a afla cum să se hrănească. Cumpără 
cantităţi uriaşe de suplimente şi încearcă să jongleze cu 
diversi nutrienți pentru a obține combinaţia corectă, cu 
scopul de a atinge starea de sănătate ideală. Dar vă spun, 
nici măcar cu instrumentele medicinei moderne nu 
avem capacitatea de a aranja miile de compuşi chimici 
din alimente in mod corect, pentru a obţine acea starea 

de sănătate. Poate veți ingera puţină vitamina A, nişte 
vitamina C, puţină vitamină B1, B2, B12, E, K, F... Dar 
oare chiar ştiţi ce faceți? Este un joc de noroc. 


... nici măcar cu instrumentele medicinei moderne nu 
avem capacitatea de a aranja miile de compuşi chimici 
din alimente in mod corect, pentru a obține acea starea de 
sănătate. 


O simfonie poate fi compusă din milioane de note 
muzicale, dar are doar douăsprezece tonuri. Acestea 
sunt interpretate în diverse combinații şi viteze, prin 
repetiții şi punctări care, în mâinile unui artist, se 
transformă într-o muzică minunată. Dar imaginaţi-vă că 
aveţi aceste douăsprezece tonuri în dulapul vostru. Ştiţi 
cât de frumoase pot fi, de aceea luaţi multe şi încercaţi 
să le aranjaţi. Dar o simfonie nu se bazează pe ordine. 
Cunoaşterea notelor specifice şi a efectelor sale nu vă 
vor permite să reproduceti acea muzică minunată care 
rezonează într-un corp sănătos. Nu poate fi realizată cu 
o minte conștientă. 


La fel se întâmplă şi cu mâncarea. Omul nu poate imita 
înțelepciunea naturii, şi aceasta include forța naturală din 
corpurile noastre. Nu puteţi orchestra miile de chimicale 
diferite şi cantităţile lor în organism. Această sarcină ar 
trebui lăsată în seama inteligenţei voastre native. Micuța 
sămânță ştie cum să crească şi să se transforme într-o 
plantă matură. Ati putea încerca să îi infigeti rădăcinile 
în pământ sau să îi legaţi frunzele pentru a o ajuta să 
crească, dar cel mai bine ar fi să o udati. 

Când vine vorba de sănătatea voastră, cel mai bun 
lucru este acela de a deveni buni ascultători. Cu cât 
ascultați mai profund, cu atât veţi pluti pe muzica unui 
corp sănătos. Conectati-va la corpurile voastre, dar nu cu 
un microscop, ci cu ochii închişi. Ascultaţi-vă stomacul, 
simtiti-va inima $i conectati-va cu fiecare aliment înainte 
de a-l mânca. 


Oamenii se străduiesc să obțină sănătatea prin dietă. 
Dar, dacă sănătatea este un curcubeu, atunci dieta este 
doar una dintre culorile sale. Pentru multe persoane, 
sănătatea înseamnă: „Nu mă doare nimic”. Dar sănătatea 
este mai mult decât absenţa bolii. Este o atitudine. Dacă 
încercaţi să fiți sănătoşi prin dietă, trebuie să dezvoltați 
o relație sănătoasă cu mâncarea și o atitudine sănătoasă 
față de viaţă. Nu există o dietă perfectă. Când vă aşezaţi 
la masă, jumătate din aceasta are legătură cu mâncarea, 
iar cealaltă jumătate cu sentimentele pe care le aduceţi 
cu voi. Dacă vă este frică atunci când mâncaţi, atunci 
mâncaţi frică. Dacă sunteţi necăjiţi, nu faceți decât să 
vă prelungiti starea. Acest fapt este adevărat chiar si 
atunci când farfuria voastră e plină cu cele mai rafinate 
alimente organice. 


Dacă încercaţi să fifi sănătoși prin dietă, trebuie să 
dezvoltați o relaţie sănătoasă cu mâncarea si o atitudine 
sănătoasă faţă de viaţă. Nu există o dietă perfectă. 


Aşadar, atitudinea este o culoare a curcurbeului. 
Chiar şi cu cea mai bună dietă, tot puteţi să vă simtiti 

mizerabil. De fapt, unii se consumă atât de mult 
referitor la dietă, încât aceasta ajunge să se adauge la 
starea lor de nefericire. Puteţi muri de tânăr din cauza 
nefericirii, în ciuda unei diete sănătoase. Pe de altă 
parte, poate aţi auzit de oameni care fumează și beau 
alcool şi trăiesc foarte bine până la nouăzeci de ani. 
Doctorii au demonstrat că fumatul şi alcoolul ucid, şi 
multe persoane de vârstă mijlocie au decedat din cauza 
acestor adictii. Dar ceilalți sunt vii şi nevătămați şi la 
nouăzeci de ani! De ce? Deoarece trebuie să ţinem cont 
si de alti factori. Aş întreba: care este atitudinea voastră 
când fumati? Fumaţi ca o reacție împotriva stresului sau 
de plăcere? Atitudinea este salvarea. De aceea, pastila 
„placebo” vindecă atât de multă lume. Este doar zahăr, 
dar pacienţii cred că îi poate vindeca şi exact asta se 
întâmplă. În concluzie, ce gândeşti şi ce simţi are un 
efect mai mare asupra a ceea ce mănânci decât mâncarea 
însăşi. 


Ai vorbit de vegetarianism. Este cea mai bună 

dietă? 

Nu vrem să ucidem nicio ființă vie. Este un act de 
violență, iar violența transformă lumea într-un loc 
dur. Mergeţi la grădina zoologică. Prădătorii pândesc 
şi mârâie. Sunt nelinistiti şi furioşi. Acum priviţi oile, 
vacile, caii şi elefanții. Sunt animale liniștite, care vă 
mănâncă din palmă. 


Orice leş putrezeşte. Materia descompusă produce 
otravă în organismul vostru. Trebuie să munciti din 
greu pentru a neutraliza acțiunea acestor toxine. Carnea 

are, la rândul ei, nevoie de mai mult timp pentru a fi 
digerată. Din momentul în care afi digerat carnea și 
ati neutralizat toxinele din ea, ati consumat mai multă 
energie decât ati câştigat prin ingerarea ei. Dar o legumă 
este mai uşor de digerat. Atunci când consumati legume 
şi fructe, mâncaţi materie încă vie. Celulele legumelor 
contin nutrienți vii, pe care corpul vostru îi poate utiliza 
pentru celulele şi țesuturile proprii. 


Puteţi să mâncaţi o jumătate de cartof şi să puneţi 
cealaltă jumătate la loc, în pământ; astfel, veţi obține 
mai mulți cartofi. Incercafi acelaşi lucru cu o bucată 

de carne şi uitaţi-vă ce obţineţi. 


Dar nu cumva ucizi şi legumele? 

Ba da, dar nu este acelaşi lucru cu uciderea unui 
animal. Legumele există pentru a ne servi. Atunci când 
culegi un fruct, copacul rămâne nevătămat şi este gata 
să ne dea mai multe fructe. Când cultivi fasole, unele 
seminţe cad înapoi pe pământ, iar în 90 de zile, veţi 
avea şi mai multă fasole. Puteţi să mâncaţi o jumătate 
de cartof şi să puneţi cealaltă jumătate la loc, în pământ; 
astfel, veți obține mai multi cartofi. Incercati acelaşi 
lucru cu o bucată de carne şi uitati-v4 ce obţineţi. 


Multă lume este supraponderală. Care este sfatul 
tău pentru gurmauzi? 

Aproape toată lumea mănâncă mai mult decât are 
nevoie. Postiţi şi veți fi surprinşi de capacitatea voastră 
de a funcţiona și fără mâncare. O mare parte din actul 
alimentaţiei este ritual şi rutină. Dacă acest ritual are 

loc de trei ori pe zi, atunci v-aţi obişnuit cu el. Aici, în 
„creierii munților, călugării mănâncă doar o dată pe zi. 
Nivelul lor de activitate fizică este scăzut şi, cu cât corpul 
este mai liniștit, cu atât mintea este mai limpede. La noi 
nu există alergători şi halterofili. Fiecare trebuie să isi 
regleze consumul de alimente în funcție de necesităţile 
fizice. Dar, în civilizația occidentală, oamenii mănâncă 
din motive greșite. Dacă mănânci pentru că ești plictisit 
sau deprimat, acea mâncare nu va avea un roi fiziologic, 
Deci se depune. Este o lege simplă: arde sau stochează. 
De ce credeţi că atât de multă lume are o respiraţie urât 
mirositoare? Mâncarea, consumată în cantități mai 
mari decât are organismul nevoie rămâne nedigerată în 
stomac. Excesele alimentare transformă stomacul într-o 
latrină. Nu e de mirare că ne afectează respirația. Purtăm 
înăuntrul nostru o hazna! Am devenit o societate de 
lacomi conduşi de propriile papile gustative, în căutare 
de senzații trecătoare pentru a ne umple golul creat de 
nefericire. Această căutare a fericirii redirectionate în 
mod greşit către mâncare duce la nebunie. Unii chiar 
iau purgative pentru a provoca regurgitarea mâncării și 
pentru a fi, astfel, capabili să devoreze mai mult. Da, 
mâncarea oferă plăcere în mod natural. Dar această 
plăcere vine din satisfacerea foamei adevărate. 


Am devenit o societate de lacomi conduşi de propriile 
papile gustative, în căutare de senzaţii trecătoare peniru a 
ne umple golul creat de nefericire, 


Din cauza obiceiurilor nesănătoase şi a modului 
artificial de a trăi, puţine persoane din lumea occidentală 

mănâncă pentru a se hrăni. Tocmai de aceea, multi 
sunt supraponderali. Aceştia percep mâncarea ca pe o 
distracţie sau o folosesc pentru a-şi umple golurile unor 
nevoi psihologice. Nouăzeci la sută dintre persoanele 
care pierd în greutate prin dietă pun totul la loc în cel 
mult şase luni. Cu toate că reuşesc la nivel fizic, problema 
greutăţii revine, deoarece ei nu fac şi alte schimbări. 
Dacă îi întrebaţi pe cei care au avut succes cu dieta, veți 
afla că singurul mod de a pierde în greutate este acela de 
a te bucura de viata. Persoana care reuşeşte prin dietă îşi 
propune de fapt să se simtă mai bine, mai fericit. 


Fericirea ar trebui să fie țelul ultim. Dacă nu, atunci 
intrebati-va: de ce vă doriți să fiți sănătoşi? Doar pentru 
a vă lăuda cu un corp frumos? Dacă acesta este singurul 
vostru tel, atunci veţi fi prinşi într-o bătălie satanică 
pentru controlul asupra propriului trup. Dacă pierdeţi bă- 
tălia, atunci corpul vostru nu devine altceva decât un vas 
plin cu toxine, mirosuri şi furie, care se scurg prin fiecare 
orificiu şi por al corpului. Mai bine transformati-va corpul 
fizic într-un lăcaş al Domnului. Trupul este un dar, pur şi 
desăvârşit la naştere. E obligaţia noastră să îl menţinem 
pur, atât în interior, cât şi în exterior, astfel încât, atunci 
când soseşte momentul, să îl putem returna în aceeaşi 
stare de frumusețe în care ne-a fost dăruit. Chiar dacă nu 
înapoiem niciodată exact ceea ce primim, transformăm 
mâncarea, aerul şi apa în energie pozitivă. Este energia pe 
care le-o returnăm tuturor celor care vin în contact cu noi 
şi care reprezintă moştenirea noastră în lume. 

GLOSAR 


Absorbfie 
Proces prin care mancarea este descompusa in elemente 
ce pot fi transportate prin intermediul sângelui. 


Alimente fermentate 

Varza murată, iaurtul, laptele bătut etc. şi orice aliment 
alterat în condiţii prielnice pentru a dezvolta bacterii 
prietenoase. 


Asimilare 

Proces în care celulele folosesc substanțele rezultate 
din digestie. Nutrientii din sânge sunt asimilați de celulele 
din organism. 


Boală celiacă 
Boală inflamatorie intestinală, caracterizată prin faptul 
că vilozitatile intestinale se aplatizează sau se inflamează. 


Boală Crohn 
Inflamarea unei porţiuni din colon, de obicei în zona în 
care intestinul subţire se uneşte cu cel gros. 


B.R.G.E. 
Senzatie de usturime retrosternală cronică, cunoscută şi 
sub numele de „boala refiuxului gastro-esofagian”. 


Colită 
Boală inflamatorie cronică sau chiar ulceroasă a unui 
segment din intestinul gros. 


FOS 
Fructo-oligozaharide. Categorie de oligozaharide (nedige- 
rabile), compuse dintr-un lanţ scurt de polimeri ai fructozei. 

Peristaltism 
Mişcările ondulatorii normale, sănătoase ale intestinului, 
prin care mâncarea este condusă spre rect. 


Probiotice A 

Bacterii prietenoase, precum acidophilus şi bifidus. In 
timp ce antibioticele distrug toate bacteriile, compromitand 
astfel şi sistemul imunitar, probioticele luptă împotriva 
bacteriilor dăunătoare. Există sute de tipuri. Constituie 
o parte esenţială a oricărui program de îmbunătăţire a 
digestiei. Se găsesc în magazinele cu produse naturiste. 

Sindrom al intestinului iritabil 

Contractii musculare anormale ale colonului. Formă de 
colită, dar fără inflamare. Simptomele, care continuă ani 
întregi, includ crampe intestinale asociate cu constipatie 
şi/sau diaree. 


Sindrom al intestinului permeabil 

Secţiune inflamată cronic a vilozitatilor de la nivelul 
intestinului subțire, ce a devenit poroasă, permițând astfel 
particulelor de mâncare digerate insuficient să pătrundă în 
sânge. 


Vilozitati intestinale 


Incretituri ale intestinului subțire, prin care organismul 
absoarbe nutrienţii din mâncare. 

Citind această carte vei avea parte de: 
sănătate fără medicamente 

o reglare vizibilă a metabolismului 
o greutate optimă 

purificarea organismului de toxine 
folosirea corectă a alimentelor 
mai multă rezistență fizică 

mai multă energie 

Vei reduce riscul: 

e apariției a două dintre cele mai răspândite boli din întreaga lume 
e apariției obezității 
























Combinarea alimenteier 
101 modaliläļi prin care tă-ți i 


=. 
i Ma 
Digestia ta te energizeaza şi te hrăneşte? Sau mi 1m 
care iti provoacă stres, te devitalizează şi Îi a 
carte ghid te îndrumă pas cu pas prin procesul e 
indigestie şi să-ţi hranesti mai bine organianul dai a 
consumi. 


Scapa de gaze $i de indigestie 
* Ajuta-ti organismul să producă 
mai multe enzime 

* Scapa de kilogramele în plus 


DIGESTIA LUI ADAM A FOST MAI UŞOARĂ. 


şi frunzele plantelor. Pe vremea lui nu existiu pmi 
noastră modernă, cu toate alimentele procesate, mit 
la microunde şi cu toate ingredientele artifietale pr 
u alimentar pe care vieţile noastre sedlentan 
îndeplinire. Flatulenta nu este singuru conser hnya 

tia noastră sacrificând ceva din ucuitutea mentala, 
şi din longevitate. Fiecare stres provocat sleteniwihl af 
secătuieşte nivelul energetic zilnic yi cotit u martii 
pentru sănătatea noastră. Prin înmugirea Obi 1a 
eliminarea proastelor obiceiuri, ne pulem Tinea 
putem culege roadele unei energii eremeute gi 4 win 





„De când mă ştiu, am de di 


suferit de gaze şi indi- 
gestie. Am fost la 
numeroşi doctori şi am 
cheltuit o avere pe 
analize. 

Cu ajutorul acestei 
cărți extraordinare am 
reuşit să fac mult mai 
multe progrese decât în 
toți acei ani.” 


—Dna Alice Angelos, 
New York 

„imp ai, 
aceata mig 
foi en o biblie $ 


ajin OG he virai" 
—Rita Rovner, 


Baltimore, madio 

